
DEN NYE SOLODANSERINDE 


Hr. Redaktør. 

Tror De ikke jeg har andet at bestille! 

Men det glæder mig, at De vil begynde Deres 
nye Aargang med vor fortræffelige og ejendom- 
melig danske Ballet, og naar De saa tillige vil 
have bragt vor nye Solodanserinde en Hilsen, 
saa skal det være mig en Glæde at følge Deres 
Opfordring og give hende min Applaus, ikke blot 
med mine Hænder, men ogsaa med mine Ord. 
Deres ærbødige 


føre Cy PT 


Carlsberg 
19 —.9—72; 


Newltand phot 
”Kløverblad: 


Dr. Jacobsens 


«GRETHE» 

vis jeg havde været Andreas Weis, 
& havde jeg gjort Grethe til Saledinser- 
fg inde allerede for et Aar eller to siden — 

ZZSl hun har tilvisse længe fortjent det; men 
jeg vilde have knyttet to Betingelser dertil: Hun 
skulde lære at gaa smukkere og at slaa Castag- 
netter bedre. 

Det er vist ikke blot en Kulturmangel hos 
os Danske, men desværre en Brist paa medfødt 
Gave, at vi herhjemme saa lidet lægger Vægt 
paa en skøn Form, paa at gaa, at føre os med 
Anstand. 

Maaske er det ogsaa noget en Følge af vor 
Lidenhed, at vi ikke har Lyst, og derfor ogsaa 
daarligt formaar at gøre os gældende overfor 
andre, og underkende den Betydning, som ligger 
i en værdig Optræden. 

Der skal tre Generationer til at blive en 
Gentleman. Der er langt igen for os Danske! 
I Henseende til Optræden er vi vel nok Fuk- 
sen i Fru Europas Skole. 

Det som gjaldt for Grækerne, at Musik ikke 
alene var Kunsten at spille paa Instrumenter og 
at synge, men at Musiken omfattede hele Kul- 
turen i Almindelighed, det gælder tildels ogsaa 
om Dansen. Den bestaar ikke blot i at kunne 
danse Valse og Kvadriller, eller for en Ballet- 
danserinde at kunne udføre sit Parti med Ap- 
plomb. 

Dansen har en større Mission. 


Ernst Schneider, Berlin, phot. 


Grethe Ditlevsen 


I vor, Gamles, Ungdom anstrængte Bournon- 
ville og Brodersen sig heller ikke blot for at 
lære os Unge at danse; nej, de lagde en særlig 
Vægt paa at lære os Drønnerter at gaa, at hilse, 
at bære en Stol over Gulvet, at træde ind i en 
Stue 0. s. v., hvad vi ikke havde Begreb om. 

Denne Lære synes at være gaaet noget tabt, 
endogsaa i Balletten. 

Hvor ofte ser man ikke selv de Ypperste, 
naar de har endt deres Dans med Bravour 


foran Lamperækken, ligesom hivende gaa tilbage, 
uden at skjule den Træthed eller Forpustethed, 
som Anstrængelsen har foraarsaget. 

Det ser fælt ud. 

Det skønne Billede som I, smukke Piger, 
har frembragt, det skal I ikke selv bidrage til 
at forringe. — Hører I! 

Og ser vi en af Eder, som vi har tiljublet i 
Dansen igaar, spadsere paa Gaden idag, maa vi tit 
undres over, at hun ikke gaar eller fører sig bedre. 

«Den lille Havfrue» 


«Elverhøj», 1899 


| 55 rese 


«Brudefærden i Hardanger» «Brudefærden i Hardanger» 


" 1899 + 


Fotos : 
Georg Lindstrøm, 
Elfelt, Schneider, 

Newland. - 


« Askepot» 


< Askepot» «Toreadoren» 


Grethe Ditlevsen 


Georg Lindstrøm phot. 


Hans Beck 


«Den lille Havfrue» 


Det er ikke længe siden, at jeg saa en Dame 
gaa foran mig i Vimmelskaftet, og hendes Skuldre 
gik, højre og venstre, ved hvert Skridt op og 
ned som Armene paa en Køkkenvægt — og det 
var en af Ballettens Stjerner — ja endda en af 
de allermest tindrende. 

Det var nu ikke Grethe; men, da disse Ord 
jo er helligede hende, maa det være mig tilladt 
at sige dette: Grethe gaar heller ikke saa godt 
som hun danser. 

Der synes her at være en Mangel i Instruk- 
tionen — men det være langt fra mig, at gaa 
i Rette med Balletmesteren — ligeoverfor ham 
kan jeg kun sige: Lad os gaa til Capitolium og 
takke Jupiter, fordi han har givet os Beck; og saa 
maa man overlade de Dansende, hvem Daddelen 
rammer, selv at arbejde paa deres Gang og Op- 
træden udenfor det indstuderede Parti. 

Til Dans hører uvægerlig Castagnetter. Det 
forstod de i Bournonvilles Tid, men den nu- 
værende Slægt ved næppe, hvad de betyder; 
thi det er meget sjeldent, at de høres ordentligt. 

Og dog, dette Akkompagnement virker som 
Sporen paa en Ganger, opildnende baade paa 
dem selv, som danser, og påa den, som hører 
Castagnetternes Smeld; de giver et Udtryk af 
Lidenskab, som hører Dansen til. 


me "ra 


Ja, lille Grethe, den Jubel, som slog Dig i 
Møde den første Aften, da Du som en hvid 
Fugl fløj ind over Scenen, siger Dig bedre end 
Ord, hvor glad Publikum var over, at Du, den af 
Muser benaadede, nu endelig ogsaa var bleven 
benaadet af Andreas Weis. 

Det var en Lykønskning, netop som Du skulde 
have den; ihi Du er jo nu engang blevet et 
Kælebarn — og ikke med Urette. Men Ilden 
i Din Dans kan godt flamme stærkere uden al 
Du selv vil brændes, og naar Lidenskaben blus- 
ser højere ved Castagnetternes Slag, saa vil der 
ikke være mange, som kan staa for Dig. — — 
Jeg ikke! 


Efter at ovenstaaende var trykt, har jeg mødt 
Grethe i Bredgade, og hun har paa Sct. Annæ 
Plads aflagt Prøve for mig, at hun virkelig kan 
gaa meget godt ogsaa udenfor «Partiet», naar 
hun gør sig Umage, — hvilket jeg iøvrigt heller 
ikke har tvivlet om. Hun vil sikkert nu i Frem- 
tiden være et lysende Eksempel for dem af de 
andre, som endnu trænger til at have et saadant 
for Øje — og der er nogle. 

Moer Rott (Antoinette Winding) Rott (Johs. Nielsen) 
«Spurven» (Clara Wieth) 


C. Ferslew &Co. phot. 
En kejserlig Rytter (Adam Poulsen) 


Rott: Nu er det os to, Bonden og Rytteren. «Tro og Hjem», FIL Akt 


DAGMARTEATRET 


DET NY TEATER 


Tro og Hjem — Mellem Himmel og Jord 


l|AGMARTEATRET fik sig en kunstnerisk 
| Succes paa Karl Schånherrs euro- 
Å pæisk berømte Skuespil Tro og Hjem. 

Ed) Skønt Handlingen med sine oprivende 
Kampe mellem to forskellige Religionstilhængere 
maa ligge danske Tilskuere fjernt, er der en saa- 
dan Stigning i Scenernes dramatiske Udvikling, 


Georg Lindstrøm phot. 


Nærum (Rob. Neiiendam) Halling (Viggo Wiehe) 


Falck (Lauritz Lauritzen) 


Israelsen (Leo Tscherning) 


Block: Ja, Gu” flyver han. — Nu gælder det bare, 
hvor vi skal hen for at samle ham op. 


«Mellem Himmel og Jord», II. Akt 


Block (Gerhard Jessen) 


at man fængsles og gribes af Dramaets Alvor. 
Skuespillets Virkning forhøjedes ved Dagmar- 
teatrets Udførelse. 

Det ny Teater har spillet Palle Rosenkrantzs 
Mellem Himmel og Jord, et harmløst Stykke i 
en harmløs Udførelse. Det behagede ikke —- 
Pressen. 


Georg Lindstrøm phot. 
Israelsen (Leo Tscherning) Clausen (Cajus Bruun) 


Halling (Viggo Wiehe) 
Irma (Olivia Norrie) 


Fruen: Jeg beder Dig, jeg bønfalder Dig, lad mig rejse. 


«Mellem Himmel og Jord», III. Akt 


DAMEDRAGTEN PAA SCENEN 


| 7 GERD Skuespillerinde maa være sig bevidst, at hun 
får EG har et Ansvar med sin Paaklædning paa Scenen 
zl AES overfor den almene Skønhedssans. Skuespil- 
(RS di lerinders Dragter er nemlig i Stand til at frem- 
bære og fæstne en ny Mode og derved være medbestem- 
mende om, hvad vi Alle i et vist givet Tidsrum har at 
tage paa og se Andre have paa. Ikke saa underligt! For 
det første er den feterede Primadonna mærkeligt nok 
næsten endnu mere beundret af Damerne end af Herrerne, 
og for det andet er det jo en fortræffelig Adspredelse 
under kedelige Scener, som der desværre kun er altfor 
mange af, at studere en elegant og klædelig Dragt og 
eftertænke, om den passer til 
Ens Personlighed og Skikkel- 
se. Dettager sig oven i Købet 
bedre og mere kunstinteres- 
seret ud, end naar man be- 
gynder at se sig om i Par- 
kettet med Kikkert for at finde 
Bekendte blandt Lidelsesfæl- 
lerne. Det paastaas endog, 
at elegante Damedragter er i 
Stand til at holde et værdiløst 
Stykke oven Vande i nogen 
Tid. Skuespillerinder bør alt- 
saa af Hensyn til Omverdenen 
være lidt maadeholdne i det 
Offer, de nedlægger paa Mode- 
gudindens Alter; ikke bære 
altfor snævre Dragter, naar 
dette er «le dernier cri», lige- 
saalidt som de bør have dem 
af et uhyre Omfang, hvis Mo- 
den paany skulde springe om 
til den modsatte Yderlighed. 

End vigtigere er det selvføl- 
gelig, at Skuespillerinden for- 
staar at afstemme sin Dragt ef- 
terSkuespilletsogAktensAand 
og Tone, og i saa Henseende 
er der — naturligvis fraset 
Kor og Masseoptog i Operet- 
ter 0. I. — sket en bemærkel- 
sesværdig Fremgang i den 
sidste Snes Aar. Vore Skue- 
spillerinder har indset, at hver Stump Tøj, de har paa, 
kan, godt valgt, hjælpe ikke alene til at karakterisere den 
Skikkelse, de fremstiller, men formaa at yde sit lille Bi- 
drag til Helhedsbilledets Sandhed og Liv. 

Dog, denne Fremgang gælder nærmest de moderne 
Stykker, hvor Skuespillerinderne klæder sig ifølge Selvsyn 
i Livet. Naar vi derimod kommer til Fortids-Kostumerne, 
er Damerne ikke saa føjelige eller rettere sagt ikke saa 
forstaaende, hvilket Teatrenes Kostumetegnere kan for- 
tælle mange artige Historier om. Og dog gælder det der, 
i endnu højere Grad end i moderne Skuespil, at Virk- 
ningen tidobles, naar Tilskueren uvilkaarligt bibringes 
Følelsen af, at de Udførende virkelig ser ud som Menne- 
sker fra den Tid, de fremstiller. En enkelt Gang kan man 
paa Scenen se en Skikkelse, som skaaren ud af et gammelt 
Billede, og uudsletteligt præger den sig da i Ens Hukommelse, 


Men ak, det sker sjældent. Man kan bedst forstaa det 
af et Eksempel. Da Maria Stuart for nogen Tid siden 
opførtes paa Det kgl. Teater, optraadte baade hin skæbne- 
betyngede Fyrstinde og hendes Modstanderinde Dronning 
Elisabeth samt deres Damer med slanke Hofter, fordi 
dette er Nutidens Mode og Skønhedsbegreb. Og alligevel 
vilde de have virket ganske anderledes intensivt ved at 
iklæde sig de store Hoftepuder, som ses påa samtlige Dame- 
portrætter fra Dronning Elisabeths Tid. Naturligvis har 
Teatrets Kostumekunstner forsøgt at sætte det igennem, 
men ikke magtet det, fordi det svære Hofteomfang fand- 
tes uklædeligt af Damerne. Og dog staar Skuespillere 
sig ubetinget bedst ved at fore- 
trække det karakteristiske for 
det klædelige, fordi det er det 
stærke Særpræg, der prenter 
sig fast i Erindringen. Men 
man maa haabe, at Paaklæd- 
ningens Historie forsynet med 
et rigt Billedstof, maa blive 
taget med som et af Lære- 
fagene ved den kommende 
dramatiske Læreanstalt. 

Kvindens Paaklædning gen- 
nem Aarhundrederne har altid 
været stærkt medvirkende til 
at give Tidsalderen sit Sær- 
præg. Maaske vil vor prakti- 
ske og nøgterne Tid, hvor 
Kvinden tager Del i Arbej- 
det og Udviklingen, omforme 
hendes Dragt, saa den bliver 
mørk, tung og farveløs som 
Mandens. Men endnu er den 
yndefuld, let og farverig. 

Scenen, som forstærker 
alt Liv, har ogsaa den Evne 
at gøre dette Skønhedsindtryk 
endnu mere levende for os, 
og derfor maa vore Skuespil- 
lerinder studere det og ud- 
dybe det. Vi forstaar Alle 
saa godt, at det maa være an- 
strængende og besværligt nok 
for en Kunstnerinde, der er 
optaget til sin Sjæls Inderste af en Rolles Studium og 
er vanvittig angst for Premiéren, samtidig at skulle prøve 
Kjoler og interessere sig for Hattesløjfer og Frisure, men 
det hjælper ikke — det maa ogsaa til. 

Den Skuespillerinde, Anna Bloch, hvis Billede ind- 
rammes af disse Linjer, hører til dem, der forstaar at 
indordne alt under sin skønne og klare Kunst, og over- 
tænke det Ydre ved den Personlighed, hun skal frem- 
stille, paa samme indgaaende Maade, som det Indre. De 
blivende Minder, vi har om hendes Kvindeskikkelser paa 
Scenen, viser, at hun har Ret i ogsaa at gøre Dragten 


MMiualad., 


Julie Laurberg &” Gad pbhot 
Fru Anna Bloch i «Den gamle Skov» 


KOSTUME: MAGASIN DU NORD. 

KOSTUME: 


Fru Anna 


MAGASIN DU NORD 


Bloch i 


«Blandet Selskab» 


Julie Laurberg & Gad, phot. 


VOR OPERA 

Sindigt begyndte Det kgl. Teater sin 
Operavirksomhed med Figaros Bryllup 
og har senere kun vist Livstegn paa 
dette Omraade gennem Gæstespil. Skønt 
John Forsells Don Juan er mere end 
kendt herhjemme, forlener hans ud- 
mærket formede, af dramatisk Ild og 
vokal Kultur i lige Grad prægede Frem- 
stilling denne Mozart-Opførelse med 
ægte Glans. Og hans Figaro i Barbe- 
ren i Sevilla er med sit italienske Tekst- 
koketteri, hele sin overlegne Frem- 
træden og brillante Sang en af de 
Præstationer, som vanskeligt overtræf- 
fes under disse nordlige Breddegrader. 

Men ved Siden af sin svenske Gæst 
har Det kgl. Teater i September ogsaa 
kunnet byde en fransk i Madame Edith 
de Lys, som sang Aida og Mimi i 
Bohéme. Allerede i Sommer vakte 
denne Sangerinde Opmærksomhed, da 
hun optraadte i Tivolis Koncertsal. 

Paa Scenen er det ikke saa meget 
usædvanlig dramatisk Evne som snarere 
den ypperlige Uddannelse af Stemmen, 
der gør Indtryk. Fordunkle van Zandt, 
der vel nok er den udenlandske Sanger- 
inde, som i Mands Minde paa Det kgl. 
Teater staar uovertruffen — for hendes 
Mignon og Cherubino gløder endnu 
gamle Teatergængere — formaar Edith 
de Lys ikke. Men hun maa alligevel 
regnes til Stjærnerne, selv om ikke til 
dem af stærkest Lysstyrke. 

Vor Opera vegeterer. Gæster maa 
bøde paa Repertoirets Magerhed. Men 
endnu i denne Maaned vil dog forhaa- 
bentlig den Enna'ske «Nattergal» be- 
gynde at slaa sine Triller, endnu i 
November oprinder den forlorne Søns 


Hjemkomst — vi mener selvfølgelig 
Kammersanger Herolds Gæstespil. 
Gæstespil — under dette Tegn haa- 


ber Det kgl. Teater øjensynlig i Aar 
at bringe Sejrene hjem. 


DANSKE DRAMATIKERE 


Danske Dramatikers Værker synes 
ikke for Tiden at interessere vore Pro- 
vinsers rejsende Selskaber — af hvilke 
ikke mindre end tre drog Landet rundt 
med Kameliadamen — idet kun Vilhelm 
Petersen og Emmanuel Gregers Selskab 
spillede et dansk Stykke, nemlig Inden- 
for Murene med Hr. Peter Fjelstrup 
som gamle Levin. 

Til Gengæld er danske Skuespil 
meget efterspurgte i Norge og Sverige, 


af hvilke især det første Land, foruden 
stadig at spille sine egne Klassikeres, 
Ibsens og Bjørnsons Værker, med In- 
teresse følger vor dramatiske Litteratur. 

Bergens nationale Scene var saa- 
ledes det første Teater efter Dagmar- 
teatret, der opførte Johan Sigurjénssons 
Bjærg-Eyvind og hans Hustru. Den 
bergensiske Kritik tager meget haardt 
paa Stykket men dadler især, at man 
lod en Debutantinde Frk. Nikolaysen 
spille Hallas Rolle. Dog anerkender 
alle den nationale Scenes Bestræbelser 
for det smukke Udstyr og den gode In- 
struktion, hvormed det gengav Stykket. 


Edith de Lys i «Aida» 


Medens Nationaltheatret i Kristiania 
agter at opføre Gustav Wieds Erotik 
og Centralteatret i samme By Julius 
Magnussens Hvo som elsker sin Fader —, 
har Hr. Oskar Sandahl under Navnet 
«Den frie Scene», dannet en Tourné, 
der berejser Norge med Wieds 2X2=5 
og Ellen Reumerts Tvillinger. 

I Stockholm har Justus Hagmann 
overtaget Strindbergscenen, Lilla Tea- 
tern, og aabnede Sæsonen med Verner 
Nielsens Farce Den første Nat. Stock- 
holmerpressen oplader i den Anledning 
et Kor af manende Røster, men Stock- 
holmerne selv morede sig hjerteligt over 
Stykket, der blev spillet hele September 
Maaned under stort Bifald. 

I Malmø spillede det Frøberg-Sjø- 
strømske Selskab Hjalmar Bergstrøms 
Med i Dansen, der fængslede meget. 

Nu staar kun tilbage, at ogsaa de 
danske Provinser skulde vise deres 
Interesse for vore hjemlige dramatiske 
Værker. 


6. September. FOLKETEATRET: Den 
lille Kafé, Lystspil i tre Akter af 
Tristan Bernard, oversat af Paul 
Sarauw. 

7. September. DET KGL. TEATER: 
Den gamle Skov, Skuespil i fire 
Akter af Hr. P. A. Rosenberg. 

9. September. DAGMARTEATRET: 
Hævnen, Skuespil i fire Akter af 
Agnes Henningsen. 

12. September. DAGMARTEATRET: 
Tro og Hjem, Drama i tre Akter af 
Karl Schønherr, oversat af Charles 
Kjerulf. 

13. September. DET NY TEATER: Mel- 
lem Himmel og Jord, Komedie i tre 
Akter af Palle Rosenkrantz. 

27. September. FOLKETEATRET: Som- 
mervarme, Lystspil i tre Akter af 
Poul Nielsen. 

28. September. DAGMARTEATRET: 
Milepæle, Skuespil i tre Akter af Ar- 
nold Bennett og Edward Knoblauch, 
Oversættelsen ved L. C. Nielsen. 


Redaktør: CARL BEHRENS. Udgiver: Vicror LEmMKkow 
Ekspedition: Lille Kongensgade 1, København 
Telefon 10.901 


XII. Aargang udgaar med 20 Hefter. 
I Sæsonmaanederne Oktober—Maj ud- 
kommer der 2 Hefter om Maaneden, i 
Sommermaanederne Juni—September 
1 Hefte om Maaneden. Med Hefte 20 
følger et Kunstbilag til Abonnenterne. 

Teatret vil som sædvanlig bringe 
utallige Billeder fra vore Sceners Ny- 
opførelser med ledsagende Tekst af 
Landets kendteste Skribenter, blandt 
hvilke Forfatteren Peter Nansen ligesom 
i Fjor har tilsagt sit Medarbejderskab. 
1 Hefterne vil ligeledes findes Rubriker 
for Teaterhistorie, Teaterlitteratur, Tea- 
termoder og Musik. 

Abonnementsprisen er 50 Øre pr. 
Hefte, Prisen for enkelte Hefter er 
derimod 75 Øre. 

Abonnement, der er bindende for 
hele Aargangen, kan tegnes, og Prøve- 
hefte leveres gennem enhver Boglade, 
eller ved Henvendelse til Teatrets Eks- 
pedition. 

Fotograferet i 
Det kgl. Teaters Direktionsværelse 
specielt til 
Tidsskriftet «Teatret» af 
JULIE LAURBERG & GAD 


| DR. MANTZIUS' AFSKEDSORD 


FRA DET KGL. TEATERS SCENE, SØNDAG DEN 209. SEPTEMBER 1912. 


Efter autentisk Referat. 


EG har i lang Tid set hen til denne Aften som til en Befrielse — en Befrielse 
fra megen Kval og megen Møje. Men nu da Øjeblikket er der, det, som jeg kun 
havde længtes efter, nu gaar det mig, som det saa ofte gaar: der træder Følelser 

= til, som jeg ikke paa Forhaand havde regnet med; idet jeg nu staar overfor Dem, 

gribes jeg af Følelsen af Vemod. 

Ikke saa meget Vemod ved at skilles ved min Kunst, thi den kan jeg have Lov til at 

vedblive at elske, selv om jeg ikke længere udøver den. 

Endnu mindre Vemod ved at forlade min Stilling, thi den har jeg — ærlig talt — aldrig elsket. 

En stor, afdød Kunstbroder ytrede sig en Gang til Jens Baggesen paa følgende Maade 
om sin utaknemlige Post: «Af alle tænkelige Bestillinger er kun én ubehageligere end den 
at være Skuespiller — den nemlig at være Teaterdirektør. Al være begge Dele i én Person 
overgaar næsten al menneskelig Taalmodighed». 

Det har langi overgaaet min — der ganske vist heller ikke er mere end menneskelig. 

Nej, den Følelse af Vemod, der griber mig, er Vemoden ved for sidste Gang at staa 
over for Dem, Følelsen af, at det Baand, der har knyttet mig til Dem, nu om et Øjeblik 
uigenkaldeligt skæres over. 

En Skuespillers Kunst er intet, hvis den ikke vinder Forstaaelse hos hans Publikum. 
Han kan ikke, som andre Kunstnere, vente paa Forstaaelsen til senere Tider, han maa 
nødvendigvis have den med det samme. Den Forstaaelse og den Anerkendelse, som min 
Kunst har trængt til, den har De altid — eller næsten altid — ydet mig. Jeg kan sige, 
at min Kunst og jeg selv aldrig var blevet til det, den blev, uden Dem. — Jeg ved, at jeg i 
mit Teaterliv har skaffet mig mange Fjender, men jeg tror ogsaa, at jeg har vundet nogle 
Venner, og jeg tager næppe fejl i, at en Del af Dem, som her i Aften er til Stede, hører 
til de sidste. Til Dem siger jeg: jeg er bedrøvet over at skilles fra Dem, men jeg er glad 
ved at kunne lade de sidste Ord, jeg siger fra denne Scene, være en inderlig Tak til Dem. 


É. EB] 


DA JEG VAR I PARIS... 


Eftertryk forbydes 


"æg Paris var jeg for at gaa paa Komedie der intet at se af Interesse. — Jeg havde An- 
(| og for at købe et Automobil. Formid- befalingsbreve med fra Brødrene Brandes til 
i SÅ dagen tilbragte jeg paa Fabrikken og forskellige franske Forfattere og Teaterchefer og 
KÆSON Aftenerne i Teatrene foran og bagved Direktører, og hvor jeg kom med Brandes” Navn, 
Lamperækkerne. blev Dørene slaaet op paa vid Gab, og jeg blev 
Gud forbarme sig, hvor de spillede kedsom- modtaget med aabne Arme og en Elskværdighed 
meligt og uden ethvert Geni — den ene af mine og Tjenstvillighed, som var aldeles overvældende. 
Rejsefæller faldt i Søvn i Logen i Odéon, me- Jeg har aldrig førend ved denne Lejlighed 
dens jeg selv bogstaveligt talt sov den halve haft rigtig Indtryk af, hvilken Betydning Dan- 
Aften bort i Théåtre Francais paa selve Chefens mark og nogle af dets Mænd har i Udlandet, 
Plads. Jeg havde glædet mig til at se Guitry og hvilken Klang disse Navne har i alle disse 
i DP Assaut, men han var rejst til Sydamerika fire forskellige, for os andre helt ukendte Verdener. 
Dage, før jeg kom; og naar undtages det Rein- Det, jeg særlig vilde opnaa, var at lære franske 
hardt'ske Gæstespil, som altsaa var paa Tysk, og Skuespillere, Forfattere og Teaterfolk at kende, 
hvor Reinhardts Geni lyste fra Scene til Scene og studere Teatrenes Mekanik, og dette opnaaede 
og fra Akt til Akt, og saa en lille Pige paa 12 Aar, jeg i fuldeste Maal. 
som spillede Louison i Malade imaginaire, var Man har almindeligvis et vist dunkelt Indtryk 


ze 

af, at man blot forsynet med en høj Hat frit kan 
bevæge sig bagved alle franske Teatres Kulisser 
i Skuespillernes og Aktricernes Paaklædnings- 
værelser — dette er en stor Misforstaaelse. Paa 
Théåtre Frangais og den store Opera er det 
enkelte Udvalgte tilladt at færdes paa alle disse 
mystiske og ukendte Steder, men alle andre 
er det — navnlig paa Privatteatrene — næsten 
under Dødsstraf forbudt at komme nærmere end 
til Lamperækken. Dog ved 
Brandes” Navn fløj alle Døre 
op med et Smæld som ved et 
Trylleord, og den stadig til- 
bagevendende Sætning hos 
alle lige fra Jules Claretie til 
Undermaskinmesteren paa 
Varietées var, naar jeg ytre- 
de min Forbavselse over al 
denneVelvillie: Ta" Men, 
kære” Herre, nåar De er 
saaledes anbefalet. — 

Der gik en stor Udstyrs- 
operette, Orfeus i Under- 
verdenen, paa Théåtre des 
Varietées. Jeg henvendte 
mig om Formiddagen hos 
Portneren i en lille Smøge 
bag Teatret med et Brev 
fra Georg Brandes og den 
franske Forfatter de Cail- 
lavet i Lommen, for at faa 
Instruktøren i Tale, men 
selv dette beskedne For- 
langende viste sig at være 
næsten ugørligt — dog til 
sidst lykkedes det mig at be- 
væge Portneren, og næppe 
havde jeg talt i 2 Minutter 
med Instruktøren, førend alt 
var i Orden. Jeg stillede 
saa Kl. 8 om Aftenen i Kjole og Stok og min 
sammenslaaede høje Hat paa Scenegulvet hos 
Overmaskinmesteren, som var bleven attacheret 
mig, og efter at jeg gennem Hullet i Fortæppet 
havde set, at mine to Rejsefæller havde taget Plads 
i Parkettet, afventede jeg roligt Slagets Gang. — 

Tilskuerpladserne i alle franske og udenland- 
ske Teatre er vel forskellige fra vore, men Gud 
forbarme sig, hvor alle Teatre ser ens ud bagved; 
jeg følte mig midt i den fremmede By med et 
Slag ganske som hjemme. Det var, som jeg igen 
var paa Dagmarteatret eller Det kgl.; de samme 
slidte graa Trapper, det samme Støv og Snavs 


alle Vegne, det samme flossede Fyrretræsgulv, 
de samme gasforgiftede, blege, forvaagede Ma- 
skinfolk, de samme Kulisser, muntre og spraglede 
udadtil, men graa og triste bagpaa, de samme 
enorme Brandstiger og de samme urokkelige 
Brandmænd. Nu kom de første Statistinder ned 
fra Paaklædningsværelserne — jeg tror, der op- 
traadte 300 i Stykket — i slidte, afjaskede, 
taabelige Gevandter med Pailletter paa, og med 
Bunker af grovt Kineser- 
haar, som var farvet gult og 
sat op i græske Bukler, paa 
Hovedet. Franske Teater- 
folk har en Mani for lyst 
uægte Haar i alle forfærde- 
lige Nuancer. Saa kom der 
nogle lange, søvnige Stati- 
steri fjollede græske Dragter 
og med lyserød Sminke i 
Ansigtet, saa kom der en 
lang, kæmpehøj, fordrukken 
Skuespiller, som spillede 
Mars, saa kom Venus, det 
var Direktørens Kone, jeg 
husker ikke mere hvad hun 
hed, hun havde intet Talent, 
men hun havde engang væ- 
ret smuk, nu var hun tyk og 
indsnøret, med Furer under 
Øjnene og en rød Paryk; 
saa myldrede der med Sta- 
tister og Statistinder, alle i 
de samme forjaskede, snav- 
sede Gevandter og nogle 
Statistinder, ganske nøgne 
i Trikot, daarligt skabte, 
med tykke Knæ og brede 
Hofter. De skulde bruges 
som Karyatider til at bære 
Hvælvingen over Jupiters 
Trone; saa kom den gamle Guy, som spillede 
Jupiter, ondskabsfuld og slagfærdig og neder- 
drægtig, som kun en gammel Skuespiller kan 
være det, glimrende menneskeligt begavet og 
samtidig melankolsk; et Øjeblik efter hørte jeg 
ham, da Forestillingen var begyndt, indflette i 
Jupiters Replikker paa den mest komiske Maade, 
medens han fortvivlet saa op i Suffitterne: «Ak 
Gud i Himlen, er dette Sjov passende for en 
gammel Mand i min Alder». Saa kom Prince 
ned udklædt som Pluto; han havde et storartet 
amerikansk Ansigt med en smældende Opstop- 
pernæse og et Par muntre, kloge Øjne, elsk- 

værdig og indtagende. Saa ringede Regissøren, 
og Maskinmesteren slog i Gulvet, og der blev 
mørkt, og netop som Tæppet skulde gaa, kom 
en lille Skuespillerinde, som spillede Amor, hop- 
pende og flyvende ned ad Trappen til Scenen. 
Køn var hun ikke, og ganske nøgen var hun, 
blot med en lille gennemsigtig lyserød Silke- 
skjorte og Vinger paa den bare Ryg; hun før hen 
og smækkede det ene Ben op paa en Brandstige 
lige op i Næsen paa den lange fordrukne Mars: 
«Bind min ene Sandal i en Ruf», raabte hun, 
medens hun. selv ordnede de sidste Krøller, og 
netop som Mars var bleven færdig med de sidste 
Bændler, hoppede hun fra Brandstigen gennem 
Kulissen fløjtende og kvidrende ind paa Scenen. 

Maskinmesteren tog mig nu ved Haanden 
og ledte mig ind i en Loge, hvorfra jeg kunde 
overse Scenen; alle Guder hvilken Forandring! 
Som ved et Trylleslag var alt og alle forvandlede. 
Scenen laa badet i det skønneste straalende Sollys, 
Statistinderne var dejlige og velskabte med det 
dejligste lyse Haar og i skønne, lette, farvede 
Silkegevandter, og da Forestillingen kulminerede 
i Plutos Modtagelse paa Olympen og Gudernes 
Rejse til Underverdenen, var det som den skøn- 
neste straalende Drøm. Venus kom ind liggende 
i sin Perlemors Muslingeskal, ung og pragtfuld 
og nøgen med sit dejlige Haar — som dryppende 
Blod, Diana sejlede over Scenen paa sin skin- 
nende Halvmaane, og Amor flagrede afsted mellem 
lyserøde Roser og Sommerfugle, yndig og skælmsk 
og nøgen og forførende; og Jupiter sendte Lyn 
og Torden fra sin Trone, omgærdet af de skøn- 
neste nøgne Karyatider af lyserødt gennemsigtigt 
levende Marmor. Dette var mere, end jeg var 
vant til, men da der jo ikke godt kunde være 
Trolddom med i Komedien, faldt det mig ind, 
at det maatte være Belysningen. Jeg gik ind igen 
paa Scenen og gav mig til at studere alle Herser 
og Ramper, og her fandt jeg Hemmeligheden. 
Jeg fik fat i Instruktøren og udtalte min For- 
bauselse, og han saa smilende påa mig og sagde: 
«Ja, kære Herre, hos os er det Belysningen, som 
gør alt», og han havde Ret. Medens vi f. Eks. 
paa Det kgl. Teater har ægte Kostumer af skønne 
kostbare Silkestoffer, og Folk meget ofte af et 
net og velskabt Ydre, har vi til at stille disse 
Herligheder i det rette Lys kun et i Forhold 
til det store Rum meget ringe Antal og meget 
smaa Kultraadslamper (16—25 Lys Lamper), og 
da der næsten altid bruges kridhvide og grønne 
og et ringe Antal røde Lamper af en gemen 
kold, rød Farve, saa opnaar vi, at vor Belysning 

altid er graa, kold og mørk og lidet flatterende, 
hvilket atter bevirker, at de ægte skønne Silke- 
stoffer ser ud som daarligt farvet Shirting, og 
at Rynker hos Damer, som ikke netop er 20 Aar, 
ser ud som mørke Furer skaaret i Træ med en 
Kniv. — Her paa Varietées ligesom paa Théåtre 
Frangais og Operaen og de fleste franske Teatre 
var Herserne og Rampen dobbelte, saaledes at 
der f. Eks. i Rampen sad 3 Rækker 50 Lys Lam- 
per, hvor vi har en Række 25 Lys. Dette Antal 
Lamper bestod af en Blanding af lyserøde cham- 
pagnegule, abrikosfarvede og stærkt rosarøde 
Lamper, som sammen med et meget ringe Antal 
hvide matte Lamper gav det normale Lys, grønne 
Lamper benyttedes kun til Nat og Maaneskin. 
Dernæst var der lyserøde og let gule men aldrig 
hvide Sole paa Broerne, ligesom der var fulde 
Ramper bag alt opstaaende paa Scenen; derimod 
var Lyskastere og simple tyske Projektører fra 
Galleriet eller Prosceniet banlyste. Paa den store 
Opera drev de det ogsaa til foruden de nævnte 
Farver i Rampen, at have dybtviolette Lamper, 
Som sammen med det grønne Lys og en vigende 
Maane gav en vidunderlig Nattestemning og nogle 
dybtbiaa pragtfulde Natteskygger. 

Nu nærmede Forestillingen sig sin Afslutning, 
Tæppet faldt, fra Salen lød den kendte Plaskregn, 
jeg vekslede de sidste elskværdige Ord og 
Haandtryk med Brasseur, Prince og Gui og 
Damerne. Belysningen blev taget bort, Fortryllel- 
sen var borte, alt var igen graat, støvet og trist. 
Skuespillere og Statister flygtede skyndsomst 
til alle Sider i deres afjaskede Dragter, hver 
kun tænkende paa og pludrende om sine egne 
Smaasorger, Smaabekymringer og Smaaglæder 
hjemme fra, Maskinmesteren og jeg stod alene 
tilbage paa den øde, triste Scene — jeg sagde 
Farvel og gik op paa Brasseurs Værelse for at 
takke ham og Instruktøren. 

Jeg havde sat mine to Rejsefæller Stævne 
nede i Forhallen og traf dem der noget senere, 
ophidsede og betagne og ulykkeligt forelskede 
i al denne kvindelige Skønhed og Pragt. De 
var forbavsede over min Kulde og Mangel paa 
Betagethed. Hvad jeg saa sagde, saa” de lige 
ulykkeligt forelskede ud af Øjnene, og jeg kunde 
kun, medens vi gik hjem, trøste dem med det, 
som den svenske Præst sagde til Menigheden: 
«gråter inte, kåra barn, det torde alt sammans 


vara lågn». 

JOHANNES POULSEN I «DER VAR ENGANG —» 


John Rhead (Johs. Nielsen) Ned (August Liebman) Fru Rhead (Mathilde Nielsen) 


Sam (Henrik Malberg) 
Hvad er det, Gertrud? En Rebus? 


Ned: 
Gertrud: 
Ned: 


Paris! 


Overrejsen! 


Den har saa sandt ikke tabt sig paa 


«Milepæle», I. Akt (1860) 

Gertrud Rhead (Ellen Rindom) 


TO LYSTSPIL — DANSK OG ENGELSK 


terspørgsel 
efter Lyst- 
spil — det 


lyse, lette, det, som 
kræver mindst Efter- 
tanke og Hovedbrud 
foretrækkes af Publi- 
kum og følgelig ogsaa 
af Teaterdirektørerne. 
Den, der i vore Dage 
kunde genskabe Vau- 
devillen, vilde blive 
en holden Mand, selv 
om han næppe naaede 
mange Linjer i Litte- 
raturhistorien. 
Sommervarme var 
egentlig en saadan ny 
Vaudeville, men des- 
værre havde Poul 
Nielsen narret os for 


Tonny: 


Holger: 


Georg Lindstrøm phot. 


Holger Hansen (Carlo Wieth) Tonny (Agnes Thorberg Sommer) 


Du maa tro, at jeg har overvejet det meget nøje og meget omhyggeligt. 
Og jeg vil nu spørge Dig, om Du ikke vil være min Mand? 

Hvad er det, Du siger? Din Mand? Nu har jeg min Salighed — sidder 
Du der og frier til mig? 


«Sommervarme», I. Akt 

Sangene. Nogle friske 
og fornøjelige Sol- 
skins- og Sømandsvi- 
ser vilde have klædt 
hans Lystspil, der 
mest af alt var en 
«Duft», hurtig opsu- 
get og lige saa hurtig 
glemt, men elskvær- 
digt og studentikost 
og klædeligt baade for 
Folketeatret og dets 
Skuespillere, som, 
uden at nogen ved en 
særlig markant Præsta- 
tion hævede sig over 
Ensemblet, viste, at 
Instruktionen havde 
været omhyggelig, og 
Viljen til at føre Styk- 
ket frem til Sejr den 
bedste. 

Herbert (Johs. Meyer) Bella (Agnete Blom) Holger Hansen (Carlo Wieth) Scott (Wm. Bewer) Emanuel (Rassow) 


Fru Sejersen (Ingrid Smit) Tonny (Agnes Thorberg-Sommer) 


Fogh (Richard Christensen) Fru Biilow (Dagmar Orlamundt) 


Scott: Nu maa Du spille mig sætte et glad Ansigt op, naar Du ser Seiersen, Jane! 


«Sommervarme>», III. Akt (Slutningsscenen) 


Det kgl. Teaters tidligere Instruktion er ud- 
vandret til Privatteatrene. Medens Professor 
Einar Christiansen havde Æren for den tiltalende 
Ramme, hvori Sommervarme fremtraadte, havde 
Julius Lehmann varetaget den fordringsfulde 
Iscenesættelse af Bennets og Knoblauchs Mile- 
pæle paa Dagmarteatret. Vor Spaadom fra i 
Foraaret om, at den, der en Gang har set ind 
i Teatrets fortryllede Verden, ikke slipper ud 
igen, er da gaaet fuldkommen i Opfyldelse. 

Det engelske Lystspil Milepæle er ved sin 
Skildring af tre Slægtleds Lighed i Fordomme 
bleven en Verdenssucces. Det har den uvur- 
derlige Egenskab, at det paa en Gang vækker 
Tilskuernes Latter og Graad — de faar samtidig 
at se, baade hvor «herligt vidt» de selv har 
bragt det i Elektricitetens og Verdensfredens 
Tidsalder, og hvor langt de alligevel staar til- 
bage — alt med en kildrende Fornemmelse af, 
at «Fablen fortælles om Dig selv». 

Hr. Johannes Nielsen spillede en Olding med 
rørende Humor, Fru Ellen Rindom en resigneret 
Gammel-Jomfru med Stemningsfuldhed. Og 
stemningsfuld var hele Forestillingen, Lomme- 
tørklæderne kom i Bevægelse, Successens Vinge- 
sus hørtes gennem Teatret. 

Georg Lindstrøm phot. 
Fru Bilow (Dagmar Orlamundt) Scott (Wm. Bewer) 
Scott: Kunde De slet ikke tænke Dem Muligheden af, 
at De en Gang kunde blive tjent med at tage mig? 


«Sommervarme», III. Akt 

Holch: Kommer De hjem til mig? 
Fru Maja: Ja. 

Hans Holch (Adam Poulsen) Fru Maja (Betty Nansen) 


Holch: Hjem til mig? I mine Stuer . .i mine gamle, røgfarvede 


Stuer .. med Ole.. og Hængelampen .. 
Tapeter.. De? .. Kommer De hjem til 


og de grimme 
mig?” 


«Fru Majas Hævn», III. Akt 


Else (Nathalie Krause) 


Fru Maja: Jeg har faaet min Hævn! Hvorfor 
skulde jeg saa blive længere! 

Fru Maja (Betty Nansen) 


«Fru Majas Hævn», V. Akt 


FRU BETTY NANSEN 


RU BETTY NANSEN har som Fru Maja gen- 
f| erobret sit københavnske Publikum — 
BA og med Rette: hendes tekniske Kunst- 

GS færdighed har aldrig udfoldet sig mere 
raffineret, og hendes Kvindehjerte aabenbarer 
sig samtidigt saa rigt og varmt som nogensinde. 

Fru Nansens Udførelse af Fru Maja falder i 
Virkeligheden i to adskilte Dele, der kan føres 
op lige til hendes første Roller. I de tre første 
Akter er hun den overlegne Verdensdame, sikker 
i sin Fremtræden, sikker paa sin Sejr, hun stoler 
paa sine raffinerede Midler, og samtidigt slaar 
hun saa at sige bagud: hun viser sig som Datter 
af det farende Folk, hun bliver Gamin (man 
mindes her hendes allerførste Rolle Dora paa 

Casino), og netop derved sine fødselsfine Om- 
gangsfæller overlegen. Saa kaster Fru Maja, da 
Elskovsfølelsen har besejret Hævnlysten, i Slut- 
ningen af 3die Akt den forfinede Ham og bliver 
Kvinde, helt og enkelt Kvinde: hun giver sig 
hen i stormende Kærligheds-Jubel, hun skænker 
Hans Holch al Livets Lyst, og saa, da hun op- 
dager, at hun er en Sten paa hans Vej til Magt 
og Ære, ofrer hun sig selv og sletter sig ud af 


hans Tilværelse (man erindrer her hendes første 
Rolle paa Det kgl. Teater, den stille Martha i 
Samfundets Støtter). 

Maaske vil Fru Nansen ved en Krystallisering 
af denne Selvofren en Gang naa sin Kunsts 
Toppunkt som «Moder»; dog i Stedet for at 
fortabe sig i Fremtidssyner vil vi nu alle mødes 
i Glæde over, at hun er vendt tilbage til den 
danske Scene. 


Å” kære Fru Betty Nansen! Hvorfor blev 
De en Komet i Stedet for en Fixstjerne, 

De, som faar en til at glemme, at det er en 

Teaterhimmel, man skuer op imod! 


Dan Super 

Ry NANSENS Kunst kan lignes ved det Baand, 
hvormed Fenrisulven blev bundet. Det var 
gjort af seks Ting: Af Kattefjeds Lyd og af 
Kvindeskæg. af Bjergets Rødder og af Bjørne- 
sener, af Fugles Mælk og af Fiskes Aande. 


Thon ber 


DE er desværre kun et Tanke-Eksperiment — 

men hvilken scenisk Kunst vilde Det kgl. 
Teater ikke kunne yde, hvilket Repertoire vilde 
det ikke kunne gennemføre, hvis Fruerne Betty 
Hennings, Anna Larssen og Betty Nansen var 
knyttede til den Skueplads, der dog altid burde 
kunne samle vore ypperste Skuespillere og Skue- 
spillerinder. 

Fru Betty Hennings har, siden hun forlod 
Det kgl. Teater, ved sine forskellige Gæstespil 
vist, at hun fremdeles staar i sin fulde aandelige 
og legemlige Kraft. 

Fru Anna Larssen vilde paa Det kgl. Teater 
kunne faa kunstneriske Opgaver, der lige saa 
lidt maatte synes at kunne komme i Strid med 
hendes religiøse Overbevisning som det Reper- 
toire, hun benytter ved sine offentlige Oplæs- 
ninger. 

Fru Betty Nansen endelig vilde vel paa Det 
kgl. Teater neppe tjene sin Kunst mindre ved 
f. Eks. at spille i Shakespeares Lystspil eller i 
Bjørnsons og Ibsens Skuespil end Aften efter 
Aften paa Rundrejse hjemme og ude at optræde 
i én og samme Stjernekomedie. 

Er der ikke noget usigeligt trist i, at vore tre 
Største nulevende sceniske Kunstnerinder, der 
Haand i Haand vilde kunne kaste den rigeste 
Glans over Det kgl. Teater, enten hører Privat- 
livet eller andre Scener til? 


ror ED 


D' jeg endnu ikke har haft Tid til at se Fru 
Nansen i hendes ny Glansrolle, kan jeg 
ikke indflette min Stemme i det hyldende Kor, 
som hendes længe ønskede Genoptræden paa 
Scenen har fremkaldt. 
Men jeg ved jo uden det, hvad hun som 
Kunstnerinde er værd. ; 
Hun er efter mit Skøn af dem, der ikke kan 


udfolde alle deres Kræfter, naar hun ikke føler 
sig i Kontakt med Publikum, ikke møder for- 
staaende Sympati. Lader Publikum hende i 
Stikken, bliver hun kold og formaar ikke at 
pive sig- hen. 

Heldigvis har jeg mange Gange set hende 
fuldt vurderet. Blandt de Aftener, jeg klarest 
mindes, er der to, den, hvori hun spillede Ag- 
nete i Amalie Skrams Skuespil, og den, hvori 
hun spillede Tora Parsberg. Hun var lige sjæl- 
fuld som den fornedrede Kvinde og som den 
dronningligt stolte. I begge Roller trængte hun 
ind til det inderst menneskelige, det dybest 
kvindelige, i Kraft af umiddelbar Erkendelse og 
af Erfaring, sammensmeltede til et. 


SUPER 


REN NANSEN har blandt mange værdifulde 

kunstneriske Ydelser givet to, der synes 
mig særlig interessante, fordi de betegner de 
yderste Modsætninger af hendes kunstneriske 
Formaaen, næsten er som to Poler i hendes 
artistiske Temperament. Det er Tora Parsberg 
og Agnete. 

I den første Skikkelse al Stoltheden, al Sjæ- 
lens Fornemhed samlet, og bag det stærke og 
elegante Ydre et Kvindehjerte, der banker i 
Længsel efter at sige den ganske Verden Farvel 
og trække sig tilbage til en stille og ensom Lykke. 

I den sidste Nedværdigelsen, Ydmygelsen, 
Selvforagten og Følelsen af at nu lades alt Haab 
ude, fremstillet med en intens Styrke. 

Naar Fru Nansen i sit Spil dukker under i 
Inderlighedens stille og dybe Strømme, strømmer 
ogsaa Inderligheden ud mod hendes Publikum. 
Det er en Kræfternes Omsætning, hvis Love 
vi ej formaar at gøre os klar. Men vi føler, de 
ubønhørligt hersker over os. Og Fru Nansen 
selv har vel følt det allerstærkest. 


F2 

D' den purunge Frøken Betty Miiller debu- 
terede som Victorien Sardous Dora, sagde 

de Kyndige: Den lille Pige har Talent, men 

hun kommer aldrig videre, thi hun kan alt. 


ONE 

Tegning af Gerda Ploug Sørenfen 


Cil Betty Xanfen 


&" Kamé i Afusling ffaaret: 
Alfhilds Hoved, blegt og ffønt 
med en Glorie om Åaaret, 

adeligt paa Aalfen baaret. — 

En Kamé i Afusling ffaaret. 


J Paftellens farver dragen 

løfter AHarlefin fin Brir, 

vittig, lyftig og forflagen 

med et trodfigt Træf om Hagen. — 
J Paftellens Sarver dragen. 


paa hendes Sfødfelsdag 19. Marts 1901. 


Wiejslet und af Ufarmorftene, 
Ren og ftreng i Liniens Fald, 
ftolt, førgmodig, ftærk og ene 
under Loven ftaar Helene. — 
Ufejslet ud af Warmorftene. 


Taf for hvert et ædelt Billed": 
Uiarmor, Sarver og Kamé, 

fom De os for Øje ftilled”, 
£iniens Sfønhed, Sarvejpillet. — 
Tat for hvert et ædelt Billed”. 

Alfhild i Kampene i Stefan Borgs Hjem”, Harlefin i ,,Harlefins Ømvendelfe” og Helene i , Under £oven” er tre af Sru Wanjens Roller i 1901. 


Hun var et teknisk Vidunder, et precocious 
child. 

Jeg saa hende den anden Aften, hun optraadte; 
den tredie Aften maatte hun sende Sygemelding. 
Hun havde som den forfulgte og uskyldigt mis- 
tænkte Dora kastet sig i Gulvet med en saa 
ustyrlig Energi, at hun havde saaret sit Ansigt. 

Fru Betty Nansens Stræben har været at 
komme bort fra alt det, Frøken Betty Miller 
kunde, at afryste sit Overmaal af Teknik og 
vende sit Blik indefter. Hun har dæmpet sin 
Stemme og gjort sine Gestus mindre; hun kaster 
sig ikke mere i Scenegulvet — men hendes Øjne 
genspejler en Verden. Ogde Saar, hendes Kunst 
senere har slaaet hende, har været dybere og 
smerteligere end det første bogstavelige. 

To Sæsoner har hun nu levet udenfor Tea- 
tret. I den Tid har hun glemt de sidste af Fagets 
udvendige tricks. Og derved er hun naaet op 
til Bjergets Tinde. 


haagem Falkervterh . 


Breaks aser kan være dannede og kul- 
tiverede, kundskabsrige og energiske, og 
hvad hjælper det! Ved Værdsættelse af en Kunst- 
nerindes Menneskefremstilling — for saa vidt 
hendes Kunst da bevæger sig paa det erotiske 
Omraade — maa der først og fremmest spørges: 
Er hun Skæbnekvinden eller er hun det ikke? 
Besidder hun i selve sit Væsens Grund Udtryk 
for det Uforklarlige, det Uransagelige, det My- 
stiske, der formaar at drage Manden bort fra 
hans afstukne Bane og faar ham til at begaa de 
Galskaber, de Livets store Dumheder, som be- 
reder Lykken cg Ulykken i den samme hidsende 
Drik? Har hun det, da lige meget med Fejl og 
Mangler — hun har Magten over Sindene. 
Betty Nansen ejer denne indre Glød, som 
tænder. Ak, at den er saa sjælden i vor Scenekunst. 


M" Fru Betty Nansen ikke er Skuespiller- 
inde for Kvinderne endnu mere end for 
Mændene? Naturligvis virker hun med sin skønne 
Ejendommelighed ogsaa stærkt paa os stakkels 
Mandfolk. Men det er ligesom om hun paa visse 
Punkter — hvor Mændene maaske har vanske- 
ligere ved helt at værdsætte hende — trænger 


dybere ned i det særligt kvindelige Naturel og 
afslører det mere hensynsløst, end nogen tidligere 
dansk Skuespillerinde har gjort. Det lidt lune- 
fulde Forhold, hvori hun en Tidlang har staaet 
til dansk Teaterpublikum, lader sig maaske bedst 


forklare heraf. 
SER pr 


I et spøgefuldt Interwiev har Fru Betty Nansen 

for nylig sagt, at hendes Spil som Fru Maja 
nok skulde tvinge mig til at gøre Afbigt for 
mine formastelige Udtalelser om, at Skuespil- 
kunsten er en underordnet Kunstart. 

Skal jeg virkelig knæle? 

Ja — for hende! I denne Rolle! 

Men ellers? 

Naar jeg har kaldt Skuespilkunsten for under- 
ordnet, mener jeg dermed det naturlige og selv- 
følgelige, at den ikke er saa oprindelig som de 
andre Kunstarter. Dens ydre Virkning beror 
paa den samme Udfoldelse af Teknik, — men 
dens Udspring er ikke saa fri som deres, fordi 
den er afhængig af noget, som ikke Skuespilleren 
selv, men som Forfatteren har skabt: Rollen. 

Hvis nu Fru Nansen som Fru Maja kun 
havde sejret ved en fænomenal Beherskelse af 
alle sin Kunsts ydre Virkemidler, — hun havde 
alligevel ikke overbevist mig. Men det blev jo 
til mere: Rollens Aand blev hendes, Ordet blev 
Kød og levede i hende, — derfor skabte hun 
med samme Frihed, som den digteriske Fantasi. 
Rollen blev kun en beskeden Anledning dertil, 


Georg Lindstrøm phot. 
Fru Maja (Betty Nansen) Hans Holch (Adam Poulsen) 


Hans Holch: Jeg rejser med Dem! 


«Fru Majas Hævn», V. Akt 

var kun en Gnist, der slog over i hendes Sjæl 
og tændte den. 

Dette ses kun sjældent paa Scenen, men 
naar det sker, bøjer vi os i Hyldest. 


(8/ÆR Free 


T" Fru Betty Nansens Navn er knyttet alle det 
danske Sprogs Superlativer. De har brust 
hende i Møde Gang paa Gang — de klinger 
i Øret, naar man tager Pennen, og hvert et Ord, 
man vil skrive, synes fattigt og banalt. 

Jeg frembærer derfor kun min Tak og min 
Beundring for Fruens Kunst. 

Betty Nansen ser jeg den store Personlig- 

gørelse af moderne dramatisk Kunst. Frem- 
for nogen anden beviser hun den bestandige 
Sætning, at Scenen er Skuespilleren — ikke 
Skuespillet, ikke Milieu, ikke de mange andre —, 
men kun den ene, der evner at samle Drama 
og Milieu og alt det meget andet i sit Væsen 


Robert: De, Hr. Baron, som ønsker at blive Medlem af Familien, vil De ikke foreslaa et Tal? 


Paraigneaux: Ja, det er godt, Hr. Familiemedlem, værsgo”, hvor meget. 


og at være den, fra hvis Sjæl Idé og Baggrund 
tilbagekastes med ny og mere levende Kraft. 
Naar jeg i Tanken gennemgaar, hvad jeg har 
set af scenisk Kunst, forener alle Indtryk sig 
om en, om den der alene var, den der samlede 
alt i sig. Saaledes husker jeg — tidligst Dora — 
den Aften, da en ganske ung Skuespillerinde for 
mig var som den første Udløsning af Scenens 
bundne Kraft — og nu i de senere Aar, Tora 
Parsberg og Ovidia og maaske tydligst af alle, 
mest typisk i sin lidelsesfulde og dybt kvinde- 
lige Storhed: Agnete. Paa Scenen er det alene 
Skikkelsen, der lever — og huskes. 

EG synes Fru Nansen spiller saare skønt, og 

det vilde være mig som sikkert alle andre 
kunstinteresserede en stor Glæde, hvis Fruen 
blev knyttet til et københavnsk Teater, men Fru 
Maja er mig imod. 

Georg Lindstrøm phot, 
Baron Houzier (Johs. Meyer) Robert Valtier (Holger Reenberg) 
Paraigneaux (Wm. Bewer) 


«Den nye Sekretær», II. Akt 

Fedosia (Doris Johannessen) Korablewa (Victoria Petersen) 
Den Pukkelryggede (Laura Mogensen) 


Nolken é&> Petersen, Aarhus, phot. 


Rødtop (Marie Berthelsen) «Opstandelse», II. Akt 


Katarina (Christel Holch) 


AARHUS TEATER 


Opstandelse 


(| ARHUS TEATER har faaet en solid kunst- 
øm nerisk og pekuniær Succes paa Ba- 
KYASA M tailles Dramatisering af "Leo Tolstojs 
fax] Roman Opstandelse, som i 1904 gik 
paa Det kgl. Teater. 

Aarhusbladene roser Iscenesættelsen og frem- 
hæver især Fru Christel Holchs Spil i Katarinas 
Rolle; saaledes skriver «Jyllandsposten»: 

«Sceneinstruktionen havde gjort sit til, at der 
kom Livets Farve over de brogede og stærke 
Billeder. Scenen i Edsvornerettens Forsamlings- 
sal var sat særdeles livfuldt op, om end med lidt 
for stærk farcemæssig Betoning. Helt ypperlig 
var Fængselsscenen. Der stod et Gus af Fattig- 
dom, Nød og Elendighed ud fra disse pjaltede, 
af de forfærdeligste Laster prægede unge og 
gamle Kvinder, der som Tøjbylte laa henslængte 
paa Gulvet. 

Og som Katarina fejrede Fru Christel Holch 
en stor Triumf. Der er den ægte umiddelbare 
Skuespillerbegavelse i hende. Den store, betyde- 
lige Rolle gennemførte hun med en scenisk 
Kunst, der med Rette vakte stærkt Bifald». 

Nolken &> Petersen, Aarhus, phot. 
Nekludorff (Gunnar Sommerfeldt) 
Katarina (Christel Holch) 


«Opstandelse», V. Akt 

" DET KGL. TEATER: 


i Nattergalen! Det lyder som en Pa- 
radoks, men er alvorlig ment. 

&… Sagen er nemlig den, at saalænge 
Eand lod Orkestret alene have Ordet, interes- 
serede han. Saasnart han begyndte at lade sine 


Udgiver: VICTOR LEMKOW 


XII. AarG. Herre 4 


«NATTERGALEN» 


sig en Virtuositet, der kunde præstere Mester- 
værket, saafremt et saadant ikke skulde have 
mindst ligesaa meget af Aanden som af Haanden. 

Det syder og bruser, glimter og flimrer i det 
Enna'ske Orkester; man har en Mistanke om, 
at der ikke sjældent med langt mindre Midler 


Munito (Albert Høeberg) 


Kejseren: Fordi Du vogted” denne Skat, 
Jeg skaaner Dig, men vid: 
fra mine Riger er Du nu 
forvist til evig Tid! 


Personer synge, gled det ud i Trivialiteter og 
Fraser, som man hurtig blev træt af at høre paa. 
Forspillet, det lille Stykke «Waldweben» i 1. Akt 
(dog helst uden den parodiske Fuglekvidder- 
Effekt lige før Tæppefaldet) og Balletmusikken i 
sidste Akt, — det viste, at Enna, der altid har 
været en af vore mest drevne Instrumentatorer, 
i Aarenes Løb paa dette Omraade har tilegnet 


Georg Lindstrøm phot 


Kejser Ykon (Niels Hansen) 
Ydizuma (Tenna Frederiksen) 


«Nattergalen», I. Akt 


kunde være naaet langt større Resultater, og man 
beklager ofte, at Komponisten ved sin Mangel 
paa Begrænsningsevne kommer til at forfejle 
den dramatiske Virkning. Men «Teater» er der 
i dette Orkester; det er udenfor al Tvivl. 
Saavidt jeg husker og kan skønne, har der i 
Ennas tidligere «store» Operaer, lige fra Heksen, 
og navnlig i Kleopatra, været mere «Teater» i 

Georg Lindstrøm phot. 


Ydizuma (Tenna Frederiksen) Tossinari (Lars Knudsen) 
Kejser Ykon (Niels Hansen) Giulietta (Karen Oderwald-Lander) 
Giulietta: Kun hine Timer regner jeg, «Nattergalen » II. Akt 
som bringer Pragt og Fest til Huse. i 


Det hele Liv er tomt og dødt, 
om ej man lader sig beruse! 


Sangpartierne end her i Nattergalen. Jeg siger 
med Vilje «Teater», thi dramatisk i dette Ords 
moderne Forstand har Enna jo aldrig været. De 
store Gestus har hans Musik vel nok i denne 
Opera, ligesom i de foregaaende; men de synes 
her mindre at være umiddelbare Udslag af hans 
Glæde ved at skrive, hvad han synes kan tage 
sig flot ud i den givne Situation. 

Der er vist gaaet «Europa» i ham; han føler 
sig forpligtet til at være dybsindig eller «ejen- 
dommelig» som de store Navne derude; og det 
er uheldigt; dels fordi det ikke klæder ham, 
Naturbarnet, dels fordi de dybsindige og «ejen- 
dommelige» Storheder udenlands nu i Reglen 
komponerer saa kedsommeligt, at det ikke er til 
at holde ud at høre paa. Den rigtige Enna, ham, 
der skriver melodisk flydende, uden Krusse- 
duller eller søgt Originalitet, genfinder vi i 
Nattergalen kun i enkelte lyriske Afsnit, hvor 
de Optrædende saa kommer til at synge smaa 
sentimentale Romancer! Men det maa jo siges 
at være et noget besynderligt Udbytte af en 
Operas Musik. 

Karakteristiken har aldrig været Ennas Styrke. 
Man skulde tro, at en Komponist, der hele sit 
Liv igennem beskæftiger sig næsten udelukkende 
med at skrive for Scenen, efterhaanden maatte 
faa Øjnene op for Nødvendigheden af, at han 
i sin Musik giver hver af Operaens Figurer et 
særligt Tonesprog at tale. Det er — efter Nat- 
tergalen at dømme — enten ikke endnu gaaet 
op for Enna, eller ogsaa er han i ualmindelig 
Grad blottet for Evne til at udtrykke, hvad han 
tilsigter. Faktum er, at hans Personer her synger 
i alt væsentligt paa samme Maade — i en underlig 
stilløs Stil; det vilde næppe være vanskeligt at 
lægge en helt ny Tekst af ganske modsat Ind- 
hold under de Noder, Operisterne her har at 
synge. 

Og de forskellige Grupper, der i Operaen 
staar overfor hinanden, og paa hvis indbyrdes 
Modsætning den dramatiske og musikalske Virk- 
ning skulde bero, — de illustreres i Partituret 
uden nævneværdig Distinktion. Det Naturens 
Vidunder, som den ægte Nattergal fra Urskovens 
Udkant skal være, ekspektorerer sig i Kolora- 
turer ligesaa vel som Sangkunstens Vidunder, 
den italienske Primadonna, der faar en kortvarig 
Gæsteoptræden ved Kejserhoffet. Hvad kunde 
der ikke være gjort ud af den «ægte» Nattergals 
Parti i en fantasifuld Tonedigters Hænder! — 
Hvilke Chancer laa der ikke lige for Næsen af 
en med Sans for det karakteristiske og for det 


pudsige begavet Komponist, hvor Divaen skal 
dokumentere Virtuositetens Evne til at blænde 
Folket og samtidig dens uhjælpelige Bankerot 
overfor den Musik, der strømmer frit fra et 
bankende Menneskehjerte! Og Modsætningen 
mellem den jomfruelige, frodigt svulmende Na- 
tur i Skoven og det grinagtigt formelle, sippede 
Hof, — havde den ikke kunnet males med Toner; 
saa den stod klart og overbevisende... 

Hvad var der egentlig for Teatret at stille op 
med dette fra Grunden misforstaaede og mis- 
dannede Værk? Hr. Helge Nissen havde faaet 
det Hverv overdraget at sætte det i Scene. At 
intet kunstnerisk tilfredsstillende Resultat kunde 
opnaas, var paa Forhaand givet. Han havde ikke 
sparet paa Effekterne for at byde i alt Fald Øjet 
noget, og Fremstillingen af de Handlingen gan- 
ske uvedkommende Spøgelsescener med Ballet 
i sidste Akt virkede, som de skulde. Sangerne 
sang af deres bedste Kræfter, — at de kunde 
huske deres Partier, er beundringsværdigt, saa 
vilkaarligt alt det var, som lagdes dem i Munden! 
Der var (foruden Hr. Nissen selv som den onde 
Tronprætendent) Frk. Tenna Frederiksen som 
en fortræffelig Nattergal, Frk. Oderwald-Lander 
som den ikke helt fejlfrie Koloratur- Maskine, 
Hr. Niels Hansen som den smægtende Tenor- 
Kejser og Hr. Alb. Høeberg som et uregerligt 
Skovmenneske, der tilsidst viser sig i selve Dø- 
dens Skikkelse. 

Alle disse var Pligtens Ofre paa Scenen. 
Og i Spidsen for Orkestret stod Kapelmester 
Carl Nielsen og forsvarede Operaen paa en saa- 
dan Maade, at Komponisten forhaabentlig har 
trykket hans Haand meget varmt til Tak. 


REE, LYST= OG SATYRSPIL 


; SOLE Genrer — selv den eneste utillade- 
É : lige — har i den sidste Maanedstid 
i været repræsenterede paa Hovedsta- 
skr) dens Teatre. Man vilde derfor ønske, 
der kunde gives Beretning om en Førstefore- 
stilling, som bragte Tilskueren rige og varige 
Indtryk — et nyt dramatisk Forfattertalent, en 
ny temperamentsfuld Fremstillingsevne i af- 
gørende Gennembrud. Men saaledes er det 
desværre ikke. «Paa det jævne, paa det jævne, 
ikke i det himmelblaa>». 
Det kgl. Teater har opført Højt Spil af Stock- 
holmeren Ernst Didring, et Skuespil, hvis sce- 

Kejseren: Staa op og knæl ej mer, 
men hyld jer skønne Herskerinde! 
Kor: Hil Dig, vor Kejser! 
Hil Ydizuma, hil vor Kejserinde! 


«Nattergalen», III. Akt (Slutningsscenen) 


Georg Lindstrøm phot. 


Kejser Ykon (Niels Hansen) Tossinari (Lars Knudsen) 
Ydizuma (Tenna Frederiksen) 


v. Borgen (Aug. Liebman) 
Magda (Bodil Ipsen) Line (Ingeborg Skov) 


Line: Sig til ham at jeg vil synge, Fader...! 
v. Borgen: Ja, ja... naturligvis skal Du synge... Se, 
hvor Du har gjort hende nervøs, Helmer... 


niske Held ene og alene beror paa, om Til- 
skuerne føler sig grebet af de sjælelige Lidelser, 
den unge Gunnar Borg maa gennemgaa i de 
Timer, han tror, han virkelig har dræbt sin egen 
Broder, og om de samtidig faar en Fornemmelse 
af, at hans Flirt med Svigerinden maaske allige- 
vel har en dybere Lidenskab til Aarsag. 

At Stykket kan spilles saaledes, at man gaar 
ind paa Forfatterens Fiktion, tør ikke benægtes — 
i hvert Fald siges Højt Spil at have fængslet stærkt 
i Burgtheaters Gengivelse. Paa Det kgl. Teater 
var det ligesom det store Operarum knuste de 
mere intime Skuespilvirkninger — man fulgte 
ikke godt med i de skiftende Overgange, skønt 
baade Hr. /ohannes Poulsen og Hr. Poul Reu- 
mert anstrengte sig efter bedste Evne. 

Da Højt Spil ikke kunde fylde Aftenen, 
sluttede den med en lille Balletnyhed Paris” 
Dom, der vakte Længsel efter Bournonvilles 
farverige Værker og saaledes ikke var uden 
Betydning for Fremtiden. 

Professor Einar Christiansen, der en Gang 
var det nationale Arbejdes veltalende Forfægter, 
spiller paa Folketeatret kun franske Lystspil, selv 
om et enkelt af dem har faaet Lokaliseringens 
fede Fernis over sig. Francois de Croissets Den 


Helmer (Johs. Nielsen) 


Georg Lindstrøm phot. 


Camillo Folter (Holger Strøm) 


«Vidunderbarnet», III. Akt 


nye Sekretær er en moderne Omskrivning af 
En fattig ung Mands Eventyr, men rummer 
Feuillets Melodrama Knald og Fald og Liden- 
skabelighed — hvem kan f. Eks. glemme Op- 
trinet i det gamle Taarn! — foretrækker den 
moderne Franskmand derimod de harmløse Lyst- 
spilmidler og nærmer sig kun Folkeskuespillet i 
den Scene, hvor Robert Valtier afslører Svind- 
lerkomplottet. Underholdende er Stykket, elsk- 
værdigt og lidt sentimentalt, formet med den 
Behændighed, der aldrig svigter de franske Dra- 
matikere og forlener selv deres svagere Frem- 
bringelser med dramatisk Spændkraft. 

Spillet er her alt — derfor tilhører ogsaa 
Den nye Sekretær det højfornemme Burgtheaters 
Repertoire. Paa Folketeatret var Hr. Reenberg 
Sekretæren og spillede med koldblodig Ro i 
de bærende Scener, Frk. Thorberg-Sommer den 
unge Adelsdame, der klædte hende bedst i de 
mere bevægede Partier, og Hr. Bewer Kom- 
plottets Hovedmand, — ækel og slimet som 
en Øgle. 

Annemaries Giftermaal, som dannede Afløs- 
ningen, er lokaliseret af Anker Larsen og Paul 
Sarauw efter Fonsons og Wichelers meget om- 
talte Frk. Beulemans' Bryllup, der i Paris 


men, ve 


v. Borgen (Aug. Liebman) 

Magda (Bodil Ipsen) 
Line (Ingeborg Skov) 
Helmer (Johs. Nielsen) 


v. Borgen: Ja, hvor er jeg dog i Grunden en storslaaet Karakter, 


Magda! Men miskendt ... jo, jo... miskendt .. M 
men ogsaa det har sin Charme..! Er De parat, Hansen? 


Anelise (Mathilde Nielsen) 
Frk. Schrader (Nathalie Krause) Rektoren (Ch. Schwanenfligel) 
Frk. Wedelsberg (Karen Poulsen) 


Georg Lindstrøm phot. 
Pastoren (Ch. Wilken) Fotografen (J. Knittel-Petersen) 


Kaptajnen (Peter Nielsen) 


Fotografen: Javel, Hr. Kammerjunker! 
v. Borgen: Saa...! Værs”god ...! Vil De saa forevige os! 


«Vidunderbarnet», IV. Akt (Slutningsscenen) 


længe har været et Tilløbsstykke. Modsætnin- 
gen: Højfransk-belgisk er her bleven: Køben- 
havnsk-fyensk, der hverken er saa karakteristisk 
eller saa afgørende. Og ved at benævnes Folke- 
komedie er Stykket yderligere rykket ud af sit 
Plan. Men det har Egenskaber, som behager — 
man kigger ind i Provinssnobberiets snævre 
Verden og føler, hvor højt hævet man selv 
staar over den Art ægteskabelige og sociale 
Konflikter. Thi nogen Symbolik rummer den 
harmløse Komedie da heldigvis ikke. 

Atter var Hr. Reenberg den lykkeligt sejrende 
Elsker, der træder paa Rivalens Hoved, medens 
Frk. Brønderslev som den unge Svendborgdame 
viste, at hun har mere Talent, end hendes De- 
butrolle som Kåthie egentlig røbede. Man glæder 
sig over hver den, der paa Scenen medbringer 
frisk Ungdom uden Affektation. 

Paa Dagmarteatret har den gamle Satyr skaa- 
ret nye Grimacer. Vidunderbarnet er alt paa 
en Gang — Samfundsskuespil, Komedie, Parodi, 
Farce, hvad man vil! Sammenhængen er ikke 
saa stor, at den volder Hovedbrud, men man 
morer sig over de lunefulde Arabesker, med 


an 


hvilke Gustav Wied har overbroderet sit nyeste 
dramatiske Værk. Og ikke mindst morer man 
sig over Hr. Liebmans Ekdal-Studie, man følger 
anspændt Fru Ipsens vildsomme og kvalfulde 
Blik som den brødebetyngede Hustru, og op- 
dager nette Ingenue-Evner hos den unge Frk. 
Ingeborg Skov. Og Hr. Johannes Nielsen forener 
som den forsumpede Musiker rørende og latter- 
vækkende Karaktertræk til menneskelig Helhed. 

Da vi var en og tyve fandt paa det ny Teater 
den rette Folkekomedie- Baggrund — Det kgl. 
Teater vilde i sin Tid forvandle det engelske 
Stykke til fint Lystspil, hvad delvis lykkedes, 
fordi Udførelsen straalede. Og nu vandrer De 
fem Frankfurtere Arm i Arm over Scenen, 
medens Indenfor Murene spilles i Disseldorf 
og Minchen og Wiesbaden og mange andre 
Byer undtagen netop i denne. 

Man leger saaledes Bytte Gaarde — Roth- 
schild'erne er blevne danske og Levin'erne 
tyske, medens Shylock er og bliver internatio- 
nal. Hvad der viser Shakespeares Storhed, uden 
at jeg derfor vil forkleine Henri Nathansen eller 

JOHANNE LUISE HEIBERG (født 22. November 1812) 
Efter et Litografi af Em. Bærentzen 1837. 


JOHANNE LUISE HEIBERG 
OG DET KGL. TEATER 


Et Par Breve ved Edvard Agerholm 


Nedenstaaende to Skrivelser, hvis 
Originaler findes i Det kgl Teaters 
Arkiv, bidrager hver for sig til at be- 
lyse Fru Heibergs Stilling ved Teatret 
påa to forskellige Stadier af hendes 
Kunstnerbane. 

I: 
PM: 

I Aaret 1820 bleve tvende af mine 
Døttre, hvoraf den ene nu snart er 13 
og den anden 11 Aar gammel, antagne 
som Elever ved det Kongelige Theaters 
Dandse-Skole. 

Stedse stridende med trange Kaar 
og foruden disse 2de Børn endnu 4re 
at forsørge, har det skjønt den yderste 
Anstrængelse, ikke været mig mueligt, 
uden for mig og Kone at savne mangen 
Nødvendighed, at holde vore Børn saa- 
ledes at disse ei skulde bære Præget 
af Forældrenes trykkende Omstændig- 
eder, Dog dette vort tunge Aag er 
for en Deel lettet os ved de særdeles 
smigrende Vidnesbyrd min ældste Dat- 
ter Johanne Lovise Pætges's Foresadte 
ved Theatret stadig have afgivet hende 
og derved givet Haab om snart at være 
istand til selv at kunde biedrage til sin 
Underholdning. — Hvorvidt imidlertid 
den høie Direction finder hende værdig 
til at meddeles nogen Gage, kan jeg 
ei vide; men hendes Læreres Biefald, 
og hendes tiltagende Beskjeftigelser for 
Theatret er Borgen for at hendes Flid 
og Stræbsomhed tilfredsstiller; og tør 
jeg tilligemed hende forsikkre den høie 
Direction, at ved at meddeles nogen 
Gage, hvilket jeg herved underdanigst 
andrager paa, hendes Flid og Lyst 
endnu mere vil opflammes: og maae 
jeg bedrøvet tilføje at uden dette er 
det mig ei mueligt i hendes tilvoxende 
Alder, at understøtte hende, saaledes, 
som det egner sig den anstændige og 
dannede Pige. 

Kjøbenhavn d. 27de Juli 1825 

underdanigst 
Pætges. 

Til 

Directionen for det Kongelige Theater. 


IL; 
Til Hans Excellence Theaterchefen! 
I de sidste Saisoner har min Hel- 
bredstilstand været saa usikker, at jeg 
ikke sjældent har maattet afbryde min 


Virksomhed ved Theatret. Men ogsaa, 
naar jeg, omend kun altfor ofte med 
stor Selvovervindelse, har udført min 
Pligt, har jeg havt alvorlige Mindelser 
om, at en saadan Anstrængelse ikke 
kunde vedvare uden Skade ei blot for 
min Helbred, men ogsaa for den Kunst, 
jeg under saadanne Forhold øvede. Jeg 
har virket for tro og for længe i Thea- 
trets Tjeneste til at jeg kan ønske at 
fortsætte et saadant Vovespil, og mange 
Omstændigheder forene sig nu for hos 
mig at fremkalde den faste Beslutning 
at ende min Virksomhed som Skue- 
spillerinde. Det er med et alvorligt, 


Johanne Luise Heiberg 
c. 1870 


bevæget Sind, efter modent. Overlæg, 
at jeg saaledes benytter mig af den Ret 
til at træde tilbage, som er forbeholdt 
mig i den mellem Theaterbestyrelsen og 
mig i sin Tid sluttede Overenskomst.+%) 

D. 6 August 1864.  Ærbødigst 
Johanne Luise Heiberg. 


SMAATRÆK 
OM FRU HEIBERG 


Fru Heiberg sammenlignede ikke 
sjeldent Tonen og Opførslen i hendes 
unge Dage med Nutidens. 

Engang talte hun om den «afskye- 
lige Vane», som i hine Dage ikke faa 


=) Kontrakt af 29. Juli 1859, i Følge hvilken 
Fru H. fik 800 Rbdl. aarlig og Iste Klasses Feu. 

Herrer havde, nemlig samtidigt med 
at tale næsvist og familiært til deres 
Borddame, at træde hende paa Foden 
eller støde til den. 

Som ung Pige havde hun i et Sel- 
skab maattet værge sig mod saadan 
Behandling af en bekendt jødisk, men 
døbt Hr. Y. Z., som senere kom til at 
spille en betydelig Rolle i vor Historie. 
Efter et næsvist Kurmageri spurgte han 
nemlig: «Naa, lille Jomfru Påtges, hvor 
skal saa vi To holde Stævnemøde», 
hvortil «lille Jomfru Påtges» med en 
sviende Hentydning til de bekendte 
Piskebaandsjøders Standplads svarede: 
«Paa Hjørnet af Læderstræde»! — og 
lukkede Munden paa ham. 

Den bekendte udmærkede Sanger- 
inde, Jomfru Zrza — fortalte Fru Hei- 
berg engang — var blottet for dramatisk 
Talent. Engang hun i en Opera skulde 
spille en ung Pige, der var fortvivlet 
over, at hendes Fader havde begaaet 
et Mord, teede hun sig saa koldsindigt, 
ja, ligefrem saa træagtigt, at Instruk- 
tøren — skønt han vel vidste, at det 
var frugtesløst — afbrød hende og sagde 
saadant noget som: +Hør, Jomfru Zrza, 
kunde De ikke spille lidt mere — kunde 
De nu for Eksempel ikke tænke Dem, 
at Deres egen Fader havde myrdet et 
Menneske — —». Men da for Jomfru 
Zrza løs paa ham med indignerede 
Forsikringer om, at hendes Fader var 
den skikkeligste Mand af Verden, som 
aldrig kunde begaa Mord — osv. osv. 
Og saa fik hun Lov at agere den Ko- 
medie, hun kunde! 

I Oehlenschlågers Palnatoke bliver 
der spurgt Hirdmændene: «Har Du 
skudt Pilen ud?» og saaledes spurgte 
Dr. Ryge — det var paa Generalprø- 
ven — med vældig Røst, idet han gik 
Kredsen rundt med Pilen i hævet Haand. 
En lille Korist Due — der svarede til 
sit Navn — «thi Navne er symbolske 
oftere, end man tænker sig», sagde Fru 
Heiberg, da hun engang fortalte den 
lille Historie — havde i Mangel af bedre 
faaet en Hirdmands-Replik betroet. Og 
han sagde sit: «Det har jeg aldrig gjort» 
med saa spæd og mild en Røst og saa 
dertil saa from og uskyldig ud, at san- 
dere Spil kunde ikke tænkes. Men — 
— Alle brast i Latter og til Dues 
store Fortrydelse blev Repliken taget 
fra ham. AB. 

Grimmemann (Olaf Poulsen) 


«Alferne» 


Newland, phot. 
Helga Smith 


DEN DANSKE BALLET 


Oprindelig skrevet til et udenlandsk Tidsskrift, 
men af tilfældige Grunde ikke benyttet. 


Eftertryk forbydes. 


JEN danske Ballet, hvis Traditioner gaar 
i 100 Aar tilbage, er ikke forbløffende, 
Ny! men fortryllende. 

Udgaaet fra den franske klassiske 
Skole, organiseret og sat i en Form, der har 
holdt sig gennem Tiderne, af den franskfødte, 
men aandeligt og borgerligt dansk-naturaliserede 
Bournonville, der med Rette kaldes den danske 
Ballets Fader, blev den noget ganske særegent 
dansk. 

Bournonvilles Ærgerrighed var at skabe for 
Balletten en med Skuespil og Opera sideordnet 
Stilling. Men dertil kunde han ikke bruge de 
foreliggende Balletter, der var Øjenlyst, uden 
dybere Indhold. Han tog da selv fat. Og han 
skabte en Ballet-Digtning, der omfattede alle 
Genrer: Tragedier og Lystspil og fædrelandske 
Dramaer. Han mente selv, at hans Balletter 
poetisk rangerede lig med de Skuespil og Lyst- 
spil, som Tidens berømte Digtere skrev. Og da 
han virkelig var et stort Stykke af en Digter, og 
da han som Balletmester lagde mindst samme 
Vægt paa at uddanne hos sine Kunstnere og 
Kunstnerinder det dramatiske som det koreo- 


grafiske, lykkedes det ham virkelig at faa sine 
Balletter anerkendte som nationale Poesier. 
Tiden har jo paa en vis Maade givet ham 
Ret. Vi har i de senere Aar set overraskende 
Resultater af den stumme Kunst. Ikke blot har 
de store moderne Skuespillere og Skuespiller- 
inder i en hidtil ukendt Grad benyttet Pausen, 
det stumme Spil, til dramatisk Effekt; vi har 
tillige oplevet den litterære Pantomime, hvor 
fremragende Kunstnere uden Ord, blot ved Ud- 
tryk og Bevægelser, ledsagede af en diskret Mu- 
sik, tolkede Sorg og Glæde, Elskovsfryd, Rædsel, 
Fortvivlelse — kort sagt alle Sjælens Stemnin- 
ger — med samme Virkning som de talende 
Skuespillere. Vi er dernæst begyndt at ane, 
hvad Film-Kunsten kan udvikle sig til. Allerede 
nu har den ydet Scener, som det vilde være 
taabeligt at afvise som Gøgl. Scener af saa 
gribende Magt, at ingen faar Tid til at savne 
Ordene. Dette betyder selvfølgelig ikke, at den 
talende Skuespilkunst overflødiggøres. Men det 
viser — hvad vi egentlig alle har erfaret, uden 
at drage nogen Følgeslutning —, at det ofte i 
den sceniske Kunst er netop det stumme Spil, 
der griber stærkest. Ofte i Teatret glemmer vi 
i de afgørende Optrin at lytte efter Ordene: 
det er Bevægelserne, de skiftende Udtryk, det 
er Menneskenes rent pantomiske Ageren overfor 

Laura Møller 


Johnna Beitzel 


Tony Andersen 

Agnes Hansen 


Ellen Fischer 

Ella Jacobsen 


Aage Lefolii, 
Newland, 


Anna Otto phot. 


Asta Monti 


Elfelt phot. 


Margrethe Brock-Nielsen 


hinanden, der river os med. Ordene bliver som 
et Akkompagnement dertil. Det behøvede ikke 
at være præcise Ord i præcise Sætninger. Det 
kunde ligesaa godt være blot nogle Udbrud uden 
logisk Sammenhæng; det kunde være et Musik- 
akkompagnement — saadan som Pantomimerne 
erstatter Repliken; det kunde endelig være selve 
de Ord, vi, Tilskuerne, ubevidst i vore Hjerner 
udfylder Aktionen med — saadan som vi gør 
det, naar vi i Film-Teatret ser et virkelig kunst- 
nerisk gennemlevet Optrin. 

For at vende tilbage til den danske Bailet: 
det lykkedes Bournonville at skabe den som en 
særegen Blanding af kunstfærdig Dans og sjæl- 
fuld dramatisk Tolkning. 

Han lagde megen Vægt paa det tekniske i 
Dansen. Men da det ikke var det teknisk for- 
finede i de rent legemlige Ydelser, han satte sig 
som Maal, da han tværtimod følte det som sit 
Kald at bevise, at Balletten havde højere Op- 
gaver end at forevise det menneskelige Legeme 
i skønne og sanseberusende Attituder — saa 
blev alt, hvad der kunde smage af Raffinement 
og Pikanteri, strøget af den danske Ballet. 

Han vilde endog borgerligt rehabilitere Bal- 
letkunsten. Dansen behøvede ikke at virke ved 
Blottelser, ved en Udstilling af unge Legemer 
til Overgramsning af nyfigne Øjne. Han vilde 

Karla Keller 

Agathe Andersen 


skabe borgerlig Agtelse om sine Kunstnere og 
Kunstnerinder. Der maatte ikke klæbe noget 
odiøst ved det at være Balletdanserinde. For- 
ældre skulde trygt kunne lade deres pæne Smaa- 
piger, der havde Talent for Dans, gaa til den 
kgl. danske Ballet. 

Saaledes blev den danske Ballet en mere 
paaklædt Ballet end nogen anden i Verden. 
Et Brus af tætte Florsskørter dækkede den til 
Knæene. 

Og saadan som Bournonville skabte og grund- 
lagde den danske Ballet, saadan er den i alt 
væsentlig endnu. 

Ganske vist har den maattet resignere. Vi 
har efter Bournonville ikke haft nogen Ballet- 
mester til at føre hans Teorier om Ballettens 
kunstneriske Jævnbyrdighed med de andre dra- 
matiske Kunstarter igennem. Og den danske 
Balletdigtning døde i Virkeligheden med ham. 

Men hans Aand svæver stadig over den dan- 
ske Ballet — ikke blot naar hans egne Værker 
opføres, men ogsaa naar vi i Ny og Næ om- 
planter en af Verdensbyernes mere verdslige 
Balletkompositioner. 

Maaske er Damernes Skørter blevne en 
Tomme kortere, maaske strutter de ikke længere 
saa kompakt med dækkende Lag. 

Men der er bestandig en Uskyld, en Jom- 

fruelighed over den danske Ballet som over 
ingen anden i Verden. 

Vor Ballet kan stadig sine Ting. Der trænes 
bravt og flittigt paa Danse-Skolen. Men Træ- 
ningen er uden Fanatisme efter at opnaa det 
teknisk utrolige, det hidtil aldrig sete. Man for- 
søger ikke at tage Vejret fra os ved overvældende 
Kunststykker. Og man hverken hidser os ved 
altfor glødende Passion eller pirrer os ved altfor 
kælen Hendaanen. 

Det lykkedes en kort Tid — saalænge Bour- 
nonville selv førte an med sin Balletdigtning, 
sin ÅAutoritet og sin Tro paa Sagen — at skabe 
Balletten i Danmark en dramatisk betydnings- 
fuld Stilling. Og under hans Førerskab voksede 
enkelte Balletkunstnere frem, der virkelig fik 
Rang blandt Scenens Ypperste. 

Nu er den Bournonville'ske Ballets store 
Tid forbi. Og ingen tror vel for Alvor paa en 
Genfødelse i Mesterens Aand og efter hans høje 
Planer. 

Men tilbage er bleven en Ballet i Skønhed 
og Ynde — en lutret Legemskunst i ren Luft. 

En Ballet med megen Ungdom og Skønhed. 
En Ballet, der virker som et idealiseret Familje- 
bal med flinke Dansere og de yndigste unge 
Piger. Af og til forsvinder en af de unge Piger 
ud af Dansen for at gifte sig med en af Landets 
Godsejere eller Forretningsfolk. Men hendes 
Plads fyldes hurtigt af en ligesaa yndig og lige- 
saa dygtig og ligesaa borgerligt uangribelig ung 
Pige fra Ballettens Skole, der er som en Rede 
med muntre og søde og uskyldsrene Thorvald- 
sen'ske Amoriner. 


PETER JERNDORFF 


E==lt af mine tidligste Indtryk af Peter Jern- 
åd EY2A dorff — og et saadant Indtryk bliver 
IR altid staaende i Erindringen — er fra 
mine første Studentermaaneder i Efter- 
aaret 1863. En lille Kreds af Kammerater, der 
hyppig holdt sammen — og blandt hvilke Jern- 
dorff sikkert ikke mindre end jeg mindes den 
ynglingskønne Henrik Bohr, en ung Tiger, der 
ligesom altid stod paa Spring — kom, vel sagtens 
fra Foreningen, en Nattestund over den lille 


Peter Jerndorff 1866 


hyggelige Bro, der den Gang ved Teglgaards- 
stræde førte over Stadsgraven. Paa Glaciet der- 
ude stod en Kagebod eller et andet Skur, som 
nogle af os entrede op paa, og fra hvis Tag vi 
deklamerede allehaande Vers. Jeg hører endnu 
for mit indre Øre Peter Jerndorff sværmende 
fremsige Chevalierens Monolog fra Ninon med 
de skønne Linjer: 


Afmaalt? Nej, afmaalt kan Du ikke slaa, 
Du, mit urolige, mit varme Hjerte! 
Som Stjærnekoret tændes ej og slukkes 
I, mine flyvende, beruste Tanker! 


Vi kendte og beundrede jo allesammen Jern- 
dorff som Studenterskuespiller, og det var ogsaa 
en stor Fornøjelse at høre ham, naar han sad 
ved et Klaver og skuffende gengav Agnes Langes 
Sange fra Cora eller Slavinden, «Snart skal den 
friske Vind fra Bølgen den blaa køle min bræn- 
dende Kind», o.s. fr. Men i alt Fald, jeg lærte 
og forstod den Nat, at Jerndorffs Maal var sat 
højere end Salskomedien i Studenterforeningen, 
og da han en 6—7 Aar senere som Åage i 
Mester og Lærling til Rungs herlige Melodi fra 
Svanehammen paa Det kgl. Teater istemmede 
Sangen «Til Dagens Liv og Solens Skin mig 
drager en lønlig Stemme», hørte jeg atter den 
lønlige Længsel fra Nattevandringen i de første 
Ungdomsdage. Der har altid for mig været et 
særligt Trylleri ved Jerndorffs Sangstemme. Selv 

Fotograféret specielt 
til Tidsskriftet Teatret af 
kgl. Hoffotografer 
JULIE LAURBERG & GAD. 


PETER JERNDORFF, 1912 


i Operaen har han jo gjort sig gældende, men 
fremfor alt har hans Foredrag af vore gamle 
Folkeviser vundet ham Hjerter over det hele 
Land. Den danske Folkehøjskole har i Mands 
Minde ikke bedre «Foredrag» at opvise. 
Mange Aar er gaaede siden da, og i over 
40 Aar har Peter Jerndorff været knyttet til vor 
første Scene. Han har hverken følt Trang til 
at skifte Teater eller til at gaa paa Gæstespil 
til fremmede Lande. Med sin store Fordrings- 
løshed og personlige Tilbageholdenhed nøjedes 
han med at gøre sin daglige Pligt, indtil han 
ikke mindre ved sin alsidige Fremstillingsevne 
end ved sin Intelligens og Kultur blev en af 
Det kgl. Teaters Bærere. Han har gjort Fyldest 
i Tragedien som i Komedien. Han har f. Eks. 
i Arria og Messalina baaret den romerske Toga 
med samme klassiske Troværdighed som Mei- 
ningerne i sin Tid paa Casino, og han har været 
baade Paris og Jeronimus hos Holberg, Danse- 
mesteren i Aprilsnarrene og Narren — med 
Sangene — i Hellig tre Kongers Aften. Af hele 
hans omfattende og indholdsrige Repertoire vil 
mulig dog to Roller mindes længst, den gamle 


Jacob (Gerhard Jessen) 
Carl (Torben Meyer) 
Amschel (Gunnar Helsengreen) 


Salomon: Værs'god at omfavne Deres Brud, 
Charlotte: Fa”er, Du har vist et forkert Begreb 
om min Selvstændighed ! 


Charlotte (Oda Rostrup) Salomon (Cajus Bruun) 


Præst i Jacob Knudsens Skuespil og Pastor 
Manders i Henrik Ibsens Gengangere. Fru 
Hennings” med Føje saa berømte Fru Alving 
var ikke en større kunstnerisk Ydelse end Peter 
Jerndorffs forbløffende naturlige Menneskeskil- 
dring. Som Lærer for de Unge har han værnet 
om vort Sprogs Renhed og Korrekthed, selv 
om han efter min Overbevisning ikke har Ret, 
naar han i den pathetiske Diktion yderligere 
giver efter for Sprogets Veghed i den dagligdags 
Udtalelse af v og g. Og endelig udadtil har 
han ved sin Personlighed og sin hele Optræden 
højnet sin Stand. Det var smukt at se Phister 
paa sine gamle Dage med Kalvekrøs og Knip- 
lingsmanchetter. Og det vår en ikke mindre 
fin og statelig ældre Herre, der paa Mindefesten 
for Fru Heiberg stod under Marstrands Billede 
og talte til den store Kunstnerindes Ære. 

C. Ferslew & Co., phot. 


Fru Gudula (Clara Schønfeld) 


Nathan (Robert Neiiendam) Hertugen (Robert Dinesen) 


«De fem Frankfurtere», III. Akt 


Re. ER 


Julealbum — rettere dog Olaf Poul- 
sen- Album — er udsendt af V. Pios 
Forlag under Redaktion af Chr. Gul- 
mann og Niels Hoffmeyer. Denne re- 
daktionelle Dobbeltstjerne har haft Held 
med sig. Thi det Olaf Poulsens Be- 
rømmelse i alle Tonarter syngende Al- 
bum vil ikke faa den Døgnfluetilværelse, 
derellers er Julehefters fælles, sørgelige 
Lod. Det vil tværtimod leve som et 
værdifuldt Bidrag til den store komiske 
Skuespillers Biografi og Karakteristik 
og blive ivrigt raadspurgt 
kommende Levnedsskildere. 

Selv leverer han som Indledning en 
Stump Biografi fra Drengeaarene, før- 
end det rigtige Teater var traadt ind i 
hans Tilværelse, men Dukketeatret fore- 
løbig indtog dets Plads. Edvard Bran- 
des, Vilhelm Andersen og Chr. Gul- 
mann kappes om i træffende Udtryk at 
karakterisere hans Kunsts Mangfoldig- 
hed og fastslaa dens Betydning for 
Skueplads, Digtning og Publikum. 

Og saa er der et Par mere intime 
Bidrag: Sophus Bauditz viser den po- 
pulære Kunstner midt i Sommerferiens 
Festivitas, Johannes Poulsen ladér ham 
træde frem som Improvisatoren, fra 
hvis Læber Indfaldene myldrer frem, 
saa der kunde være Stof til mindst tre 
Løjtnanter v. Buddinge Side om Side, 
og Fru Karen Lund dvæler ved sin 
Fader som den ypperlige Pater familias, 
der umuligt kan have det bedre end 
i sine «Samlede Værker»s Midte. Et 
morsomt Amatørbillede viser ham i 
denne Situation. 

Mange andre Billeder af alle Arter — 
højfornemme Kunstværker, kvikke Lej- 
lighedsfotografier og bidende Karika- 
turer ledsager Teksten, alle tjenende 
et og samme Formaal: at hædre, ud- 
mærke, forevige — som om det var 
nødvendigt! — den store komiske Kraft 
af første Rang, Gudernes udkaarne 
Yndling Olaf Poulsen. 


af hans 


GUSTAF FREDRIKSON 


Han er bleven saa gammel, at den 
ene Mærke- og Mindedag følger efter 
den anden. Den 3lte Juli fejrede han 
i Falsterbo sin 80-Aars Fødselsdag, og 
den 4de November højtideligholdt han 
paa Kgl. Dramatiska Teatern i Stock- 
holm sit 50-Aars Kunstnerjubilæum, 
ved hvilken Lejlighed han spillede sin 
kendte Glansrolle som Grev Trast i 
Ære. Mellem disse to Stadier paa hans 


Livsvej optraadte han som Gæst paa 
Det kgl. Teater og fængslede trods sin 
høje Alder et ham fremmed Publi- 
kum. 

Det er da forstaaeligt, at en svensk 
Forfatter har ønsket at sætte Gustaf 
Fredrikson et litterært Monument. Re- 
sultatet foreligger i Gustaf Uddgrens 
Kunstnermonografi, der har set Lyset 
hos Fårlagsaktiebolaget Våstra Sverige 
i Gøteborg. Den rigt illustrerede og 
smukt udstyrede Bog følger med stor 
Nøjagtighed — paa Grundlag af den 
til enhver Tid fremkomne Kritik — 
Kunstneren paa hele hans Bane. Hans 
Gæstespil med eget Selskab i Køben- 
havn i Juni 1884 — det varede 6 Dage 
og fandt Sted paa Folketeatret — glem- 
mes selvfølgelig ikke ligesaa lidt som 
den Strid, der den Gang truede at ud- 
bryde mellem den svenske Gæst og Di- 
rektør Th. Andersen paa Dagmarteatret 
om Ejendomsretten til Sardous Odette. 

Den underholdende Monografi, der 
ogsaa vil interessere danske Læsere, 
slutter med en Fortegnelse over Gustav 
Fredriksons samtlige Roller. Den næst- 
sidste af disse er Kammerherren i Gu- 
stav Wieds Satyrspil En Mindefest, ud- 
ført første Gang den 28de December 
1911. «Den brændende Kærlighed til 
Din Kunst», som Oscar Båckstråm 
fremhævede i sin Fødselsdagstale til 
Gustav Fredrikson i Sommer, har holdt 
ham ung og spænstig og stadig givet 
ham Lyst og Mod til at løse nye Opgaver. 


STORE MUSIKERE 


Man vil endnu i friskt Minde her- 
nede have den norske Sanger Thorvald 
Lammers, der for en halv Snes Aar siden 
i Casino reciterede og sang det gamle 
«Drøimkvædi» og som tidligere endnu 
havde arrangeret velbesøgte Romance- 
aftener sammen med sin Hustru, født 
Sars, Søster til Professorerne Sars og 
Fru Eva Nansen. 

Nu paa sin ældre Alder optræder 
Lammers stadig fra Tid til anden, men 
han har tillige grebet Pennen og skrevet 
en fortræffelig, instruktiv og af ægte 
Begejstring baaret Bog om Store Mu- 
sikere (Aschehoug): en Række Skil- 
dringer fra Musikhistorien, oprindelig 
holdte som Foredrag og netop herved 
mærkelig friske, prægede af det levende 
Ords Oprindelighed. 

Det er Bach og Håndel, Gluck, 
Haydn og Mozart, Beethoven, Schubert, 
Mendelsohn og Schumann, Lammers 
fortæller om — fortæller klart og an- 
skueligt; med ægte Begejstring, saa 
Læseren føler sig beriget og grebet af 


nv 


Længsel efter atter at høre Mestrenes 
Mesterværker. 

Lammers har fuldt ud naaet det 
Maal, han har stillet sig: at virke til 
Forstaaelse af de store Musikeres Ger- 
ning og kulturelle Betydning. Smukke 
Portrætter ledsager Karakteristikerne. 


OTTO BRAHM 


Et smerteligt Tab har ramt den tyske 
Teaterverden: Lessingtheaters Direktør 
Dr. Otto Brahm er efter faa Dages Syg- 
dom bleven bortrevet af Døden, der i 
de sidste Aar saa ubarmhjertigt har 
hærget blandt Teatrets ypperste Mænd 
i vort store Naboland. 

Otto Brahm var paa en Gang en 
skarpsindig Litteraturhistoriker og en 
begejstret Teaterleder, der først paa 
Deutsches Theater, dernæst paa Les- 
Ssingtheater har virket for den gode Litte- 
ratur og den gode Kunst. 


FØRSTEOPFØRELSER 1912— 1913 


13. Oktober. CASINO: Spionen fra Kron- 
stadt, Folkekomedie i 5 Akter (7 
Afdelinger) af Ellinor Kent. 

15. Oktober. DAGMARTEATRET: Fru 
Majas Hævn, Komedie i 5 Akter 
af Sven Lange. 

19. Oktober. FOLKETEATRET: Den 
nye Sekretær, Lystspil i 3 Akter af 
Francis de Croisset, oversat af Einar 
Christiansen. 

25. Oktober. DET KGL. TEATER: Højt 

Spil, Skuespil i 3 Akter af Hr. Ernst 
Didring, oversat af Fru Jeanne Did- 
ring. 
DET .KGE. TEATER: Paris "Dom, 
Ballet i 1 Akt. Musiken af Hr. Georg 
Høeberg. Mimik og Dans kompo- 
neret af Fru Emilie Walbom. 

3. November. FOLKETEATRET: Anne- 
maries Giftermaal, Folkekomedie i 
3 Akter af Frantz Fonson og Fer- 
nand Wicheler, bearbejdet og loka- 
liseret af Anker Larsen og Paul 
Sarauw. 

8. November. DAGMARTEATRET: 
Vidunderbarnet, Satyrspil i 4 Akter 
(1. Akti 2 Afdelinger)af Gustav Wied. 

10. November. DET KGL. TEATER: 
Nattergalen, Opera i 3 Akter af Hr. 
August Enna. Teksten versificeret 
af Hr. Kai Friis-Møller. Dansen kom- 
poneret af Hr. Gustav Uhlendorff. 

14. November. DET NY TEATER: De 
fem Frankfurtere, Lystspil i 3 Akter 
af Carl Røszler, oversat af Julia 
Koppel og Peter Nansen. 

BAG FILMKULISSERNE 


TIET vil maaske være en Skuffelse, at jeg 
ikke skriver om, hvor meget eller hvor 
A! lidt jeg tjener pr. Aar eller pr. Film, 
% da det synes at være det ved Kunst- 
arten, som mest interesserer Publikum. Skønt 
jeg til Interviewere selvfølgelig aldrig udtaler 


det, jeg havde gaaet og gemt inde i mig og i'ike 
havde faaet Lov at komme frem med paa det 
«rigtige» Teater. Og Filmkunsten egner sig netop 
til at udløse alt det bundne i En, fordi den er 
saa intens og stiller saa store Krav til Følelsen 
og den skabende Evne i det givne Øjeblik. 

Asta Nielsen i «Pigen uden Fædreland 
(Opføres 2den Juledag paa Paladsteatret) 


mig om dette Punkt, bliver det uvægerligt ind- 
sat alligevel, hvorimod man bekymrer sig mindre 
om, hvad jeg mener om min Kunst. 

Naar jeg har haft Heldet med mig og under- 
tiden har formaaet at gribe Sindene, saa ligger 
det i, at jeg tror dybt og helt paa den stumme 
Kunst's Skønhed og Betydning. Det ligger vel 
noget i, at jeg i den har faaet Udløsning for alt 


Anstrengende og opslidende er det naturligvis, 
naar man udøver Arbejdet paa den Maade, dob- 
belt anstrengende, fordi man under Optagelsen 
aldrig faar Tid til at spille sig op til Hoved- 
scenerne. Af praktiske Hensyn maa Scenerne 
nemlig tages, som det passer efter Tid, Sted og 
Dekorationer, ja endog efter Paaklædning; alle 
de Scener, som f. Eks. skal spilles paa et fra 


FSA E- 


Asta Nielsen i «Dødedansen 


Optagelsesteatret fjerntliggende Sted, maa foto- 
graferes den ene Dag, man er derude med den 
hele Udrykning, selv om de er ganske sporadiske 
i Filmens Scenegang, og saaledes med det alt- 
sammen. Man maa derfor ofte hovedkulds be- 
gynde med en Scene, som kunde kræve en 
langsom Udfoldelse af Stemningen; og det er 
disse pludselige Ryk i Nerverne og Følelserne, 
som gør denne Kunstart saa enerverende. Naar 
det ikke lykkes for Skuespillere at tage dette 
Ryk, saa er det, at det tørre og skematiske frem- 
kommer, som man saa ofte ser paa Films. I 
Filmen som paa Scenen — overalt, hvor det 
gælder Menneskefremstilling, er det jo nemiig 
det eneste afgørende: at føle Situationens Alvor 
eller Glæde som noget sig personligt vedkom- 
mende. 

Jo højere dette kunstneriske Arbejdes Betyd- 
ning staar for En, jo mere lider man selvfølgelig 
under de tekniske Vanskeligheders evindelige 
Drillerier, ufyldestgørende Fotografier, uheldigt 
Vejr og unødvendig Tidsspilde, men dog aller- 
mest under Censurens tunge Haand. Overalt 
har Filmens uomtvistelige Sejrsgang, paa Grund 
af den stærke Konkurrence, den byder Teatrene, 
skabt den mange og meget formaaende Fjender, 
ofte med Rette, det indrømmer jeg gerne. I for- 
skellige Lande har denne Flok af Fjender skabt sig 
Høvdinge i selve Censorerne, der har stillet sig 


paa Teatrenes Side ved efter Evne at forhindre 
Filmen i at blive disse en værdig Konkurrent. 

Det er nemlig aldeles ikke, som de fleste 
selvfølgelig tror, kun de stærkt erotisk farvede 
Scener, de bloddryppende Forbryderskildringer 
og de statsfarlige Emner, som Myndighederne 
er ude efter. Nej, Censuren forbyder alt, hvad 
der forser sig mod en eller anden Lovparagraf. 
Romeo og Julie vilde paa Film være fordømt 
med det samme, for ikke at tale om Macbeth, 
og i det hele taget skal man have ondt ved at 
finde et Skuespil, med en blot nogenlunde be- 
væget Handling, hvor ikke idetmindste en af 
Personerne støder an mod en eller anden Para- 
graf i den civile eller kriminelle. Retspleje, eller 
dog tænker paa det. Hensigten bliver nemlig 
ogsaa forbudt i Films. Ved disse stadige Hin- 
dringer bliver Ens Arbejde selvfølgelig forrykket, 
og den ærligste Stræben for at hæve Filmen til 
Kunst bliver hæmmet i Fødslen. 

Dette kender man ikke i Danmark, og derfor 
har de danske Films den Chance, at faa Lov 
til at vise sig for Publikum i den oprindelige 
af Forfatteren tænkte Skikkelse, uden først at 
være bleven lemlæstet af Politiet. Hvorvidt 
denne misundelsesværdige Chance udnyttes paa 
den rette Maade, nemlig til Frembringelse af 
virkelig Filmkunst, vil jeg overlade andre at 
bedømme. Man kan ikke noksom lykønske den 
danske Filmindustri til, at den til Bedømmer 
ikke har en Skolelærer eller Politifunktionær, 
men en Kunstner som P. A. Rosenberg, hvis 
Kultur og Fordomsfrihed bevirker, at han bliver 
denne nye Kunstarts bedste Ven, idet han giver 
den Lov til at udvikle sig i hvad Ibsen kalder Fri- 
hed under Ansvar, og henviser den til den Dom- 
mer, der i det lange Løb altid vil have og maa 
have den afgørende Stemme, nemlig Publikum. 

Berlin, 16—12—1912. 


«Pigen uden Fædreland > 

ASTA NIELSEN 


Grevinde Trolle (Johanne Voss) Pastor Castbierg (Stub Wiberg) 


Camilla (Gerda Ring) 


Grev Trolle: Se paa mig! Tror De, De er kommen her paa 


Rude & Hilfling, Christiania, phot. 
Magnus (Sigurd Eldegard) 


Grev Trolle (Egil Eide) 


Gaarden for at drive Tiden hen og holde «Den gamle Præst», IT: Akt 


Kommers med Pigerne her i min Have? 
Magnus: Det var kun et Øjeblik, Hr. Greve. 


«DEN GAMLE PRÆST» I KRISTIANIA 


JEG var tilstede ved Opførelsen af Den 
(| gamle Præst paa Nationaltheatret i 
Kristiania — og morsomt og lærerigt 
var det at se, hvor forskelligt dansk 
og norsk Skuespilkunst tager fat paa en saadan 
Opgave. 

Paa Det kongelige Teater virkede Udførelsen 
fremfor alt ved den Rigdom. paa Detaljer, hvor- 
med William Bloch havde gennemarbejdet hvert 
enkelt Optrin, — og op af denne levende At- 
mosfære dukkede de enkelte Skikkelser," nøje 
forbundne med Helhedsvirkningen, men ret til- 
fældige som Enkeltpræstationer. Som Grev 
Trolle gav Dr. Mantzius det nøjagtigst rigtige i 
ydre og indre Karakteristik af Rollen, — han 
gav præcist hvad han skulde. Medens Hr. Jern- 
dorff som Præsten med Finhed og Kløgt søgte 
at nærme sin Person til Rollen, — han gav 
hvad han kunde. Balancen, der menneskeligt set 
vejerdeto Figureropmod hinanden.den manglede. 

I Kristiania var det helt anderledes. Der var 
Instruktionen overladt til en Skuespiller (Hr. 

Stub Wiberg), der med megen Dygtighed, men 
alligevel paa bedste Beskub søgte at oversætte 
Stykkets danske Forhold paa norsk. Noget af 
dette lykkedes, andet ikke. 

Men ud over dette Virvar løftede sig Hr. 
Eides Grev Trolle og Hr. Stub Wibergs Præst, 
lysende af menneskelig Klarhed og Styrke. 

Hr. Eide gav sig selv, som han er, sit inderste, 
sit mest oprindelige Væsen, alt det hans Menne- 
skelighed rummer af Naivetet, bag den heroiske 
Maske, han til dagligdags maa stille til Skue. 
Overfor ham stod Hr. Stub Wiberg med en 
personlig Myndighed, der løftede Præstens Para- 
dokser op til en almengyldig menneskelig Sand- 
hed. 

Skuespillets ydre Fysiognomi udviskedes noget 
ved denne Opførelse, — men dets inderste Hen- 
sigt aabenbaredes med fuldkommen Klarhed gen- 

Jomfru Pihl (Maria Ring) 


Rasmussen: Lydia! Nu deklarerer vi. 
Lydia: Det er saa flovt, Rasmussen. 


Georg Lindstrøm phot. 
Lydia (Lili Beck) Lundberg (Wm. Bewer) Sivertsen (Emil Helsengreen) 


Fru Jørgensen (Anna Jacobsen) Rasmussen (Johs. Ring) Brix (Jacob Texiére) 


Julie (Dagmar Orlamundt) 


«Møntergade 39», IV. Akt (Slutningsscenen) 


AARETS SIDSTE MAANED 


&&|EPRISER, Repriser! Paa Det kgl. Teater: 
b Alferne, En Søndag paa Amager og 
EN Konservatoriet. Paa Det ny Teater: 

N En Lektion, der gav Frk. Ungermann 
Lelltøbed til en interessant og selvstændig Ud- 
førelse af Fru Nansens gamle Rolle. Paa Folke- 
teatret: Hjalmar Bergstrøms Debut-Komedie, 
Møntergade 39. Dette Skuespil gengiver med 
en beundringsværdig Naturlighed Livets smaa 
og store Kampe i en Lejekaserne fra den indre 
By. Skomagerfamilien i Kælderen, som har en 
Søn, der studerer, Kaféværtinden i Stuen, til 
hvis Borgerskab Kvarterets Ungkarle bejler, den 
forfløjne Statistinde og Kvistens Sladrekælling, 
alle er de af Forfatteren grebne i Tanke og 
Tone, og af Folketeatrets Skuespillere gengivne 
med en Sikkerhed, der bunder i denne borger- 
lige Scenes Traditioner. 

Fru Rings Sladrekælling er en lille mesterlig 
Studie, og Hr. Johs. Rings Musiker er trukket 
bredt og kraftigt op. Gennemført til de mindste 
Enkeltheder er Hr. Bewers Aagerkarl. Der er 
særlig Grund til atter at fremhæve denne Skue- 


spiller, der fra at være Forstadsscenens lune 
Komiker har arbejdet sig frem til Karakter- 
skuespiller af saa uomtvistelig Rang, at man 
har nævnet ham som selvskreven Arvtager til 
en Del af Dr. Mantzius? Rollefag paa Det kgl. 
Teater: 

Medens Repriserne saaledes er gaaet over de 
fleste af Hovedstadens Scener, der ruster sig til 
Sæsonens Hovedbegivenheder: Anden Juledags 
og Nytaarets danske Nyheder, har Dagmarteatret 
spillet et nyt Skuespil, Pressen, af Sven Lange. 
Desværre er dette Skuespil utiltalende i Form 
og Tone. 

Til Gengæld har man med udelt Bifald 
kunnet modtage Dagmarteatrets udmærkede Idé, 
at fremføre klassiske Værker ved billige Efter- 
middagsforestillinger beregnede for Skoleung- 
dommen. 

Saavel ved Valget af Stykkerne som ved den 
Iscenesættelse og Udførelse, der blev disse til 
Del, har Dagmarteatret vist, at det vil forstaa 
at løse den Opgave, det har sat sig: at opdrage 
Fremtidens Teaterpublikum. 

GERHART HAUPTMANN 


EJER er to Billeder af Gerhart Haupt- 

|| manns Digterliv, jeg gerne ganske kort 
2 AL vil fastholde — de illustrerer, synes jeg, 
(== paa en slaaende Maade den opstigende 
Linje i hans Liv og Forfatterskab, viser ham 
baade i Kamp og Sejr. 

Kampen — det er Dramaet Vor Sonnenauf- 
gang. Gerhart Hauptmanns trofaste Ven, den 
nys afdøde Direktør for 
Lessingtheater i Berlin, 
Otto Brahm, har i en 
Række Meddelelser, der 
med Rette er blevet kaldt 
«et historisk Aktstykke», 
fortalt hvorledes han, 
Lederen af «Freie Buih- 
ne», opdagede Gerhart 
Hauptmann: I Begyndel- 
sen af 1889 modtog han 
fra en ham ubekendt For- 
fatter et Drama sendt til 
Opførelse i Foreningen 
«Freie Buhne» med en 
kort Skrivelse, i hvilken 
det forekom Brahm, at 
der til Trods for dens 
faa Linjer udtalte sig en 
Personlighed. Han gav 
sig straks i Færd med 
Læsningen og kunde alle- 
rede efter ganske kort 
Tids Forløb meddele 
Gerhart Hauptmann, at 
«Freie Bihne» var beredt 
til at opføre Stykket. 

Den 20de Oktober 
1889 var hin mindevær- 
dige Aften, da «Freie Biih- 
ne», der tre Uger i Forvejen havde opført Hen- 
rik Ibsens Gengangere, spillede Gerhart Haupt- 
manns første Drama. Under Pibers Skingren, 
under dels heftige dels latterlige Optrin paa Til- 
skuerpladsen førtes Forestillingen til Ende. Sæde- 
manden havde Digteren først villet benævne sit 
Stykke. Selv blev han nu for den tyske Digt- 
ning en Sædemand, af hvis Ager mange skønne 
og rige Vækster er spiret frem. Den gamle 
Romanforfatter, Fontane, «Vossische Zeitungs» 
Anmelder, kaldte Vor Sonnenaufgang «die Er- 
fullung Ibsens». Han var udenfor den snævrere 
Kreds en af de faa ældre Personligheder, der 

Gerhart Hauptmann 


havde opdaget, hvad der boede i den unge 
Digter. Hans lykønskende Brev til Forlægge- 
ren af Skuespillet er som en Fremtidsspaadom. 
Og Billedet veksler — fra Kamp til Sejr. 
Jeg saa i Sommer den unge Digter fra de første 
stormfulde Dage paa «Freie Biihne» i hans bedste 
Manddomskraft træde frem paa Scenen i Goethe- 
Theater i Lauchstedt, tiljublet efter Førsteop- 
førelsen af Gabriel Schil- 
lings Flucht. Paa dette 
Teater, over hvilket der 
ivor forjagede Tid hviler 
som et Skær fra Poesiens 
Guldalder, paa dette Tea- 
ter, hvor man ved hvert 
Skridt foran eller bag- 
ved Tæppet bliver mindet 
om Goethes og Schillers 
Samvirken paa skønne 
Sommerdage i det 19de 
Aarhundredes Gry, blev 
Gerhart Hauptmann en- 
stemmig hilst som Digter. 
Saa lang har Vejen 
været. Fra det fri Teater 
til Goethe-Theater. En 
Strækning, det kun bli- 
ver de faa udvalgte for- 
undt at tilbagelægge. 
Mon ikke Gerhart 
Hauptmann hin Junidag 
i Sommer, da Bifaldet 
jublede ham i Møde paa 
dette højtidsfulde Sted, 
uvilkaarlig er kommen 
til at tænke paa den Af- 
ten for 23 Aar siden, da 
han stod som et Modsi- 
gelsens Tegn midt i den vildeste Heksesabbath, 
og Piberne søgte at kvæle hans første unge 
Skuespil i Fødslen? 
Men han lod sig ikke kvæle — og nu hilser 
vi ogsaa her i København ham, Nobelpristageren, 
som et af den moderne tyske Litteraturs monu- 
mentale Navne, som en af de faa Digtere, der 
lyser gennem Tiden og i Klassikernes Aand 
peger paa Menneskehedens evige Idealer. 

Tale ved Festen for Digteren paa 
Hotel d”Angleterre den 14de December. 


Lodsen (Chr. Hansen) 
«En Søndag paa Amager» 


Gamle Billeder vækker Minder lige- 
som gamle Melodier. Se paa Kammer- 
sanger Christian Hansen som Lods 
Mikkelsen — hvilket herligt vejrbidt 
Sømandsansigt. Han rørte Hjerterne 
til patriotisk Stolthed, naar han sang: 
«Paa Søen, naar den skummer vred». 
Han lever i Mindet, og naar det er 
blegnet, med de sidste der har set og 
hørt ham, hvad der nu en Gang er 
Kunstnernes fælles Lod, har vi Bille- 
derne tilbage. 

— — Fru Hilmer hed engang Frk. 
Camilla Jensen, Magdalones, Madam 
Smiths og Jomfru Æbeltofts haandfaste 
Fremstillerinde havde en Gang været 
en ung Balletelev, for hvem Fru Hei- 
berg interesserede sig, saa hun var 
kommen til at debutere i De Nygifte. 

Men hun blev ogsaa i sine første 
Teateraar anvendt i Vaudevillen — 
Billedet viser hende som Lisbeth i 
En Søndag paa Amager Anno 1870. 
Hun minder her om Nutidens Fru Ro- 
strup, synes vi. 

Billedet vil uden Tvivl vække Teater- 
minder hos den ældre Slægt, og den 
nyere, som kun husker Fru Hilmer, 
vil med Interesse lægge Mærke til, 
hvorledes Frk. Camilla Jensen saa ud 
som Vaudevillens indtagende unge Pige. 


FRA TEATRETS FORTID 


Spredte Smaabidrag 
til Belysning af den danske Skueplads” Forhold 
og Personer, ved Arthur Aumont. 
IX. Teaterbygningens Brand- 
farlighed i 1780. 
Et Brev fra Rosenstand-Goiske til 
Kammerherre Warnstedt 


PM: 7. Nov. 1780 

Hvis om jeg i Morgen kan faa den 
Ære at tale med deres Højvelbaarenhed, 
skriver jeg Dem til; og som Deres 
Venskab imod mig paa den ene Side 
forbinder mig dertil, saa haaber jeg og 
vist, at Deres Retsindighed paa den 
anden Side vil undskylde, at De nu 
ulejliges med disse Linjer. 

Jeg véd ikke, om De véd, at der i 
Aftes er gaaet Ild i Jfr. Stuarts) Skørt 
ved en af Pyntekonernes Uforsigtighed, 
som, om det sildigere var bleven be- 
mærket, kunde givet Anledning til en 
sand Tragedie, hvorpaa Aftenen i Dag 
8te Dage var et Avertissement. I den 
Tro, at De ikke véd dette, vover jeg i 
Enthusiasmen at underrette Dem derom 
og tillige som en Person, der skylder 
Dem Hengivenhed, at erindre Dem 
om: at en alvorlig Advarsel om For- 
sigtighed med Lys paa Teatret var nød- 
vendig. 

Jeg tror, det var at spilde Papiret 
og at fornærme Dem, om jeg højtidelig 
forsikrede Dem: at det er ikke den 
nederdrægtige Begærlighed at gøre sig 
nødvendig, der drev mig til at sætte 
Pen til Papiret. Nej,bedste Hr. Kammer- 
herre! det var at fornærme Dem og 
mig, om jeg troede, at De kunde til- 
tænke mig dette som Motiv til min 
Skrivelse. Jeg vover altsaa endnu at 
nedskrive den Efterretning: Jeg har hørt 
tale meget om i Publikum af kendte 
Mænd af Anseelse, at der er blevet 
lagt Dem til Last: baade at Dørene til 
Hoved-Udgangen af Byens Teater gaar 
indad, og at der ingen Sprøjte er ved 
samme Teater, ja! jeg tør, overbevist 
om Deres Tavshed, sige Dem, at Brand- 
Majoren har for mig og andre mundtlig 
besværet sig over, at han ikke har 
kunnet erhverve Resolution i denne 
Sag paa igentagne Ansøgninger derom. 

Naar De har læst dette, saa bliv i 


1) Datter af den engelske Ekvilibrist Michael 
Stuart, der først i 1756 gav Forestillinger i Bergs 
Hus i Læderstræde som Konkurrence til Den dan- 
ske Skueplads og senere i 1760 gav Forestillinger 
paa denne; han ægtede i Maj 1760 Pernille-Emnet 
Jfr. Bertraline Lever og rejste snart efter bort ud 
af Landet med hende Deres Datter Rosalie 
(f 23. Jan. 1810) blev i sit Ægteskab med Hof- 
violonen Frantz Zrza Moder til den bekendte 
Operasangerinde Jfr. Eleonore Christine Zrza 
(1797—1862). 


Lisbeth (Camilla Jensen) 
«En Søndag paa Amager>» 


det mindste ikke vred paa mig, fordi 
jeg har underrettet Dem om en Sag, 
som jeg troede, at det var min Pligt 
som Ven at underrette Dem om, og 
som jeg er uvis paa, om De véd eller 
ikke. Tilgiv altsaa, at jeg har givet Dem 
den Efterretning om Brand-Majoren, 
hvilken jeg ikke har troet, at De vidste, 
og som (dog behøver jeg vel at sige 
det?) jeg langt fra ikke har gjort Dem 
for at sværte Brand-Majoren, en Mand, 
som aldrig har fornærmet mig, men 
for at tjene Dem, en Mand, som har 
vist sig som min Velgører og Ven. 

Optager De dette i en anden Me- 
ning, saa kender jeg kun lidet til Dem 
og De lidet til ' 

Deres hengivne 
Rosenstand. 


DR. MANTZIUS ALBUM 


Erslev & Hasselbalchs Forlag har 
i Anledning af Dr. Mantzius Tilbage- 
træden udgivet et smukt udført Album 
med Billeder af Doktoren i alle hans 
betydeligste Roller. Der findes Gen- 
givelser baade efter Fotografier og Teg- 
ninger, baade af Doktor Mantzius som 
Direktør, Instruktør, Skuespiller og Pri- 
vatmand. 

Mellem den Tekst, der er vedføjet 
denne Fyldighed af Billeder, læser man 
med særlig Fornøjelse Hovedbidraget, 
Helge Rodes beundrende Karakteristik 
af Dr. Mantzius” Skuespilkunst. 

Skriverhans (Johs. Poulsen) 


«Eventyr paa Fodrejsen» 


Konradsen (Gerhard Jessen) 
Per Kastrup (Lauritz Lauritzen) 


Tinka (Olivia Norrie) 


Georg Lindstrøm phot. 
Gamlemor (Clara Schønfeldt) 


Gamlemor: Men den Dag i Dag sker det, at naar nogen, der har en Misgerning paa Samvittigheden, færdes ved Søen, saa 
fanger den hans Spejlbillede ind. Og hver Gang, det er Nymaane, saa kommer det frem, saalænge til han har sonet. 


«Skovfogdens Grethe», I. Akt 


TEATERBETRAGTNINGER 


I er nu gaaet ind i et nyt Aar — 1913. 
Dette Aar med de to uheldige Chiffre 
imødeses i hele Verden med Spænding. 
i Man har Følelsen af at staa overfor noget 
nyt og uvist. Saadan er det ogsaa ved Aarskiftet 
i vor lille hjemlige Teaterverden. Man spejder 
ind i Fremtiden. Det man spejder efter er Det 
kgl. Teaters nye Direktion. Det har optaget alle 
Sind i disse Dage, især da Planen om Dagmar- 
teatrets Ophøjelse til national Talescene kom paa 
Tale. Forvirringen og Uvisheden er stor. 

Vi vil faa meget at snakke om, store Begiven- 
heder at drøfte, saaledes som vi jo nu i Øje- 
blikket kunde skrive Spalte op og Spalte ned 
om det, der bevæger Sindene i teaterinteresserede 
Kredse. Der er Stof nok. 

Men det, der kan snakkes om, og det, der 
bevæger Sindene, er ikke — Kunsten. Det er 
kun de ydre Forhold, Kulissesladder, Direktions- 
forhold og Skuespillermisfornøjelse. 

Man kan ikke sige, at Teatrene blomstrer i 


Sæsonen 1912—13. Og det skyldes vistnok 
væsentlig den dramatiske Litteratur. Vi er et 
meget skrivende Folk, og vi kan snart eksportere 
Bøger som vi eksporterer Smør — men paa det 
dramatiske Omraade er Litteraturen kun yderst 
spinkel. 

Vore Dramatikere famler saa underligt. De 
blander gammelt og nyt imellem hinanden, 
gammeldags Vaudeviller, gammel Folkekomedie 
og nyt fransk Lystspil. De prøver paa alt. Man 
har paa Fornemmelsen, at de véd, at der nu 
skal noget helt nyt til for at fængsle Publikum. 
Det gaar ikke mere paa den gamle Fagon. 

Hvad er det, der ikke gaar mere? 

Ja — det er det, at en Forfatter sætter sig 
ved sit Skrivebord og bestemmer, at nu vil han 
skrive et Stykke, for det er den Form for litterær 
Syssel, der betaler sig bedst. Og saa ser han 
efter i sine Papirer, hvor han har noteret for- 
skellige Emner, der muligvis kunde egne sig 
for dramatisk Behandling. Han vælger et Stof 

Tinka (Olivia Norrie) Grethe (Oda Rostrup) 
Tinka: Nu skal Du gaa med ind og æde al den Risengrød og Ribbenssteg, Du kan 
stoppe og proppe i Dig! For Du bliver da og holder Fest med os andre. 


«Skovfogdens Grethe», III. Akt. 


blandt mange. Og saa skriver han sit Stykke 
og forsyner det med de Paafund og Situationer, 
som han har lært egner sig for Scenebrug og 
fængsler Publikum .... Han er ikke opfyldt af 
sit Stof. Hans Hjerte banker ikke, naar han 
arbejder. Hvad hans Personer siger, siger de 
ikke fordi de skal sige det og fordi de skal ud- 
trykke en Digters Tanker og Følelser ... men 
fordi de skal have Replikker at udtale imellem 
Situationerne, — — 

Vi skal her omtale de sidste tre danske Skue- 
spil, som er fremkommet i December Maaned. Det 
er Folketeatrets Juleforestilling: Edgard Høyers 
Folkekomedie Peter Pip og hans Søster, Det ny 
Teaters Juleforestilling: Skovfogdens Grethe af 
Albert Gnudtzmann og Pressen af Sven Lange, 
som i Begyndelsen af December opførtes paa 
Dagmarteatret. 

Jeg tror, at Peter Pip og hans Søster blot 
for fem Aar tilbage var blevet en Succes. Nu 
faldt Komedien paa Folketeatret. Brødrene Hansen 
blev jo et Tilløbsstykke af Rang og Familien 
Jensen ligeledes. Standens Ære gjorde ogsaa 
Lykke: 

Peter Pip er akkurat af samme Slags. Naar 
man blot har set et Par Scener, opdager man 
straks, at det hører til Edgard Høyers Fabri- 
kata. Der er brugt de samme Midler i dette 
Stykke som i de andre. Forfatteren har i sin 
Notitsbog over Virkemidler paa Scenen taget 


Georg Lindstrøm phot. 


akkurat de samme Ting, som han brugte i sine 
tidligere Succes'er. 

Men Folk kan ikke mere. Og man maa glæde 
sig derved. Ingen tror mere paa Edgard Høyers 
umenneskelige Mennesker, ingen tror mere paa 
hans Sentimentalitet, hvis Falskhed altid har 
skreget En i Ørerne. Den grove og ganske 
kategoriske Maade, hvorpaa han behandler 
menneskelige Følelser og Lidenskaber, støder 
En fra ham. 

Sandt er det, at Edgard Høyer er en god 
Sceneskrædder — han kender Snittet. Han ved 
hvor, hvordan og hvornaar Personerne skal 
komme ind. Men han kender ikke Menneskene, 
hans Forfattersind er ikke fornemt. Han er ud- 
vendig, og alt rammer ved Siden af. 

Biografteatrene kunde sikkert tjene store 
Formuer paa Edgard Høyers dramatiske Evner. 

Der skriges og raabes meget mod Biograf- 
teatrene. Men har man Ret i, at de skader 
Teatrets Kunst? Jeg mener nej og mange Gange 
nej. Lad Biografteatrene kun sluge Edgard Høyer 
og andre Forfattere, for hvem Talen ingen Be- 
tydning har! Og saadan vil det jo ogsaa gaa. 
Teatrene vil tilsidst være henvist til at spille 
virkelige Skuespil med menneskeligt Liv og 
menneskelig Tale. — 

Det ny Teater spillede Skovfogdens Grethe, 
en efterladt Komedie af Albert Gnudtzmann. 
Dette Stykkes Førsteopførelse blev lidt af en 

Mennesker som Mennesker er. Men han er ikke 
Dramatiker — han mangler Sansen for den Kon- 
centration og Knaphed, der er nødvendig. 

I et Skuespil skal alle Personerne jo i Virke- 
ligheden kun tale om én Ting. Alt og alle skal 
belyse den Ting, Forfatteren vil have frem. Den 
ægte Dramatiker holder sig hele Tiden til Sagen, 
og der træder ikke en Tjener ind paa Scenen, 
som ikke staar i et vist Forhold til Sagen. 

Men Albert Gnudtzmann taler om hundrede 
Ting, i hver Akt dukker nye Emner frem. Og 
det viser, at han spiller paa et Instrument, han 
ikke rigtig kender. 

Skovfogdens Grethe gjorde dog et vist Ind- 
tryk paa Publikum — men Æren var først og 
fremmest Teatrets. Og man gik sin Vej med et 
vemodigt Skuldertræk. Man vilde jo saa gærne 
have, at Aftenen var blevet en smuk Mindefest 
for den afdøde elskværdige, brave, hjertelige 
Mand. — 

I Pressen møder man Sven Lange. Det er 
snart unødvendigt at pege paa Sven Langes 
store Dyder som Dramatiker. Det synes virkelig 

Peter (Holger Reenberg) Martha (Dagny Brincken) at være gaaet op for et bredere Publikum, at 


Knudsen (Emil Helsengreen) 


Frederik Wilhelm (Carlo Wieth) 
Knudsen: Flyt Dig, for Satan, eller je” sla”r Dig ihjel! 


«Peter Pip og hans Søster», III. Akt 


Begivenhed paa Grund af Fru Anna Gnudtz- 
manns Optræden i Prosceniumslogen. Den af- 
døde Forfatters Enke protesterede mod Det ny 
Teaters Behandling af Skovfogdens Grethe. Der 
er ikke alt for megen Grund til at mindes denne 
Forestilling, der i det hele taget blev en trist 
Mindefest. Fru Anna Gnudtzmann havde Uret. 

Skovfogdens Grethe var et typisk Albert 
Gnudtzmannsk Stykke. Fuldt af Tilløb til noget, 
som ikke blev til noget. Altfor mange Personer 
i Stykket. Altfor meget, der ikke havde noget 
med Sagen at gøre. 

Naar Albert Gnudtzmann ikke formaaede at 
skrive en virkelig Komedie, skyldtes det paa 
en Maade hans Ærlighed. Han vilde være 
realistisk i sine Stykker og ikke bruge grove 
Teatermidler. Han vilde skildre Livet som det 
er — tilfældigt og broget. Og naar i Gnudtz- 
manns Folkekomedier Handlingen brydes og nye 
Handlinger begynder, naar nye Personer træder 
ind og nye Begivenheder indtræffer, saa man 
glemmer de gamle Personer og Handlingens 

Peter (Holger Reenberg) 
Joachim Børresen (Halander Hellemann) 


Traad, naar Heltene pludselig begaar Dumheder Joachim: Hvad siger Du saa til den Kammerat? j 
2 Peter: Jo — tusind Tak — den er rigtignok pæn. Den ska? je” 

og Skurkestreger — saa sker det, fordi For- love Dem, a' je” aldrig ska” nænne at bruge i Regnevejr. 

fatteren vil være ærlig. Han vil skildre sine «Peter Pip og hans Søster», IV. Akt 


ETIK 


Martha (Dagny Brincken) Peter (Holger Reenberg) 


Gvorg Lindstrøm phot. 


Knudsen (Emil Helsengreen) 


Peter: Ja, denne sølle Vise, det er altsaa min Presang. Jeg gi'r hvad jeg har — maa Du erindre. 


«Peter Pip og hans Søster», IV. Akt 


Lange er en Teaterdigter, som om faa Aar vil 
blive en af de mest skattede. 

Sven Lange har været meget frygtet som 
Teaterkritiker. Vi har alle engang følt os kræn- 
kede over hans Kritik. Altid var han der med 
sin Pegefinger og spurgte: Men hvor er Poe- 
sien? — Og vi svarede ham: Aa, for Pokker, 
er det nu ogsaa nødvendigt paa Teatret? 

Man forstod vist knap, hvad Lange mente, 
naar han spurgte om Poesien. Men jeg tror, 
Folk ved det bedre nu end dengang. Det skal 
være Mennesker, der gaar paa Scenen og ikke 
Figurer, og de skal tale levende og ikke blot 
sige Repliker. 

Sven Lange har i Aar haft to Succes'er. Det 
er Retfærdigheden, der sejrer. Han har kæmpet 
med Publikum i mange Aar og holdt sig borte 
fra alt Filmeri. Først vendte Publikum sig fra 
ham som Digterne var vrede paa ham. Men nu 
er Tiden kommen. Nu vender Publikum sig 
imod Sven Lange, i hvis Stykker der ikke skurrer 
falske Toner. 

Pressen blev ikke helt godt spillet paa Dag- 
marteatret, men fængsler dog stadig Publikum. 
Det er et Skuespil om de offentlige Forhold i 
Danmark: Presseforhold, Teaterforhold og Po- 


litik. Det er fuldt af Vid og Spot, og med 
kærlig Haand har Sven Lange tegnet en Redak- 
tørskikkelse, som man vil huske. Redaktøren, 
der midt i de offentlige Forholds Hvirvel dog 
kun tænker paa sin lille Datter og hendes Ulykke, 
og skubber alt til Side for sin Kærlighed til 
hende, er overordentligt smukt skildret. Sven 
Lange er den eneste danske Forfatter, som i Aar 
har givet de teaterinteresserede noget at snakke 
om ud over Kulissesladderen. 

Sven Lange bør være en Læremester for de 
Unge, der vil give sig til at skrive Skuespil. 
Vi skal jo ikke skrive Ibsen mere. Vi skal ikke 
skrive gamle Intrigestykker. Vi famler lidt — 
ikke sandt? Men den, der vil, kan lære meget af 
Sven Lange. Han kan lære at have Ærbødighed 
for Kunsten — og den dramatiske Kunst er jo 
en Kunst, der behandles ualmindelig uærbødigt. 
Sven Lange kan lære ham, at det ikke gælder om 
at hitte paa og skrabe sammen og lave Film — 
men det gælder om at føle sin Kunst i sit Hjerte 
og lade det tale. 


DE NAVNLØSE 


Træk af Skuespilleres Livsvilkaar 
i det attende og nittende Aarhundrede 
ved Robert Neiiendam 


IE. 

Johannes Wildt hørte til «de Rah- 
bekske Drenge», d. v. s. han var Elev 
og senere Skuespiller ved den første 
dramatiske Skole paa det gamle Hof- 
teater, som henligger øde den Dag i 
Dag. Der «brægede han Ordene frem » 
i de Forestillinger, som Skolen under 
K. L. Rahbeks Ledelse gav om Søn- 
dagen, og da den omsider blev op- 
hævet, drog Wildt som Bevillingshaver 
ud i Provinserne. Heller ikke dér ind- 
lagde han sig Fortjeneste. Saa skrev 
han Romaner, svulstige og smagløse 
er de, men ikke uden Fantasi. Havde 
han levet i vore Dage, var han blevet 
Biografteaterskribent. Hele 14 Bind ro- 
mantiske Fortællinger udgav han, og 
det kan endnu hænde at «Den smukke 
Skovpige», som rørte vore Bedstefor- 
ældres Tjenestepiger til Taarer, sés i 
Antikvarernes Vinduer. Men Guldspandt 
Johannes Wildt ikke; da han i 1836 døde 
i sit fireoghalvtredssindstyvende Aar, 
skrev hans Broder til Teaterdirektionen, 
at han under sin sidste Sygdom havde 
udtalt, at han haabede, at Direktionen 
vilde betale hans Begravelse, — 


.…… Da ieg Søndagen den 17 Novem- 
ber kom i det mig anviiste Kammer 
for at paaklæde mig til Stykket [Skue- 
spillet «Troldqvinden Sidonia»], fandt 
jeg ei der den til Hjælp ved Paaklæd- 
ningen der ansadte Skrædder. Jeg gik 
bort, kom igjen og fandt Kammeret tomt 
for Folk == jeg maatte derfor opsætte 
at paaklæde mig til 3die Act skulde 
begynde, som var den jeg skulde ind Is 
da Skræderen saa først kom. Uden at 
vide af hvad Aarsag han havde været 
fraværende, foreholdt jeg ham det urig- 
tige i at forlade Kammeret — hvor han 
tildels skal hjelpe ved Paaklædningen 
og tildels passe, at intet bliver bort- 
stjaalet — som ganske nyelig der i 
Kammeret har været Tilfældet —i da 
fremtraadte Hr. Peter Poulsen!) og 
sagde: at han efter hans Befaling havde 
været i Byen. Da jeg herpaa svarede: 
at han ej var berettiget at give slig en 
Befaling — blev han meget uartig imod 
mig, gav mig adskillige Skjældsord og 
løb imod mig og vilde tage mig i Brystet, 

1) Johan Peter Poulsen, Skuespiller ved Hof- 
teatret 1816, Afsked 1829, + 1831. 


hvilket jeg afværgede ved at holde ham 
ud fra mig med begge mine udstrakte 
Arme. 

Ved denne voldsomme Adfærd steg 
min Hidsighed meget højt, da derimod 
Hr. Poulsen gik over til den meest 
irriterende Kulde; og med denne Kulde, 
som endnu gjorde mig varmere, sagde 
han: «at dersom det ei var for det at 
jeg var Mand og Fader, vilde han bukke 
begge Ender sammen påa mig — samt 
at han nok paa et andet Sted skulde 
træffe mig». At jeg ved denne Lejlighed 
sagde: «at jeg ei var bange for en saa 
dum og uvidende Dræng som han var», 
kan jeg ei nægte; med den meest lige- 
gyldige Mine og Tone udskjældte han 
mig for: «et tykt Svin» og da han om- 
sidder sagde, at jeg var en Slyngel, steg 
min Hidsighed ved dette ærerørende 
Skjældsord — som jeg vist er langt fra 
at fortjene — saa højt, at jeg forglemte, 
hvad jeg var Stædet hvorpaa jeg be- 
fandt mig samt mig selv skyldig, og 
gav ham i Overilelse, ubeveedst hvad 
jeg gjorde, et Slag paa Kinden. Sand- 
heden af alt ovenanførte kan Hr. Ei- 
lertzen”) samt Skræderen Højer bevidne. 
Derpaa gik Poulsen uden for Døren til 
Kammeret, hvor han samlede en Deel 
af Personalet om sig og fortalte dem 
Sagen paa en anden Maade en[d] der 
var overensstemmende med Sandheden: 
jeg gik derfor ud og fortalte de For- 
samlede Sagen, som den var, og sagde: 
<at jeg skyldte min Ære at give den et 
Ørefigen, som udskjældte mig for en 
Slyngel»; og lagde til i min Hidsighed, 
at dersom han nok en Gang udskjældte 
mig for en Slyngel kunde han vente 
sig nok et Ørefigen; da gjentog Poulsen 
flere Gange: «jeg har jo sagt, at De var 
en Slyngel!> Da jeg derpaa sagde: «det 
har Du faaet paa Øret for og altsaa 
regner jeg det ei mere!» saa sagde 
han: «og nu siger jeg igjen: De er en 
Slyngel!» 

Opirret paa nye ved hans gjentagne 
Skjældsord og den irriterende Kulde og 
Ligegyldighed, hvormed han sagde det, 
glemte jeg mig selv — og gav ham det 
andet Ørefigen. Iblandt de, der vare 
Vidne til dette, kan jeg erindre: H. Rong- 
sted — O. Rongsted — Simonsen og 
Bauer, og jeg tør haabe, at de vil vidne 
Sandheden af det passerede, 

Jeg føler dybt og inderlig, hvor meget 
jeg har Uret ved paa det Sted, jeg var, 
selv at hævne en Fornærmelse; og jeg 
beder underdanig den høje Direction ei 


?) J. C. Eilertzen og de senere nævnte Hans 
Rongsted, Ole Rongsted, J.D. Bauer og N, Simon- 
sen var alle Skuespillere. 


SER es 


at fatte nogen mig ufordeelagtig Mening 
om mig som moralsk Menneske der- 
for. Jeg tør ei vente andet end at blive 
straffet for min Ubesindighed, og i dette 
Tilfæide beder jeg den høje Direction 
tillige at straffe min Modstander, som 
ved med Koldsindighed at krænke min 
Ære, bragde mig til at forglemme mig 
selv. Jeg apellerer i øvrigt til den høje 
Directions Mildhed — og vover at til- 
føje: at i over 11 Aar, som jeg har været 
ved Teatret, er jeg aldrig enten blevet 
anklaget eller straffet, ligesom mine 
høje Foresatte kan være forsikrede paa 
det helligste: at jeg inderlig angrer min 
Overilelse og aldrig i Fremtiden skal 
glemme, hvad jeg er mig selv samt 
Stædet hvor jeg befinder mig skyldig. 
20 Nov. 1816. Underdanig 
Wildt. 


SKUESPILLER-KARAKTERISTIKER 

Af teaterkritiske Arbejder ejer Sve- 
rige en ikke saa kort Række. Frants 
Hedbergs Bøger om svenske Opera- 
sangere og Skuespillere har den Dag 
i Dag betydeligt Værd — ikke mindst 
Selviagttagelsens — selv om de i Ka- 
rakteristikkens Skarpsind og Fynd og 
Vidde langtfra kan maale sig med Ed- 
vard Brandes” «Dansk Skuespilkunst>». 

Nu er der netop udkommet et Bind 
svenske journalistiske Teatercauserier, 
som har Betingelser før ogsaa her- 
hjemme at vække Interesse, saa let- 
læselige og underholdende er de — 
Arvid Sellings «Teaterfolk: (Stockholm, 
Hiertas Bokfårlag). Selling skriver liv- 
fuldt og elskværdigt, og blandt de Kunst- 
nere, han med behændig Haand bio- 
graferer og karakteriserer, er saadanne 
gamle Kendinge som Gustaf Fredrikson, 
John Forsell, August Lindberg, Emma 
Meissner og Axel Ringwall, og to Kunst- 
nere, hvis Gæstespil tilhører Foraars- 
sæsonen i København: Anders de Wahl 
og Oscar Båckstråm. 


FØRSTEOPFØRELSER 1912—13 


10. Decbr. DAGMARTEATRET: Pres- 
sen, Komedie i 5 Akter af Sven 
Lange. 

26. Decbr. DET NY TEATER: Skovfog- 
dens Grethe, Komedie i 4 Akter af 
AlbertGnudtzmann. Musiken til San- 
gene komponeret af Albert Gnudtz- 
mann. 

26. Decbr. FOLKETEATRET: Peter Pip 
og hans Søster, Folkekomedie i 4 
Akter (6 Afdelinger) af Edgard Høyer. 

Henrik den IV. (Johs. Nielsen) 
«Kong Henrik IV» 


Dr el 


Georg Lindstrøm phot. 
Sofie Thomsen (Marie Dinesen): Inger (Dagny Brincken) 


Sofie: Og selv om Du ikke elsker Morten; den Dag, Du har 
født en Søn til Verden, som kan tage Slægtens Arv i 
Eje, naar Du en Gang lukker dine Øjne — den Dag er 
det vel værd at leve for. 


«Fædrenes Jord«, II. Akt 


HVORFOR JEG SKREV 
ET SKUESPIL 


SGJET første Skuespil, jeg saa, var H. C. 
al! Andersens Mer end Perler og Guld. 
|… Det var paa det gamle Stadttheater i 
2) Flensborg, og jeg var Barn den Gang. 

Vi kom en Del i Teatret, fordi Far var Re- 
daktør, og jeg husker tydeligt, at der oven over 
Scenen stod med Guldbogstaver: «Was Ihr sein 
und nicht sein sollt, zeiget Euch die Biihne». 

Det var danske Provinsselskaber, der spillede 
paa Teatret, og vi Børn syntes, de spillede ud- 
mærket. De Voksnes Mening spurgte vi ikke 
om, vi var paa Forhaand overbeviste om, at de 
maatte synes det samme, ikke mindst fordi Skue- 
spillerne var danske. 

Men det var desværre forholdsvis sjeldent, 
at vi saa virkelige Skuespiller-Selskaber. 

Saa havde vi Borgerforeningens Dilettanter, 
til hvis Forestillinger Børn havde Adgang til 
Generalprøven. Det var en Fest for os hver 


Gang. Uger i Forvejen glædede vi os dertil 
Mine Søskende og jeg sad mest paa sidste Bænk, 
for der kunde vi staa op under Forestillingen. 

Det, jeg fra disse Forestillinger husker bedst, 
er Brandmajor, Tømrermester Nielsens Sang i 
En Søndag paa Amager: «Paa Søen, naar den 
skummer vred —«, og da især sidste Vers om 
det uplettede Dannebrog. Det var jo netop det, 
vi ønskede og haabede, ja, jeg tør sige, var 
overbeviste om, at Flaget altid vilde vaje «frit 
og let og hævde Danmarks Ære». 

Fædrelandsvenner var vi, skønt vi næppe 
endnu skrev vor Alder med tocifrede Tal. 

Lidt senere saa vi Vilh. Petersens Selskab 
spille: Ambrosius, Et Dukkehjem, Opad og Elver- 
høj, hvor alle rejste sig, naar Melodien til «Kong 
Kristian» lød ud over Salen. 

Hvor var vi bedrøvede, da danske Skue- 
spillere blev forbudt i Byen! Det var os en 
virkelig Hjertesorg, der føltes saa meget dybere, 
fordi vi var saa unge, netop i den Alder, hvor 
Teatret er det herligste Eventyr. — — — 

Jeg har altid elsket Teatret, og oplevet nogle 


Georg Lindstrøm phot. 
Henning (Emil Helsengreen) 
Mathis (Wm. Bewer) Thomas (Axel Frische) 
Henning: Godaften. 
Thomas: Godaften. 
Mathis: Naa, er Du der? Du er nok daglig Gæst 
paa Hyldegaarden, kan jeg forstaa. 


«Fædrenes Jord«, II. Akt 

af mine lykkeligste Timer, naar jeg som Voksen 
saa Skuespillerne yde en Kunst, der gjorde 
Scenens Figurer til levende Mennesker. Tre 
Gange har jeg været saa betaget, at jeg var 
fuldstændig under Illusionens Magt: ved Bjørn- 
sons Over Evne, første Del, paa Folketeatret, 
med Johannes Nielsen .i Sangs Rolle; ved En 
Fallit, med Jerndorff som Konsul Tjælde, og i 
Berlin, paa Deutsches Theater ved Hauptmanns: 
Florian Geyer. Hvad Skuespilleren hed, husker 
jeg utaknemlige ikke, men han var Stor, saa 
Stor, at mit Hjerte bankede stærkere, hver Gang 
Florian Geyer udtalte sit Fædrelands Navn. Der 
var en Højtid over ham, naar han sagde «Deutsch- 
land», der helt lod mig glemme, at dette Land 
havde voldt os Danske den Største Smerte. 

Dengang jeg, for nu snart mange Aar siden, 
drog til Danmark fra mit Hjem, følte jeg det 
noget som en Flugt fra det Sted, hvor min 
Arbejdsmark laa. Men den Mand, jeg havde 
bundet mig til, tænkte jo de samme Tanker som 
jeg, han var min Fars Beundrer og blev hans 
fortrolige Ven. Vi to maatte vel kunne udrette 
noget sammen, ogsaa herovre. 

For mit Vedkommende var det smaat til at 
begynde med, mit Liv og min daglige Gerning 
var jo saa meget forandret. Jeg nøjedes med 
at hjælpe min Mand, thi han arbejdede videre 
med fornyet Kraft, og han har virket for Sønder- 
jylland herhjemme med en Klogskab og Kærlig- 
hed som faa. 

Da han havde lukket sine Øjne, midt i sit 
Arbejde, stod jeg som paa bar Bund. Det er 
Svært at være ene om det, som i Aarevis har 
bundet to Mennesker sammen. Men jeg følte, 
at jeg maatte arbejde selv nu, og jeg prøvede 
mig frem. Min Bog Ruths Far blev et Resultat 
af mit Arbejde, og jeg har haft den store Glæde, 
at man herhjemme og blandt mine Landsmænd 
modtog Bogen meget venligt og forstaaende. 
Ved Foredrag og Artikler har jeg siden søgt, 
saa godt jeg kunde, at vække Kærlighed til og 
Forstaaelse for Sønderjydernes Kamp. 

For enhver Forfatter staar vel det, at skrive for 
Scenen, som et Maal, og Lysten dertil voksede 
efterhaanden ogsaa i mig. 

Men der er tit en Afgrund mellem Lyst og 
Evne, og mine første Forsøg fandt ingen Op- 
muntring blandt de Mænd, jeg bad om at læse 
dem. 

Der var endog én, der fraraadede alle fjernere 
Forsøg. Det var ondt at høre, men jeg fulgte 
ikke hans Raad. 


Saa fandt jeg den Mand, der gav mig Mod; 
jeg er ham evig taknemlig derfor. 

Og nu har jeg vovet Springet op over Rampen. 

Hvad Publikum vil sige dertil, aner jer, 1 
dette Øjeblik ikke. — Hvorfor det netop blev 
et sønderjysk Skuespil? 

Ja, Svaret er jo egentlig givet i det foregaaende. 

Det er mine kære Landsmænd jeg vil arbejde 
for, saa længe mine Evner og Kræfter slaar til. 
Og det er Bønderne, de sønderjyske Bønder. 
De er en Race for sig, en ædel Race, men kendt 
alt for lidt her i Danmark. 

Jeg kunde jo have skrevet en Bog om dem; 
men det var mit Maal at fremstille dem saa le- 
vende, at mange, mange Mennesker fik dem at 
Se, som de staar og gaar i det daglige Liv, paa 
deres Gaarde, deres Marker, med den dybe 
Understrøm af Kærlighed til Fædrenes Jord, 
som de har i saa høj og udpræget Grad. 

Og derfor valgte jeg at skrive et Skuespil, 
hvori jeg har tegnet Mænd og Kvinder, som 
jeg har kendt og kender dem hinsides Konge- 
aaen. Gendarmer og sorthvide Pæle kan hver, 
der rejser i Sønderjylland, faa at se, om Over- 
greb og Uretfærdighed fra Regeringens Side 
læser vi hver Dag i Aviserne. 

Jeg vilde føre Tilskuerne ind i de sønder- 
jyske Hjem, disse Hjem, hvor Fædrelands- 
kærligheden sidder til Højbords, hvor alle Ger- 
ninger og Følelser er prægede af den. 

Mit Skuespils Navn var jeg aldrig i Tvivl 
om. Det kunde ikke hedde andet end Fæd- 
renes Jord. 

Men der er jo en Vanskelighed ved et dra- 
matisk Arbejde, som en Bog ikke har at kæmpe 
med, nemlig Censuren. . Der skal tages Hensyn, 
og der bør vel ogsaa tages Hensyn, især naar 
det gælder den sønderjyske Sag. 

Jeg spurgte mig selv: «Er jeg istand til, uden 
at mine Ord mister noget af den Magt til at 
gribe danske Mænd og Kvinder om Hjertet, som 
ethvert Ord, der med det rette Tonefald tales 
om Sønderjylland, maa have? 

Om det er lykkedes mig, saa godt, som jeg 
har tænkt det, det maa jeg lade andre bedømme. 

Imorgen stedes jeg for Publikums strenge 
Domstol. 

Men det jeg saa idag, paa Generalprøven, 
den omhyggelige Iscenesættelse, med Baggrund 
af det skønne, sønderjyske Landskab, den ypper- 
lige Kunst, som hver enkelt Skuespiller ydede, 
det fint afstemte Sammenspil, har gjort mig glad 
og forhaabningsfuld. 


sg 


Det var de sønderjyske Bønder lyslevende, 
som jeg kender og elsker dem. Bedre end 
Stykket bliver spillet paa Folketeatret kan det ikke 
spilles. Jeg syntes, jeg kunde høre Menneske- 
hjerterne banke i Samklang med de Ord, der 
blev talt. 

Maaske har jeg været mere lydhør, end de 
Tilskuere vil være, der i Morgen skal fælde 
min Dom. 

Jeg tror det dog ikke. — 


Til Slutning vil jeg bede alle, der ser mit 
Skuespil, huske, at jeg ikke her har villet anklage, 
ikke demonstrere, jeg har kun villet vise dem 
nogle jævne Bønderfolk, en lille Flok Mænd og 
Kvinder, der bevarer deres Fædrenearv som et 
helligt Klenodie, en Ædelsten, der kaster Glans 


over al deres Færd. 
TOT SB: ru 
Maudka fre 


TALESCENEN 


[AN tør vel sige, at Planen om Opførelsen 


) « bleven modtaget med sjælden enstem- 
É SS mig Tilslutning fra alle Sagkyndige og 
Interesserede: naar dertil kommer, at Ministeren, 
under hvem Teatret hører, ogsaa har knæsat 
Planen, skulde man tro, at der var gode Ud- 
sigter for dens Gennemførelse indenfor en over- 
skuelig Tid; men her som saa ofte er det Pengene, 
det kniber med. I en Tid, hvor Staten maa af- 
vise mange udmærket begrundede Krav, er det 
forstaaeligt, at de paagældende Myndigheder ikke 
uden videre gaar med til at bevilge 27/» Million 
Kroner til et nyt Teater. 

Det var da ogsaa ud fra denne Betragtning, 
at jeg for godt to Aar siden fremførte Tanken 
om at skaffe de fornødne Midler til Talescenen 
ved Hjælp af et Præmieobligationslaan. Ideen 
var ikke original, den var blot ikke tidligere 
benyttet her i Landet. Da jeg fremsatte den, gik 
den ud paa samtidig at skaffe Midler til Bort- 
fjernelse af Panoptikonbygningen, hvis Ned- 
rivelse, det forekommer mig, ikke er bleven 
mindre ønskelig, efterhaanden som Pladsen ved 
den ny Banegaard og omkring Frihedsstøtten 
gøres færdig. Men da denne Del af Forslaget 
ikke har vundet de nærmest Interesseredes Be- 
vaagenhed, er der ingen Grund til længere at 
holde fast derved, da Planen, hvad Teatret an- 
gaar, udmærket kan føres ud i Livet alene. 

Naar De nu, Hr. Redaktør, har bedt mig om 
at skrive lidt om Talescenen, er det selvfølgelig 
for at faa nogle Oplysninger om det af mig fore- 
slaaede Præmieobligationslaan. Præmiesystemet 
har ofte været forbunden med Staters eller Kom- 
muners Optagelse af Laan og har haft det For- 
maal at skaffe en livligere Deltagelse fra Publikums 
Side ved at stille Præmier eller Gevinster i 
Udsigt. Saadanne Laan er især blevet benyttede, 
naar der var Vanskelighed ved at skaffe Penge 


andetsteds fra, eller det gjaldt om at faa dem 
paa Vilkaar, der var saa lidet trykkende for 
Borgerne som muligt. 

Det har endvidere været anvendt, naar der 
skulde skaffes Penge til særlige Øjemed som 
Regulering af Floder, til det røde Kors eller til 
Formaal, som det, der her er Tale om. Saaledes 
optog Stockholm By i 1889 et Præmieobligations- 
laan paa 10 Millioner Kroner og i 1893 et paa 
3 Millioner, hvis Nettoudbytte for begges Ved- 
kommende anvendtes til Opførelse af Teater- 
bygninger. Det første var inddelt i 500.000 Stkr. 
Obligationer å 20 Kr., der indløses i Løbet af 
57 Aar og ingen til lavere Pris end 30 Kroner; 
det andet bestod af 300.000 Obligationer å 10 Kro- 
ner, der udtrækkes med mindst 20 Kr. pr. Stk.; 
dertil kommer for begge Laans Vedkommende 
flere store Præmier ved de aarlige Udtrækninger. 

I 1897 ordnede man i Norge et lignende 
Laan paa 750.000 Obligationer å 10 Kroner. 
Kristiania Kommune har garanteret for dette 
Laan, der tilbagebetales i Løbet af ca. 60 Aar. 
Overskudet deltes lige imellem Fridtjof Nansens 
Fond til Videnskabernes Fremme, Bergens Mu- 
sæum, Nationalteatret i Kristania og Trondhjems 
Domkirke, altsaa Formaal, der ligner det, der 
nu er Tale om hos os. 

Den væsentligste Indsigelse, der er frem- 
kommet imod et saadant Præmieobligationslaan 
er: «Vi har Lotterier nok her i Landet». Jeg 
skal villig indrømme, at dette er Tilfældet, men 
maa paa den anden Side hævde, at et Obliga- 
tionslaan, som det af mig foreslaaede, ikke kan 
sammenlignes med vore almindelige Lotterier. 
Ved Præmieobligationslaanene giver Køberen 
Afkald paa Renten eller en Del deraf, men selve 
Beløbet, der er betalt for Obligationen, faas altid 
igen, naar Laanene er stiftet paa hæderlig Vis, 
og der fra det Offentliges Side føres den for- 
nødne Kontrol. Saadanne Præmieobligationer 


— 


Prins Henrik (August Liebman) 
Poins (Robert Schmidt) 

Falstaff (Oscar Bæckstrøm) 
Madam Rask (Antoinette Winding) 


Falstaff: Giv mig et Bæger Sæk, at mine Øjne kan komme til at se røde ud, som om jeg 
havde grædt; thi jeg maa tale rørende, og jeg vil gøre det i Kong Kambyses” Maner. 


«Kong Henrik IV», II. Akt 


forhandles da ogsaa stadig paa. de store uden- 
landske Børser; de er næsten alle særdeles 
ansete Værdipapirer, der paa Grund af, at An- 
tallet tager af ved regelmæssige Udtrækninger, 
stadig stiger i Værdi. Man ser da ogsaa, at 
store Byer som Bryssel og Paris, hvis Finanser 
tør siges at være i udmærket Orden, benytter 
Præmiesystemet ved Optagelse af Laan, ja man 
kan endogsaa paa en Maade indordne vore hjem- 
lige amortisable Stats- og Kommunelaan samt 
Kreditforeningsobligationer under saadanne Præ- 
mielaan, idet de jo som Regel udbydes under 
Pari, medens de lidt efter lidt udtrækkes til 
Pari, saaledes at Ihændehaverne som Præmie 
erholder Forskellen mellem disse Beløb. 

Som Eksempel paa, hvilken Betydning man 
tillægger Præmieobligationssystemet, skal jeg 
endelig nævne et Forslag, der fremkom for nogle 
Maaneder siden fra en østrigsk Bankier, og som 
den Gang drøftedes indgaaende i de store uden- 
landske Finansblade; det gik ud paa at skaffe 
den østrigske Stat 500 Millioner Kroner paa 
en for Staten fordelagtig Maade. Der skulde ud- 
stedes en Million Obligationer å 500 Kroner, 
som skulde forrentes med 3% pro Anno. Hvis 


Staten paa det Tidspunkt, Forslaget blev frem- 
sat, skulde have optaget et Laan, kunde den ikke 
være sluppet med en lavere Rente end 4 og i 
saa Fald maatte have anvendt 20 Millioner Kroner 
om Aaret alene til Forrentning deraf. Dertil kom, 
at Østrig ikke vilde have faaet Pari for saadanne 
Obligationer. Det foreslaaede Præmieobligations- 
laan krævede kun 15 Millioner Kroner til For- 
rentning, saaledes at der, naar man gik ud fra, 
at Staten anvendte 20 Millioner aarligt allerede 
det første Aar, blev 5 Millioner Kroner tilovers 
til Præmier samt til Indfrielse af Obligationer. 
Forslagsstilleren havde tænkt sig, at der skulde 
finde 2 Udtrækninger Sted om Aaret, og ved hver 
af dem skulde Hovedpræmien være "2 Million 
Kroner. De tilbageblevne 4 Millioner Kroner 
skulde anvendes til Indfrielse af 4000 Obligationer 
å 1000 Kr. pr. Stk. Det andet Aar kunde man 
udtrække 4060 Obligationer, idet de i det første 
Aar udtrukne 4000 ikke længere krævede nogen 
Forrentning, og de saaledes sparede Renter an- 
vendtes til Indfrielse af Obligationer. Det tredie 
Aar blev der udtrukket 4120 Obligationer, og 
saaledes blev man ved, indtil hele Laanet i Løbet 
af ca. 70 Aar var tilbagebetalt. For den østrigske 

Jarlen af Worcester (Holger Madsen) 
Kong Henrik: Saaledes ramte Straffen altid Oprør. — 


Georg Lindstrøm phot. 


Kong Henrik (Johs. Nielsen) Prins Henrik (August Liebman) 


Du trædske Worcester, sendte vi ej Naade, «Kong Henrik IV » Nya Akt 


Tilgivelse og Venskab til Jer alle? 


Stat vilde dette Laan have den uhyre Fordel, at det 
sikkert kunde udbydes til en Pris, der var over 
Pari, medens den for et almindeligt Laan vilde faa 
betydeligt derunder, og at Staten ikke behøvede at 
anvende mere end 49%, jalt til Forrentning, Amor- 
tisation og til Præmier d.v.s., at Statsgælden Aar 
for Aar blev forringet uden Belastning af Budgettet. 
For Køberne af Obligationerne var Fordelen 
ogsaa stor, idet de var sikre paa deres 3/4 Rente, 
Samt paa tidligere eller senere at faa deres Obliga- 
tioner lydende paa 500 Kroner indfriet med 1000 
Kroner pr. Stk. Dertil kom Chancen til at faa en 
Præmie paa ”/2 Million Kroner. Endelig kunde 
man gaa ud fra, at Obligationerne som Følge af, 
at deres Antal stadig formindskedes, vilde stige 
i Værdi Aar for Aar, saaledes at Ejerne deri- 
gennem vilde kunne indvinde Erstatning for, at 
de maatte nøjes med en aarlig Rente af 3%, 
Man ser heraf, til hvilke store og alvorlige 
Finanstransaktioner Præmieobligationslaan kan 
anvendes; derefter skulde det ikke synes noget 
farligt Eksperiment for os herhjemme at anvende 
Systemet til at skaffe de Par Millioner til Tale- 
Scenen — tilmed naar man i vore Nabolande 
har baaret sig ad Ppåa samme Maade. Mener 
Staten ikke at kunne give Pengene paa normal 


| 


Vis, er den af mig foreslaaede Vej farbar. Jeg 

er endda tilbøjelig til at tro, at Laanet kan ord- 

nes af vore egne Banker, uden at man behøver 

at gaa til Udlandet. Det kommer altsaa nu kun an 

Paa, Om man vil have en Talescene — Pengene 

vil sikkert kunne skaffes uden stort Besvær. 
Tuborg, d. 13. Januar 1913. 

<KONG HENRIK IV» 


ØJET er en mislig Ting med Løftepara- 
AR Il grafer — ikke blot i Grundlove, men 
i NS A| ogsaa paa Teaterrepertoirer. Det kgl. 

EST Teater fik aldrig indfriet sine med 
Hensyn til Kong Henrik IV, og derfor tilfaldt det 
nu ganske naturligt Dagmarteatret at præsentere 
Shakespeares historiske Drama. 

Fra Dagmarteatrets Opførelse vil man særlig 
erindre Oscar Bæckstrøms Monologer som Fal- 
staff, Adam Poulsens skarpttegnede og fast- 
formede Percy og Johannes Nielsens karakter- 
fulde Kongemaske og et Indtryk af, at Slagscener 
baade i Jernbanegade og påa Kongens Nytorv 
helst maa udfægtes i Kulissen. 

Julie Laurberg & Gad, phot. 


Elise Bent (Anna Bloch) 


Elise: Danskerne forstaar det ikke — det er ikke som i Paris. . 
Som jeg sagde til Mackeprang igaar — der er ingen chic 
ved de Danske... 


KOSTUME: MAGASIN DU NORD 


«Hans eneste Kone», I. Akt 


DET KGL. TEATERS NY 


Elfelt phot. 


FRANDS BROCKENHUUS-SCHACK 


SØJET KGL. TEATERS vordende Chef, Grev 
VED 


BØ 


H i 
farer === 


| Frands Brockenhuus-Schack, har en 
| lang Karriére at se tilbage paa: Officer, 

SåSL Diplomat, Overhofmarskal. Han sidder 
i Bestyrelsen for de danske Kongers kronologiske 
Samlinger paa Rosenborg og for Nationalmuseet 
paa Frederiksborg og har i begge disse Stillinger 
haft Lejlighed til at lægge sine kunstneriske In- 
teresser for Dagen. 

En fuldendt Verdensmand er den nye Teater- 
chef, der indtager en fremskudt Plads paa Rang- 
stigen i vort lille Samfund. Det kgl. Teater faar 
dog i ham ikke alene en dekorativ Topfigur, men 
en gennemdannet, kultiveret og sympatetisk Chef, 
der ved sin diplomatiske Fortid vil have ganske 
særlige Forudsætninger for at forhandle med de 
altid nervøst oprevne Teatermennesker, til hvis 
Beroligelse og Tilfredsstillelse Diplomati er en 
uvurderlig Egenskab, som heller ikke fattedes 
Kammerherre Fallesen, den Teaterchef, der i 
vore Dage har holdt sig længst ved Magten. 


DIREKTION 


Riise phot. 


OTTO BENZON 

=Æ]AN kunde fristes til at kalde Otto Ben- 
zon helbefaren Teatermand, skønt Det 
is) kgl. Teaters vordende Direktør «for 
== éen Sæson» af borgerligt Erhverv er 
Fabrikejer. Men det er jo nu over 30 Aar siden, 
han debuterede paa de skraa Brædder med det 
lille Proverbe Surrogater. ; 

Der gik kun to Aar — og En Skandale 
spilledes under Leveraab for Forfatteren af det 
begejstrede Publikum i Parkettet. Men da han 
senere skrev Sportsmænd, turde Kammerherren 
ikke, og Otto Benzon udvandrede med sine 
«Sportsmænd» til Folketeatret. 

"Men Otto Benzon blev senere Det kgl. Teater 
tro, og baade Anna Bryde, Moderate Løjer, 
Forældre og Frie Hænder er blevne spillede 
der. Den nye Direktør vil forstaa at navigere 
i Scenens urolige Farvand. Han maa med et 
slagfærdigt Ord kunne syde Olie paa de oprørte 
Vande eller skille dem ad. — Han ved i hvert 
Fald sikkert, hvad han vil. 

KOSTUME: MAGASIN DU NORD 


«Hans eneste Kone» 


DET KGL. TEATER: 


Hans eneste Kone 


slET er blevet Mode, hver Gang et af 
vore Teatre opfører et nyt dansk Lyst- 

spil, da at græde Taarer over at denne 
= Form for Teater-Digtning gik i Graven 
med Gustav Esmann. 

.…. Slet saa sørgeligt staar det nu heller ikke 
til i Dannevang. Vi har Forfattere, der ejer 
baade Hjerte og Spot, Elegance og Lune — men 
de synes at foretrække det vundne Rys Fred 
frem for at kaste sig ud i Kamp for nye Laur- 
bær. Af det unge Slægtled, det, der maaske er 
kaldet til at afløse baade Holberg og Esmann 
og den stakkels rustne Oehlenschlåger, er Hr. 
Julius Magnussen den, hvem Heldet og Lykken 
har udrustet med sjældne Naadegaver. 

Hans første Skuespil: Hvo som elsker sin Fa- 
der — viste et indtagende Forfatter-Fysiognomi: 
Ungdom og Elskværdighed og i Stykkets bærende 
Kærlighedsscene anede man Glimt af yndefuld 
Poesi. — I Hans eneste Kone, der i disse Aftener 
opføres paa Det kgl. Teater, er Handlingen ikke 
saa sikkert tilrettelagt, Pointen er ikke særlig 
fiffig, men til Gengæld er Dialogen mere per- 
sonligt udformet end i Debut-Arbejdet. Der 
tales i dette nye danske Lystspil det Sprog, som 
er Nuets, der konverseres i en let og under- 
fundig Tone, som er typisk for de Kredse, i 
hvilket Lystspillet tænkes at foregaa, men For- 
fatteren synes i sin ganske uberettigede Frygt 
for ikke at skulle more, at kæle mere for Situa- 
'tions-Komik end for Persons-Karakteristik. 

Skikkelserne er for lette og gennemsigtige. 
Hver Gang der i en Replik gøres Tilløb til at 
karakterisere, afbryder Hr. Magnussen sig selv 
for at lade sin Figur muntre Tilhørerne i en sik- 
kert beregnet Leg med Ord.... Og han forstaar 
den Kunst fint og elegant at tumle Ordene. Hans 
Øre er lydhørt for Afskygningerne i køben- 
havnsk Tale, og han udnytter sin Viden saa 
Smilet, Latteren og Bifaldet følger ham. 

Der var ualmindelige Løfter i Hvo som el- 
sker sin Fader —, der er i Hans eneste Kone 
klare Blink af en Ironi og en Spot, som vilde 
have virket forfriskende, hvis Forfatterens Mod 
havde staaet i det rigtige Forhold til hans Talent. 
Det er imidlertid ganske forstaaeligt, at en ung 
Forfatter føler sig frem inden han vover den 
store Indsats. Julius Magnussen har i sit næste 
Arbejde Talentets gyldne Pligt til helt at ud- 
mønte sine sjældne Evner for scenisk Digtning. 

Grev Skjoldnæs (Peter Jerndorff) Helene (Gudrun Houlberg) 


Elise Bent (Anna Bloch) 


Karen (Rigmor Dinesen) 


Karen: God Dag, Helene. 

Elise: Meget nydeligt ... yderst chic ... enkelt og smukt... 
De maa med! Ikke røre noget af det — ligesom det skal 
være... De maa med! 


Helene: God. Dag Fru Bent — — Hvad er det, jeg skal med til? 
Elise: Væddeløb .. 


«Hans eneste Kone», I. Akt 


Ad 

Georg Lindstrøm phot. 


Peter Andreas (Poul Reumert) 


Vi kræver af ham mere end at underholdes af 
nydelige Situationer, af et fikst og behændigt 
Ordskifte, af unge Smil og Ord, der giver løn- 
domsfulde Løfter — som Forfatteren mangler 
Mod til helt at indfri. 

Det er sagt saa ofte, at det danske Lystspils 
rette Hjemsted er Det kgl. Teater. Saadan var 
det jo ogsaa engang for ikke saa længe siden. 
Opførelsen af Hans eneste Kone viste imidlertid, 
at ligesom Dramaet — af gode Grunde — er 
skrinlagt paa Nationalteatret, saaledes vil Lyst- 
spillet ogsaa faa sine svære Trængselstider, hvis 
man ikke hastigt og uden Betænkeligheder til- 
fører Teatret nye Kræfter. . .. 

Forøvrigt bød Spillet paa en Overraskelse, 
der dog ingenlunde var til Gavn for Stykket, 
og Æren herfor tilkommer Hr. Johannes Poul- 
sen. Hr. Poulsen havde udstyret den unge 
fejrede af alle tilbedte Skuespiller med et Sprog 
og Manerer, som — ja, hvor har han truffet en 
saadan Kollega? Det saa grimt ud paa vor for- 
nemste Scene at se en ung Kunstner karikere 
eller latterliggøre den Stand, som, takket være 


Georg Lindstrøm phot 


uheldige Elementer, paa Forhaand, socialt set, Joakim Frantz (Johs. Poulsen) 

har nok at kæmpe med.... Kender Hr. Poul- Peter Andreas (Poul Reumert) 
. . z: Hvi skæl De i d? Hvorfor I De ikke? 

sen da slet ikke den moderne Skuespillertype, rr rr ne ar eee 


Georg Lindstrøm phot 


Beer Andrede! Jer elsker Dig! Helene (Gudrun Houlberg) Karen (Rigmor Dinesen) 
Helene: Nu faar Du mig jo til at tude, Peter Andreas. Peter Andreas (Poul Reumert) Poul Bent (Nic. Neiiendam) 
Peter Andreas: Jeg holder saa meget af den lille Helene. 


«Hans eneste Kone» 


Er er= 


den, der bor i Byens fornemste Kvarter og hvis 
intimeste Omgang er kronede Navne. sas ved 
Hr. Poulsen ikke, at vor Tids store sceniske 
Kunstnere ofte er Mennesker af Kultur, af 
virkelig Dannelse, af det nydeligste Væsen og 
megen personlig Værdighed. ... 

Kender han, f. Eks., ikke Hr. Johannes Poul- 
Sense 
Hr. Poul Reumert var den unge Ægtemand 
og ud af sin sikre Naturlighed og sin kloge 
Replik, som ofte dirrede af ung" Varme, skabte 
han en Skikkelse, der var Liv og Lemmer, 
Hjerte og Blod, og ikke Klæder og Gamacher 
alene. I den smukke Scene i anden Akt, hvor 
Bent og Frantz mødes paa Hotellet -— og hvor 
Johannes Poulsen i et Sekund lod sit Geni 
glimte — var der en rørende Hjælpeløshed 
over hans Tale og Blik, som skabte Betagelsens 
Stilhed i Publikum. Poul Reumert vil blive en af 
moderne dansk Skuespilkunsts bærende Støtter. 

Hans eneste Kone er iscenesat af Hr. Poul 
Nielsen. Kan man give ham større Ros end 
den, at hvert Optrin bar sit tydelige Præg af, 
hvor dygtigt han vandrer i sin Mesters Fodspor. 
William Blochs eneste Elev værner med Pietet 
om det, der betyder det Gode og det Ægte i 
Husets Traditioner. 


GES VRE. REV SM 


JOHANNES POULSEN 


tt Johannes Poulsen ikke er blevet rost 
WE for sin: Eremstilling af SKÅSaileren 
:A W% for sin Fremstilling a uespilleren i 
ÅD: Hans eneste Kone, har ligefrem vakt 
Æ Opsigt. Denne Opsigt er yderst smig- 
rende for Hr. Poulsen, synes jeg. Nu beder 
De mig sige min Mening om Sagen. Det skal 
være mig en særlig Fornøjelse. 

Jeg finder, at Kritiken behandlede Johannes 
Poulsen altfor haardt. Og jeg vil straks erklære, 
at jeg har overværet alle Prøverne paa mit 
Stykke og at jeg efter hver Prøve har sagt «Tak 
for i Dag, Johannes Poulsen». Og jeg siger 
det samme nu: — «Tak for sidst, Hr. Poulsen!» 

Man skrev, at Johannes Poulsen havde mis- 
forstaaet sin Rolle. — Johannes Poulsen mis- 
forstaar ikke en Rolle. I mit Stykke er Skue- 
spiller Frantz ikke en komisk Figur, det er sandt. 
Og jeg har, da jeg skrev Stykket, ikke tænkt 
mig ham komisk, det er ogsaa sandt. I Johannes 
Poulsens Fremstilling er Skuespilleren en lidt 
latterlig Figur. Men det er ikke fordi Hr. Poul- 


sen har misforstaaet sin Rolle. Det er fordi Hr. 
Poulsen syntes, at saadan burde Skuespilleren 
fremstilles. Og saa har han givet Figuren en 
anden Karakter, end Digteren har tænkt sig. 

Og hermed har Digteren været og er Dig- 
teren tilfreds. 

Mit Stykke er saa fuldt af Ædelhed. Mine 
Mandfolk er alle Helte, moralske og pænt tæn- 
kende. Og de taler alle lidt for meget paa 
samme Maade. Skuespilleren ogsaa. Det har 
Johannes Poulsen set, og derfor har han lavet 
noget ud af sin Figur, som ikke var der fra 
Forfatterens Haand. Han har karikeret Skue- 
spilleren lidt, gjort ham lidt latterlig og lidt 
komisk, for at han kunde komme til at staa 
klarere og skarpere ved Siden af Ægtemanden. 
Da jeg saa” det første Gang, syntes jeg ikke det 
var helt rigtigt, men det gik hurtigt op for mig, 
at det maaske i Grunden slet ikke var Saa galt. 

Men Premiérepublikum'et, det dejlige, nyfigne 
Publikum, der sidder Parat paa sin Post for at 
finde de virkelige Modeller bag Figurerne, følte 
sig lidt skuffet. Man havde vistnok gerne set 
Johannes Poulsen spille sig selv. Saa havde 
der været noget at snakke om. Ogsaa forsaa- 
vidt er jeg Johannes Poulsen taknemlig. 

Mens Poul Reumert aldeles vidunderligt havde 
gengivet, hvad jeg havde tænkt mig — hvor var 
han fortræffelig! —, digtede Johannes Poulsen 
altsaa sin egen Figur. Og alligevel syntes jeg, 
alt det, der var mit, kom med. 

Fordi Skuespiller Frantz er lidt komisk, kan 
han da godt være et net Menneske. Jeg har hørt, 
at det var umuligt for en saa pæn Kone som He- 
lene (Frk. Houlberg) at forelske sig i ham. Kan 
Kvinder ikke forelske sig i komiske Personer? 

Men for mig var det vigtigste, og jeg finder, 
det er det, det kommer an paa: At paa de 
alvorligere Steder var Johannes Poulsen rørende 
og rigtig. Hans Bevægelser var saa karakteri- 
serende, saa plastiske, hans Blik saa kønt... 
naar denne lidt latterlige Person blev bevæget 
og talte om Kærlighed, syntes Virkningen mig 
at være stærkere end den var bleven, hvis han 
havde spillet ligeud ad Landevejen. 

Jeg mener vedblivende, at Johannes Poulsen 
er en stor Skuespiller. Han har mange Fejl. 
I Særdeleshed Synes jeg, han er for distræt i 
Sammenspillet med andre. Men jeg maa sige, 
at jeg daarligt kunde tænke mig at lade opføre 
et Stykke uden Johannes Poulsen. 

BORGHILD LANGAARD 


Julie Laurberg & Gad phot 


OPERA, GÆSTESPIL OG 
DEBUT 


pr=—=—= Wi politisk Slagord: «Det tomme Rum», 
SÆJ syntes en Gang at kunne overføres 
SI paa Teateromraadet, da Kammersanger 
red] Herolds Gæstespil først afbrødes ved 
den fejrede Kunstners Vinterforkølelse og derpaa 
brat afsluttedes med en enkelt Drot og Marsk- 
Opførelse. 

Men heldigvis stod der uventet Afløsning 
baåarat — endog en pragtfuld og i ingen Hen- 
seende ringere Afløsning: Fru Borghild-Lan- 
gaard, født Bryhn, som først i Tivolis Koncert- 
sal, derpaa i Odd Fellow-Palæet havde vakt 
Beundring hos alle Kendere af Sangkunst, men 
baade ved sin Stemmes Karakter og sin Per- 
sonligheds store Linjer syntes at kræve Scenen 
som sin rette Baggrund. 

Paa Det kgl. Teater vandt Fru Langaard en 
absolut Sejr — dette føltes bedst ved hendes 
Afskedsforestilling, da hun sang Brynhilde i 
Valkyrien og blev hædret ikke alene med to 
Fremkaldelser, men med noget saa usædvanligt 
paa Det kgl. Teater som Tilkastning af en mægtig 
Lavrbærkrans. — 

Hendes «Hoijo-to-to»-Raab ejede vel ikke 
den unge Ellen Nordgrens jublende Vildhed, 
men Brynhilde var dog en rank og stilfuld Præ- 
. Station, som man gerne indfører i Det kgl. Tea- 
ters gyldne Bog jævnsides Fru Ellen Gulbran- 
sons og Frk. Krarup- Hansens. Ogsaa Elsa i 
Lohengrin, hvormed Gæstespillet indlededes, 
viste Fru Langaards vokalt-dramatiske Talent 
fra dets fordelagtigste Side, viste især hendes 
europæiske Sving og kunstneriske Kultur. 

Men det var dog maaske Aida i Verdis 
monumentale Opera, som for mange vil blive 
dette Gæstespils varigste og bedste Minde. Det 
lykkedes nemlig i dette Parti den norske Sanger- 
inde at give den ætiopiske Kongedatter et ganske 
bestemt Særpræg — man kunde sige etnografisk 
Farve. Ellers har der hersket en vis Tilbøjelig- 
hed til at sprede Primadonna-Kølighed over 
dette Parti, som tværtimod fra først til sidst er 
luende Lidenskabelighed, indtil det hensmelter 
i Dødsscenens æteriske Akkorder. 

Efter Gæst — Debutant: Frk. Lili Hoffmann 
har sunget Martha i Dalen og vist sin Brug- 
barhed. Hvis vi havde en Operascene, vilde 
den straks sikre sig hende. 

Nu bliver maaske Operetten hendes Lod, 
hvis da ikke Udlandet tager hende. 


Reutlinger, Paris, phot. 
Povla Frisch 


KONCERTSÆSONEN 


ED et Par københavnske Koncerter er 
det vidunderlige sket, at der i Januar 
Maaned er blevet opført to europæiske 
4 Nyheder, bærende herhjemme hidtil 
ubekendte Komponistnavne. Ancher-Stipendiaten 
Peder Gram spillede påa sin Orkesterkoncert 
Franskmanden Paul Ducas? ejendommeligt klin- 
gende Komposition over Goethes Zauberlehr- 
ling, en Art Rhapsodi, som næppe helt blev for- 
staaet af Publikum, da Programmet mærkeligt nok 
savnede enhver Antydning af vejledende Tekst. 

Ermanno Wolf-Ferraris bekendte Korværk 
La vita nuova, som Professor Neruda bragte 
til Opførelse i Musikforeningen, er et af denne 
fængslende, tysk-italienske Komponists tidligste 
Værker (hans Opus 9). I sin farverige instru- 
mentale Iklædning, med mange ørekildrende 
Kiangfinesser, fremtræder dette Tonedigt som en 
ejendommelig Krydsning af germansk Følelses- 
dybde og vælsk Melodisødme. Og Musikforenin- 
gen fik saaledes Lejlighed til at fastslaa, at den 
endnu stadig hævder sin Plads med Æresatil 
Trods for al Modgang og alle Vanskeligheder. 

Den danske Sangerinde Fru Povla Frisch, 
om hvis Kunst sære Frasagn er naaet hertil fra 
Paris, dokumenterede ved sin Koncert i Casino 
den 28de Januar, at hun er en evnerig Kunst- 
nerinde. 

TENNA FREDERIKSEN I «TOSCA> 


Tenna Frederiksen i sit Hjem 


Julius Aagaard, phot. 


TENNA FREDERIKSEN 


EN Sjæl, der har givet Frk. Tenna 
Frederiksen det gode Raad, at antage 
Kælenavnet Tenna som fast Fornavn 
"i Stedet for det — ganske vist mere 
poetiske og blomstrende — Navn Hortensia, 
hvormed Frøkenen egentlig er traadt ind 
i Verden, har handlet som hendes gode 
Ven; end ikke Krak kunde, med al sin Op- 
findsomhed, have hittet påa noget bedre. 

Man kan ganske vist sige, et Navn 
er kun et Navn, og det er som Regel 
Personen, der skaber Navnet, og ikke 
omvendt. Men paa den anden Side kan 
det ikke nytte at nægte det: det kan 
være en stor Hjælp at blive sat ind 
i Verden — eller maaske rettere at træde ud i 
Verden — med et Navn, der straks slaar eller 
tænder, der fanger Opmærksomheden, falder 
let og behageligt paa Tungen, huskes og virker 
karakteristisk og orienterende. 

Men ganske vist kræves det saa ogsaa, at 
den Person, der bærer Navnet, kan bære det 
med Anstand, at Vedkommendes Fremtræden 
og Karakter falder nogenlunde i Traad med 
Navnets Ejendommelighed, ellers gør det ka- 


rakteristiske Navn mere Skade end Gavn — og 
Loven om falsk Varemærke er nu én Gang ikke 
saadan til at komme uden om. 

Men i såa Henseende er Navnet Tenna for 
en Kunstnerinde med Frk. Frederiksens Egen- 
skaber noget nær Idealet af et Navn. 
Der ersen fanfarelignende Klang over 
det, et Smæld og en Glans, i al sin 
Korthed slaar det straks til Lyd og vir- 
ker med en egen stimulerende Magt. 
Og saaledes gaar det ogsaa med den 
unge Sangerindes Stemme og musik- 
dramatiske Personlighed. Der er en 
Fylde og Varme over Frk. Frederik- 
sens Stemmeklang, der ikke er helt al- 
mindelig heroppe under vore nordlige Bredde- 
grader, en lys og skær Klang, der formaar at 
udfolde sig i al sin Kraft, netop med Blæse- 
instrumentets fanfarelignende Timbre, uden at 
blive haard eller skingrende, men ligeledes kan 
dæmpes ned og antage den blødeste Strygeklang, 
uden at forsvinde, eller blot blive utydelig eller 
udvisket. Og saa har Kunstnerinden i sit sunde, 
medfødte Musiknaturel den Evne til og Sans for 
at bære Tonerne, at lade dem svulme og brede 

sig, det der gør Musiken levende, der giver de 
døde Nodetegn og Foredragsbetegnelser Liv og 
Aande, der gør Rytmen til andet og mere end 
en matematisk Sum af forskelligartede Talstør- 
relser, den uvilkaarlige Musikfornemmelse, der i 
Nodeværdier og Taktstreger ser det Skelet, som 
den bevidste Kunstner skal iklæde Kød og Blod. 

Da Frk. Tenna Frederiksen første Gang 
traadte ind paa Det kgl. Teaters Prøvesal for at 
præsentere Elsa i Lohengrin, som hun havde 
lært og foredraget i sit Hjertes Uskyld, ud- 
svømmende til alle Sider 
og Kanter, uden Bevidst- 
heden om, at det ledsa- 
gende Orkester og den 
regulerende Taktstok — 
og Komponistens For- 
skrifter først og fremmest 
— maatte kræve Vilje og 
Ønsker respekterede, da 
var det sikkert for meget 
af det gode i Retning af 
selvstændig Opfattelse af 
Nodernes runde Præg 
og udflydende Karakter. 
Men perfektibel,som Frø- 
kenen er, lærte hun hur- 
tigt at bøje sig ind under 
Rytmens naturlige For- 
dringer, uden derfor at 
henfalde til mekanisk 
Nodegengivelse eller me- 
tronomisk Taktpiskeri. 

Og Frøkenens Ydre 
og hele sceniske Frem- 
træden harmonerer med 
Stemmen — den skarpt- 
mejslede - Profil, et for- 
træffeligt Teateransigt, det udtryksfulde Blik, der 
straks fanger Tilskuernes Øjne og fylder Sce- 
nen — og dertil en naturlig Plastik i Bevægelse 
og Ageren. 

Naturligvis har Frk. Frederiksen faaet disse 
gode Stemmemidler og det sunde Musiknaturel 
i Vuggegave — men ligesaa selvfølgelig har disse 
Evner maattet undergaa en omhyggelig Uddan- 
nelse, en maalbevidst Skolegang, for at naa den 
Modenhed og Udviklingsgrad, hvortil de for- 
pligter — og som allerede nu vilde gøre hende 
til en Pryd for en hvilkensomhelst Operascene. 
Og i Henseende til Uddannelse er Frk. Frede- 
riksen en levende Protest mod den gamle hævd- 
vundne Sætning om de mange Kokke, der som 


Regel fordærver Maden. — Den første, der lagde 
Mærke til den lille Tennas ualmindelige Musik- 
begavelse, var vor egen gamle Operasanger J. L. 
Nyrop, der tog sig af hende og gav Stemmen 
dens første Tilrettelægning og Affiling. Saa gik 
hun over til Fru Osta Schottlænder, hvis Under- 
visning vistnok har sin Andel i det italienske 
Sving, noget af det Storstadspræg, der særtegner 
Frk. Frederiksen blandt hendes Kunstfæller, og 
som yderligere skulde udvikles, da hun nu søgte 
til Udlandet, først til Mme. Artåt- Padilla, og 
derefter til alle Teno- 
risters Tenor, Jean de 
Reszké i Paris. Hos disse 
har hun altsaa gennem- 
gaaet de fleste af sine 
Partier og faaet auten- 
tisk Besked paa, hvor- 
ledes man synger dem 
i den store Verden. 
De syv Aar, der er 
forløbne siden Frk. Fre- 
deriksen debuterede som 
Elsa i Lohengrin — den 
4. April 1906 —, har jo 
ikke bragt hende, saa lidt 
som de fleste andre af 
Operaens bærende Kræf- 
ter, nogen Overflod af 
nye kunstneriske Opga- 
ver, men dog tilstrække- 
lig mange, og tilstrækkelig 
forskelligartede til at man 
vilde komme i Forlegen- 
hed, om man skulde fast- 
slaa noget særligt Om- 
raade for hendes kunst- 
neriske Formaaen. Naar 
man har hørt — og set — hende som Butter- 
fly — og særlig Tosca — skulde man jo sværge 
paa, at den moderne italienske Musik, med dens 
brede, lidenskabelige Musikdeklamation, var hen- 
des egentlige Felt; men mindes man saa den 
Ynde og Charme, den legende Lethed og Klang- 
skønhed, hvormed hun gengav Mozarts Toner 
som Fiordiligi i Cosi fan lutte, vilde man ikke 
betænke sig paa at række hende Kransen som 
særlig Mozart-Sangerinde. Og den naturlige 
Elskværdighed, hvormed hun nu sidst tumlede 
de smaa Talerepliker i Bastien og Bastienne, 
aabner nye Perspektiver i Retning af Synge- 
stykket og Opera Comique. Tiden vil forhaa- 
bentlig vise, hvor dybt denne Alsidighed strækker 

sig. Opgaver som Traviata, Jødinden, Manon — 
og mange flere — ligger stille og venter paa hende. 

Frk. Tenna Frederiksen er født «im wunder- 
schånen Monat Mai», den 16., samme Dag — 
men ikke samme Aar — som Kammersanger 
Simonsen, med hvem hun ogsaa i sit oprindelige 
Sangnaturel,sin naturlige, musikdramatiske Selv- 
følgelighed, har andet og mere tilfælles end blot 
Datoen. Om Skæbnen, og de vekslende Teater- 
styrelser, vil være hende — og OS — gunstig, vil 

Kirsten Gifte-Knivs (Marie Pio) Fru Terentia (Mathilde Nielsen) 


Kirsten Gifte-Knivs: Sagte, sagte, Fruen! hun 
gaar for hastig til Verks. 


== 


Teaterhistorien ganske sikkert en Gang i Tiden 
anvise hende en Plads jævnsides med ham og 
andre af den danske Operas Koryfæer. 

Georg Lindstrøm phot. 
Elsebeth (Bodil Ipsen) 


«Den forvandlede Brudgom» 


HOLBERG-MÉHUL 


' AMMENSTILLINGEN af disse to klassiske 
Y Navne paa Dagmarteatrets Program var 
nok saa morsom, selv om det over- 
i vejende var Minderne, der kom i Be- 
vægelse. Hvem kan slette Fru Phisters Terentia 
af sin Erindring, naar man blot en Gang har 
set hende slaa sine Pirouetter over Scenen i 
Den forvandlede Brudgom. Nu var det Fru 
Mathilde Nielsen, der udførte Rollen i den af 
Fru Phister angivne Tonart, men uden den 
alderstegne Kunstnerindes sikre Stil. 

Schrams Geronte i Skatten var mesterlig 
som komisk Karaktertegning, hvortil sluttede sig 
det ypperligste Buffoforedrag af de Méhul'ske 


Melodier. Og Sammenspillet med Olaf Poulsen 
som Crispin omkring Kisten med den formodede 
Skat var ungdommelig Komik, som fyldte Sce- 
nen og gjorde Talescene overflødig. Her var 
alt talende! 

Hr. Malberg har næppe nogensinde set Schram, 
saa Forsøg paa Kopi af den uopnaaelige For- 
gænger blev ikke gjort. Men Figuren var vel- 
holdt og gennemført med Lune. Et stort Plus 
til Forestillingen var Frk. Ida Møllers Udførelse 
af Kammerpigen. Det var den rette Syngespil- 
form, især i den store Arie føltes et Pust af den 
bedste Opera -comique-Stil. At denne Kunstart 
slet ikke dyrkes mere, er virkelig Synd og Skam. 

Betty Borchsenius 


Emma Wiehe 


Julie Laurberg & Gad, phot. 


Anna Bloch 


Lisbeth i «En Søndag paa Amager:> 


Anna Schultz 


Julie og Harald Paetz 


Maria Ring 


Lucile (Bodil Ipsen) 


Geronte: Saa til Helvede, er De her ogsaa. 
Dorval: Ja, Hr. Geronte, jeg kommer for at lindre Deres Sorg. 


Dorval (Arne Weel) Geronte (Henrik Malberg) 


Georg Lindstrøm phot. 


Lisette (Ida Møller) 


Crispin (Charles Wilken) 


«Skatten » 


LISBETH 


Motto: ,Aa, hvor Du er sød og net". 


å MKRING den nuværende Fremstillerinde 
af den populære Lisbeth i Johanne 
Luise Heibergs Vaudeville En Søn- 
å dag paa Amager, som Hundredaaret 
for den store Skuespillerindes Fødsel lod opstaa 
til uventet Glans, er her grupperet forskellige 
af Rollens Indehavere efter Fru Heibergs Tid. 

Ældre Teatergængere vil her gense Jfr. Julie 
Smith, der omkring 1860 vakte saa store For- 
haabninger, men som forlod Scenen sammen 
med sin Mand, den senere Hoffotograf, Harald 
Paetz. Han vil ses paa et af Billederne ved 
hendes Side som Jokum. Af Fru Hilmer som 
Lisbeth har Teatret allerede i December bragt 
et Kostumebillede. 

Men ogsaa af Privatteatrenes Lisbett'er vil 
man her finde Portræter. 

Der er Casinos Lisbeth Frk. Schacht, nu Fru 
Schultz, som en Gang debuterede i Operette- 
faget, og hvis musikalske Begavelse er gaaet i 
Arv til hendes Datter, den talentfulde Pianist- 
inde. Der er ligeledes paa Casino Frk. Albrecht, 
nu Fru Emma Wiehe, som ogsaa har udført 


Rollen en enkelt Gang paa Dagmarteatret — 
man vil mindes hende som en typisk Repræ- 
sentant for Vaudevillen. 

Der er endelig fra Folketeatret Fru Betty 
Borchsenius og Fru Maria Ring, hvis nydelige 
Apparition i denne Rolle ikke vil være glemt. 

De gamle Billeder vækker Minder — Teater- 
minder fra det gamle Kongens Kjøbenhavn. Men 
det har jo vist sig i Aar, at Duftvaudevillen 
havde bevaret sin Duft ind i det 20% Aarhun- 
drede, og at de moderne, stærkere Essenser ikke 
havde formaaet at svække det naive, gammel- 
dags Potpourri. 


| engang. Frøken Gerd er endnu paa 
det Standpunkt, at hun, for at gøre 
SL) sig ældre og værdigere, siger: «Jeg 
bliver atten Aar i April». Og dog med en Række 
Roller bag sig paa Nationalteatret i Christiania: 
Hovedrollen i Kongens Hjerte som Debut, to 
Drengeroller i Sigurd Slembe og i Anna Karé- 
nin, Hilde i Fruen fra Havet, Lisbeth i En 
Søndag paa Amager, en Ungpige i Moral m. m. 

i! «I hendes Alders syttende Aar» 


Efter Pastelbillede af Professor Oscar Matthiesen 


Naar man hertillands saa ofte maa se, hvordan 
de Unge gaar og venter i Uvirksomhed, mens 
de kostelige Ungdomsdage rinder som Draaber, 
saa undres man og tænker: Er det da saa meget 
lettere der Nord paa at komme frem, eller er 
denne unge Pige et ualmindeligt scenisk Talent? 

Man havde under hendes Ophold her i Byen 
kun én Gang Lejlighed til at faa et Indtryk af 
Gerd Nissens Evner, og det paa selve den Dag, 
hun rejste herfra. Hun optraadte da i en lille 
Kærlighedsscene ved en Matinée paa Dagmar- 
teatret, med Poul Reumert som Medspillende. 
Jeg tror, at de kyndige Bedømmere, der var 
komne til Stede for at se hende, var af den 
Mening, at hun lover meget. 

For det første er hendes Personlighed, uden 
egentlig at være smuk, lige det synlige Udtryk 
for alt det, vi forstaar ved den unge Pige — 
det lysende, det forhaabningsrige, det kvindelig 
poesifulde, saa i denne første Instans har hun 
alle gode Magter paa sin Side. Dog, dette er 
jo noget ydre — har intet at gøre med Talentet. 

Men der var straks noget helt andet, der 
pegede hen paa, at hun har det. Nemlig hendes 
Entré. I samme Øjeblik, hun kom ind og sagde: 
«Ja, her er jeg altsaa», fyldte hun Scenen alene 
gennem det, at hun stod paa den — vilde have 
været sikker paa det, om der saa havde været 
ti Medspillende til Stede. Hvad er det for noget 
uforklarligt, der bevirker denne uvilkaarlige For- 
bindelse mellem Kunstneren og Tilskuerne, som 
intet Studium kan give En — er det Skuespil- 
lerens Herredømme over sine Midler, eller er 
det Publikums instinktmæssige Fornemmelse af 
det medfødte Talent — maaske lidt af hvert! 
Sikkert er det, at nogle udkaarne har Evnen til 
at frembringe denne gaadefulde Samhørighed i 
det Nu, de viser sig, og den lille Gerd synes 
at skulle blive en af dem. Og hun synes at 
have den samme lykkelige Evne til at blive den 
fødte Elskerinde paa Scenen — blive den, der 
kan sige de bag Rampen tusinder af Gange 
udtalte Ord: Jeg elsker Dig, med en saa fuld- 
kommen Hengivelse, en saadan Ømhed og For- 
glemmelse af alt andet, at det ofte hørte bliver 
nyt og bevæger Tilskuernes Hjerter gennem egne 
Haab eller Minder. Det kan den lille Gerd 
ogsaa. Idetmindste fik man det Indtryk forleden. 

Naturligvis har hun meget at lære. For det 
første kan hun saare lidet endnu, pædagogisk 
set, for i de Aar, hvor hun skulde lære det 
væsentlige: fra 15—17, spillede hun Komedie, 
og i de næsten ligesaa vigtige Aar fra 13—15 


spillede hun Klaver — hun skulde været Pianist- 
inde, paavirket af sin geniale Tante Erika Lie 
Nissen. Af disse Grunde har hun kun temmelig 
dunkle Forestillinger om Karl den Store og Nero, 
Voltaire og Goethe. Som et foreløbigt Skridt 
gav jeg hende de store Verdens-Elskerinderoller 
at læse som f. Eks. Gretchen og Ophelia, Anti- 
gone og Sakuntala. Om deres Oprindelse og 
Betydning havde hun yderst svage Begreber — 
hin gammelgræske Kongeslægts Forhold til den 
uafvendelige Skæbne og det bramanske Kaste- 
væsen laa hende mildest talt lidt fjernt. Men 
med instinktmæssig Forstaaelse slog hun med et 
Par kloge Ord ned paa det centrale i Rollerne, 
og det er jo Hovedsagen for en Skuespillerinde. 
Kendskab til Digterne paa Sanskrit kan altid 
komme siden. Og den kommer, hvis hun da 
vil. noget. 

Men denne syttenaarige Uvidenhed om, hvad 
der er sket i Verden og hvad Mennesker har 
lidt for at kunne frembringe det Store og Skønne, 
den bevirker jo, at den unge Skuespillerinde 
endnu ikke helt forstaar at skabe Understrøm 
i sine Repliker. Er man ulykkelig forelsket paa 
Scenen, eller tror sig at være det, skal denne 
Lidelsesfuldhed jo tone igennem det hele. Man 
skal føle den, selv om Repliken lyder: «Maa jeg 
skænke Dem en Kop Chokolade?» Man skal føle 
den under Latteren, fornemme den bag Smilet, 
vejre den under Koketteriet. Skuespillerinden 
maa holde paa dens Undertone, ligesom Violin- 
virtuosen forstaar gennem et Dobbeltgreb at lade 
en dyb smertelig Stræng lyde, alt imens jublende 
Toner klinger deroppe. Det magter hun endnu 
ikke, den unge Gerd, men det kommer ogsaa — 
kommer gennem Livserfaringen og Udviklingen. 

Hvor utallige Gange er en ung Pige bleven 
kaldt for en Rosenknop! Det er vel fordi Sam- 
menligningen er saa betegnende for det haabe- 
fulde, at den falder lige paa Tungen. Alligevel 
siger jeg om Gerd Nissen, at hun er en Rosen- 
knop — ikke menneskeligt set — det vil tidt 
nok blive sagt hende — men kunstnerisk set. 
Hendes kommende sceniske Ydelser ligger endnu 
som i en Knop tæt sammenfoldede i hendes 
Sind. Blad for Blad vil de udfolde sig, hvert 
nyt, mere fintformet og dybere i Farve, efter- 
haanden som hun forstaar mere, indtil hun staar 
der engang helt udviklet — i sin fulde Blomst. 

VALBORG BORCHSENIUS I «ET FOLKESAGN>» 


Betty Hennings 


«ET FOLKESAGN» 


Ved Ballettens 200de Opførelse 

KIA det kort efter Udgangen af Kolera- 
i| aaret 1853 rygtedes, at Mester Bour- 
| nonville havde et nyt Arbejde under 
Indstudering, var der en og anden, der 
ængstelig spurgte sig selv om, hvad den danske 
Ballets store Digter endnu vilde være i Stand 
til at yde. Den Maalestok for Vurderingen af 
en ny Ballet, som Bournonville gennem sine 
fortrinlige Værker fra Valdemar og Napoli til 
Brudefærden i Hardanger selv havde givet sit 
Publikum i Hænde, var saa skrap, at det maatte 
ligge nær at befrygte, at han i Længden ikke 
selv evnede at fyldestgøre dens Krav. Der var 
Folk, der med bange Anelser saa den 20. Marts 
i Møde, den Dag, Slaget skulde staa, saa meget 
mere, som det var sivet ud, at Kampen denne 
Gang skulde føres paa Enemærker, hvis fine 
Aandrighed, der var hæget om og kælet for i 
vor Guldalderlitteraturs fuldendteste Frembrin- 
gelser, jo paa Forhaand skulde synes uforenelige 
med Ballettens grovere og mere haandgribelige 
Udtryksmidler. 

Men hvem der følte sig sejrssikker, var Bour- 
nonville, trygt hvilende i den Sindsligevægt, som 
kun forundes den, der med sig selv ved, at endog 
hans mindste Intentioner er sket Fyldest. I 
den oprindelig mest udanske af alle Kunstformer, 


Balletten, havde han nu skabt sit mest nationale 
Værk, der mere end noget andet er Udtryk for 
de danske Folkeminders Romantik. Og blev det 
langtfra det sidste, der med Ære bærer Navnet 
Bournonville, er det dog det, han selv endnu 
en halv Snes Aar senere erklærede for sit fuld- 
stændigste og bedste koreografiske Arbejde. Det, 
vor Tids Balletter med meget faa Undtagelser 
er saa godt som ganske blottet for, hin Poesiens 
stille og dybe Indvielse, er hver Fiber i dette 
Arbejde mættet med. Dertil en fantastisk Billed- 
rigdom, en Romantikens Heksekedel, hvor det 
syder og bobler med Idéer, Indfald, Antydninger 
og Anelser, alt saa fint og yndefuldt sammen- 
svejset til en Enhed, fast og urokkelig, hvori 
intet er uden sin særlige kunstneriske Betyd- 
ning, og hvori hvert enkelt nok saa ubetydeligt 
Led medbringer sin ejendommelige Timbre til 
Helets symfoniske Bygning. 

Indtager denne Ballet en betydningsfuld Plads 
blandt de af det svundne Aarhundrede frem- 
bragte Aandsværdier, er dette i ikke ringere 
Grad Tilfældet med dens musikalske Klædebon. 
Den store Balletdigter, der altid havde en heldig 
Haand, naar det gjaldt om at finde de rette 
Hjælpere til Idéernes Udførelse, og som i sjæl- 
den Grad var udrustet med en dybere Forstaa- 
else af Musikens Betydning i det koreografiske 
Scenebilledes Økonomi, havde da ogsaa fundet 
beslægtede Strænge hos sit Lands betydeligste 
Tonekunstnere. Ingen ringere end Gade og 
Hartmann maatte knytte deres Indsats til Ballet- 
digterens. Og begge to har de i Arbejdet ned- 
lagt en Rigdom af Melodier, der belyser de 
yndefuldeste Sider af deres Væsen. Det var 
egentlig Gade, der særlig i Elverskud havde levet 
sig ind i disse Stemninger, hvem Opgaven til- 
faldt. De muntre Jægertoner i første Akt, Bonde- 
reelen, Sommernattens slørede Taager og Elver- 
pigernes hvirvlende Dans var altsammen noget, 
der tiltalte hans Talents romantiske Tilbøjelighed 
og malende Karakteriseringsevne. Men Gade 
var og blev Romantikeren. Den musikalske Hu- 
mor laa ham fjernere. Derfor blev det Hart- 
mann, der kom til at skrive Musiken til anden 
Akts barokke Scener i Troldkonens Høj. Det 
blev ikke nogen dæmonisk Skildring af Høj- 
folkets Liv. Det dæmoniske var ikke Hartmanns 
Sag. Edvard Brandes har forlængst paavist det 
ved Musiken til Syvsoverdag. Derimod har han 
med mægtig Fantasi evnet at gengive alle de sære 
og fantastiske Billeder og pudsige Situationer, 
tilmed i udpræget musikalsk Eventyrstil med 


ME DE 


Juncker-Jensen 


phot. 


Folketonen som national Understrøm. Følger 
vi derefter Hilda og Viderik ud i den jublende 
dugfriske Sommermorgen, er det paany de 
Gade'ske Toner, der klinger idylliske, naive og 
kaade, alt i yndefuld Afveksling. Saa oprindelige 
er disse Toner, at vi alle kender og elsker dem, 
selv løsrevne fra Forbindelsen med Balletten. 
Brudevalsen hører endog til Nationens popu- 
læreste Melodier. Saaledes udfyldte Gade og 
Hartmann hinanden, og tilsammen skabte de en 
Musik, der slutter sig saa nøje om Bournon- 
villes Digtning, at man godt kunde tænke sig 
Værket som Helhed udsprunget af én Mands 
Skaberevne. 

De Tropper, Bournonville hin 20 Marts førte 
i Ilden, var alle prøvede Legionærer, der mangen 
Gang tidligere havde bragt Sej- 
rens Palmer hjem, og hvem Bal- 
letmesteren uden Skrupler kunde 
betro selv de største Opgaver. - 
Fremmest blandt dem alle lyser 
Juliette Prices Navn. Hun, hvem 
Mesteren selv ansaa for den, der 
kom hans Ideal af en Danserinde 
nærmest, og hvem Goldschmidt 
hædrede med Navnet «Kunstens 
vestalske Præstinde», skabte den pa 
klassiske Hilda. — Hendes jom- i 
fruelige Skikkelse, over hvilken — f. / 
der hvilede et Skær af ulegem- jeENRE 7 
lig Poesi, ejede i sin Blyhed GER 
og sin lidt vege Mimik netop 
denne Drømmens Uvirkelighed, 
hvori Eventyrets Hemmelighed 
bestaar. Mange har danset dette Parti siden, 
Sophie Price, Betty Schnell, Marie Westberg. 
Men ingen har fordunklet 
den Hilda, som Bournon- 
ville og Juliette Price skabte 
i Forening. Af vor Tids 
Danserinder ejer vel ingen 
den Teknik og den Fortro- 
lighed med Mesterens Aand 
som Fru Borchsenius, der 
da ogsaa paa Ballettens Hæ- 
dersdag netop som Hilda 
skænkede os en af sine bed- 
ste Ydelser. Om den første 
Junker Ove, Funck, staar 
der ganske vist ikke det 
store Klassicitetens Ry, som 
senere skabtes om denne 
Skikkelse. Dog nævnes han 


Ellen Tegner 


<e) rs 


Betty Hennings 


med Ære. Det var først Valde- Ørn 
mar Price, der fra 1864 spillede 
dette Parti, beskaaret at skabe 
den for alle Tider almengyl- 


dige Skikkelse, efter Samtidens NR Sd 
Dom ombølget af den ægte "4 ) 
Chr. Wintherske Romantik. 
Er Hr; Hans "Beck "ikke 
Valdemar Price, er hans Kunst : 
påa den anden Side i saa høj v—z 
Grad præget Intelligens og 
virkelig scenisk Kultur, at der il 
kun er ringe Fare for, at vi Sk 
foreløbig skal komme altfor 
langt bort fra den Tradition, 
det altid har været hans uvisnelige Fortjeneste 
at hævde indenfor den Bour- 
nonville'ske . Ballet. Ogsaa til 
Frøken Birthes Parti knytter der 
sig ved Førsteopførelsen et af 
Navnene fra den store Tid, nem- 
lig Petrine Fredstrups. I Fru 
Tegner har vi dog nu en saa 
fremragende og temperaments- 
fuld Fremstillerinde, at hun selv 
iPaaklædningsscenen efter gamle 
Teatergængeres Mening ikke staar 
tilbage for nogen Forgængerinde. 
Vor Tid er en nøgtern Tid og 
den Bournonville'ske Tidsalder 
saare ulig. Ikke destomindre fyl- 
kes der nu om Mesterens Livs- 
værk en Ungdom, saa kunstglad 
og teknisk duelig som nogen- 
sinde. Det er da ikke at undres paa, at denne 
Ballet heller ikke i den ydre Form har tabt 
noget af den Fantasiens Friskhed, man i saa 
udstrakt Maal beundrede ved dens Fremkomst. 
Operaen som national Kunstart kender vi 
jo herhjemme kun i stærkt begrænset Omfang. 
Saalænge den bestaar, vil dog Værker som Li- 
den Kirsten og Drot og Marsk som Udtryk for 
dansk Folketone høre til Nationens bedste Eje. 
Men i ikke ringere Grad vil til sene Tider Et 
Folkesagn, det skønneste og dybeste Værk, der 
skyldes Samvirken af Tonernes Kunst og Sce- 
nens mimisk-plastiske Virkemidler, staa som et 
levende Vidnesbyrd om, at man engang i Dan- 
mark har kunnet skabe et helstøbt og klassisk 
Nationalværk ogsaa indenfor den tredie Kunstart. 

Valborg Borchsenius 


ELLA UNGERMANN 


sine første Roller — Ungpigeskikkel- 

Ny i Ser — var Ella Ungermann ikke erob- 
Ng rende i absolut Forstand. 

En stærk Læspen skæmmede af og 

til hendes ellers klare Organ, og hendes Gang 

over Scenegulvet var paafaldende usikker. 

Men den opmærksom- 
me Tilskuer studsede dog 
interesseret ved den unge 
Skuespillerindes sceniske 
Fremtræden, der saa ganske 
var blottet for tillært, tra- 
ditionel Maner, og saa gik 
hun saa fuldstændig op i 
den Figur, hun havde at 
fremstille. 

Noget vaagent og for- 
Skende var der tillige i hen- 
des ejendommelige Blik, 
der syntes at ville trænge 
ind i hendes Medspillendes 
skjulte Tanker bag Ordenes 
Maske. 

Men samtidigt var Ella 
Ungermanns sceniske Mu- 
ligheder som skjulte af en 
Taage, hvorigennem Talen- 
tet med korte Mellemrum 
brød frem som Glimt af 
Kornmod. 

Først i indeværende Sæ- 
son fik det unge, stærke 
Talent Plads og Luft i to 
Roller: 

Først som Komtesse 
Polly i Walter Christmas” 
Lystspil En Lektion. 

Her — i en folkekær 
Prinsesses ydre Lignelse — 
udfoldede Ella Ungermann 
en overraskende kunstne- 
risk Fasthed, en myndig 
Overlegenhed, fandt Udtryk for en fin, behersket 
Hjertets Ømhed, der fejede enhver Tvivl om 
hendes Kald til Side, 

Ordet Gennembrud stod at læse i de fleste 
Blade. 

Anden Gang — just fornylig — som Ånne 
Lykke i Folkekomedien af samme Navn, som 
Kritiken i rørende Enighed morede sig med at 
slaa Katten af Tønden paa. 


ELLA UNGERMANN 
Privatbillede 1913 


Gjorde Stykket ikke anden Gavn, bragte det 
Ella Ungermann paany flere Trin opad mod det 
høje Kunstens Maal, Fremtiden sikkert har for- 
beholdt hende. 

Skuespillerinden naaede den største Virkning 
i Rollens tragiske Partier. Anne Lykkes knu- 
gende Smerte og oprevne 
Sind, da hun har brudt 
med Prinsen og hendes 
Drømmes Haab er bristet 
og tilintetgjort, var saa 
ægte, ædel Kunst, som er 
set påa vore Scener i de 
sidste Aar. 

Evne og Tro præger 
Ella Ungermann paa Sce- 
nen. Udenfor denne er 
hun en beskeden, ung Da- 
me, som mange næppe vil 
lægge Mærke til. 

En stærk, personligVilje. 

Den vaklende Gang blev 
rank, da hun blev gjort Op- 
mærksom herpaa, Organets 
Læspen fjernede hun helt 
ved at underkaste sig en 
smertefuld Tandbehandling. 

En saadan Vilje fører 
opad. — 

Det hedder, at et us- 
selt Pengespørgsmaal hin- 
drer Kunstnerinden i at 
betræde sit rette Hjem, 
Det kongelige Teater, hvor 
store Opgaver venter paa 
hende. Hvilken Dina i 
Oehlenschligers Tragedie! 

Om faa Aar staar Ella 
Ungermann sikkert som en 
afvoreførstesceniske Kunst- 
nerinder — om ikke den 
første. 

Tager jeg fejl — hvad jeg ikke tror — maa 
man tage mit Hoved — hvis det da ellers til 
den Tid er noget værd. 

ELLA UNGERMANN I «ANNE LYKKE» 


Julie Laurberg & Gad phot 


Ellen Moland (Aagot Nissen) 


Christian Scott (Gunnar Tolnæs) 


Gunvor Berge: Holdes jeg da for nar her? 
Er da — er da dette ikke Deres værelse? 


Gunvor Berge (Ragna Wettergren) 


i ul 
HE 


KE Re RE 
Åsen deler bl 14 


Rude Hilfling,Christiania »phot. 


Iver Moland (David Knudsen) 
Asta Rode (Gyda Christensen) 


«Solen skinner jo», I. Akt 


NATIONALTHEATRET :- CHRISTIANIA 


Solen skinner jo 


|ET er snart saalænge siden, Bjørn Bjørn- 
son var Skuespilforfatter, at man næ- 
sten har glemt ham i denne Egenskab — 
"glemt hans Johanne, der gjorde saa 
stor Lykke paa det gamle Christiania Teater, 
men skønt antaget aldrig naaede frem paa Det kgl. 
Teater, hvor Rollebesætningen gav Anledning til 
Saa stærk Splid, at hele Opførelsen maatte stryges. 

Forhaabentlig faar Solen skinner Jo, som 
Direktør Otto Benzon straks har sikret sig, en 
blidere Skæbne paa dansk Grund. I Christiania 
har Opførelsen paa Nationaltheatret vakt over- 
ordentlig Interesse, selv om Kritiken af det endnu 
uudkomne Stykke er meget uensartet og i sine 
modsigende Domme med Rette har irriteret For- 
fatteren. Saameget synes dog at staa fast, at der 
i det nye Bjørnson'ske Skuespil er «mere Alvor 
end Humør, mere Eftertanke end Munterhed», 
som Hjalmar Christensen udtrykker sig. End- 
videre, at Aktslutningerne er svage i teknisk 
Henseende. «Fra et Teaterstandpunkt løser de 
ikke tilstrækkeligt for Applausen». 

Udførelse og Iscenesættelse roses. Fru Aagot 


Nissen spillede klogt og fint, Hr. Ingolf Schancke 
var meget indtagende, ypperlig ogsaa Fru Ragna 
Wettergren som en gammel Tante, der er Fa- 
miliens myndige Haand. Men allerbedst synes 
dog David Knudsen at have været. Som Moland 
ydede han en Menneskeskildring af høj Rang. 
Kritiken mener, at Knudsens Spil vil bidrage 
til at bevare Dramaet i varigere Erindring. 

Under alle Omstændigheder vil det ikke være 
uden Betydning at lære Bjørn Bjørnsons Evner 
som dramatisk Forfatter at kende ogsaa hernede. 
Og Det kgl. Teater kan virkelig besætte Solen 
skinner jo fortræffeligt. 

Da Nordmændene efter Sigende for Tiden 
føler sig forurettede af vore Teatre og mener, at 
deres Skuespil opføres for sjældent hernede — 
denne Forurettelse beror dog paa en Indbildning, 
hvad rent statistisk vil kunne bevises — er det kun 
godt, at Bjørnsons nye Skuespil nu ser Lyset i 
København. Det kgl. Teater burde maaske sam- 
tidig sikre sig et af Hamsuns Skuespil — saa 
maatte Nordmændene da være tilfredse for 
længere Tid! 

Otto Nørmark phot. 


Sofie (Fru Stigaard) Inger (Marie Kornbeck) Morten (Victor Montell) Mathis (Guldbrandsen) 


Inger: Morten Linnet, her er Din Ring. 


«Fædrenes 


ODENSE TEATER 


Fædrenes Jord 


EGE ARTHA OTTOSENS Skuespil Fædrenes 
Jord har i denne Halvdel af Sæsonen 
| været Københavns sikreste Succes. 
Besssøed) Men ogsaa i Provinserne har det 
simkke og følte Skuespil gjort Indtryk paa Pub- 
likum — fremfor alt i Odense, hvor det Korn- 
beck'ske Selskab har skænket det en velafstemt 
Gengivelse. 

Udførelsen roses meget, især Fru Kornbeck 
som den unge Pige, Direktør Kornbeck som 
Thomas Ravn og Fru Guldbrandsen som dennes 
svagelige Hustru. Ogsaa Iscenesættelsen, der 
skyldtes Hr. Guldbrandsen, faar i den lokale 
Kritik hædrende Omtale. 

Selv om forskellige Anmeldere savner en 
mere dybtgaaende Karakteristik i Forfatterindens 
Figurtegning, er alle enige om at fremhæve Fru 
Ottosens ærlige Mening og Iver efter at sætte 
sig et stort og smukt Maal. 

Og hendes Skuespil vandrer nu Landet rundt, 
opført baade af Carl Thomsens og Bassøes 
Selskaber. Overalt vækker det Opmærksomhed 
og Sympati. 


Ane Grete (Fru Guldbrandsen) 
T ig 
Jord» IIL. Akt homas Ravn (Eyvind Kornbeck) 

Otto Nørmark phot. 
Inger (Marie Kornbeck) Sofie (Fru Stigaard) 
Sofie: Lykken, Inger — den er mange Slags. 


«Fædrenes Jord», II. Akt 

SKUESPILLERNE OG 
RIDDERKORSET 


Træk af Skuespilleres Livsvilkaar 
i det attende og nittende Aarhundrede 
ved Robert Neiiendam. 


IV. 


I 1809 blev Skuespiller H. C. Knudsen 
dekoreret med Dannebrogskorset — ikke 
påa Grund af sit sprudlende komiske 
Talent, men for sine patriotiske Ind- 
samlinger i Krigens Tid, sine «fædrene- 
landske Handlinger», som de kaldtes i 
det rahbekske Sprog. Nationalteatret 
havde da bestaaet i 60 Aar, men endnu 
var det uanstændigt at dekorere en Skue- 
spiller, hvis Livsgerning man opfattede 
som «blot til Lyst» — trods det gamle 
Motto over Scenen. <«Danneborgeren» 
H.C. Knudsen maatte endda bede Kon- 
gsen om speciel Tilladelse til ved en 
Benefice at bære sin tidligere erhver- 
vede Fortjenstmedaille, og Kongen var 
kun «særlig naadig» paa den Betingelse, 
at Knudsens Henvendelse til Publikum 
kun var en Taksigelse uden nogen Art 
af «dramatisk Aktion». 

Paa sin Fødselsdag i 1812 hædrede 
Frederik d. VI. Instruktørerne Rosing 
og Schwarz med Ridderkorset. Da de 
begge var Embedsmænd ved Teatret 
og forhenværende Skuespillere vakte 
Udnævnelsen ikke Anstød. 

Saa forløb atter mere end en Men- 
neskealder, 

Den kunstelskende Christian d. VIII. 
lod Lindgreen og Dr. Ryge gaa udeko- 
rerede i Graven. Først over hundrede 
Aar efter Nationalteatrets Aabning og 
først efter Grundloven, der nedbrød saa 
megen gammel Fordom, blev C. N. Ro- 
senkilde og N. P. Nielsen alene i deres 
Egenskab af Skuespillere dekorerede 
med Ridderkorset. At dette føltes som 
en Begivenhed og som en Ære for 
Standen, fremgaar deraf, at Direktionen 
ved deres første Optræden efter Ud- 
nævnelsen (d. 11. Oktbr. 1850) med fede 
Typer satte R. af D. efter deres Navne 
paa Plakaten. Vilh. Holst maa da have 
ønsket ogsaa at faa sit Udmærkelses- 
tegn fremhævet, thi tre Dage efter findes 
et D. M. efter hans Navn, nemlig det 
Dannebrogskors, han som Kanonbaads- 
fører erhvervede i Treaarskrigen. 

Længe varede denne smagløse Or- 
densparade imidlertid ikke; allerede d. 
18. Oktober indgav de senest Dekore- 
rede følgende Skrivelse til Direktøren: 


Højvelbaarne Hr. Etatsraad, 
Ridder Heiberg, Directeur for det 
Kgl. Theater og Kapel. 

Undertegnede Medlemmer af den 
kongelige danske Scene, af H. M. Kon- 
gen benaadede med Dannebrogsorde- 
nens Ridderkors, tage os hermed den 
ærbødige Frihed at fremkomme med 
den hjærtligste Begjæring at Tilsæt- 
ningen R. af D. ved vore Navne paa 
Theaterplakaten og i Skuespil-Anmel- 
delsen maatte bortfalde. Vore Grunde 
ere følgende: 
1.) Altfor hyppig Gjentagelse af hvilken 
somhelst Ærestitel giver Anledning 
til Misbrug og Spot, hvilket er stri- 
dende mod Hensigten af den os 
allernaadigst tildelte Udmærkelse. 
Vi have stedse fundet det idetmindste 
overflødigt, at Digtere og Componi- 
ster i Anmeldelsen af deres Værker 
have villet benytte andre Titler end 
dem, der have gjort dem navnkun- 
dige som Kunstnere, og denne An- 
skuelse er end yderligere blevet 
bestyrket ved at see vore egne 
Navne, stundom to Gange paa samme 
Plakat betegnede med det oven- 
nævnte R. af D. 
Den Titelparade, der finder Sted 
paa vore Comedieplakater, har ingen 
Hjemmel, hverken blandt Europas 
dygtigere Nationer eller i vore øv- 
rige Embeds- og Kunst-Forhold, som 
fEXi de Anmeldelser, der omtale 
Præsters, Advokaters, Professorers, 
Rigsdagsmænds, ja endog Militaires 
offenlige Fremtræden; ei heller sæt- 
fer nogen Forfatter sine Ordner paa 
Titelbladet af sin Bog”). Det vilde 
derfor være et gavnligt Fremskridt 
om Theaterplakaten i det Hele, kunde 
befries for de Kunsten uvedkom- 
mende Titler, der belemrer den, og 
altfor ofte giver Stof til Latterlighed. 
Det tilkommer ingen af os Under- 
tegnede at stille Forslag i denne Ret- 
ning, men da det er vort udtrykkelige 
Ønske, i vore Embeds- og Kunst-Func- 
tioner at staae lige med vore andre 
hæderlige Medborgere, altsaa ikke hver 
Dag, paa hvert Gadehjørne at gjentage 
vor Ærestitel, og da intet Reglement 
tvinger os til paa Placaten at benævnes 
med R. af D., bede vi Deres Høijvel- 
baarenhed, som vor nærmeste Fore- 
Satte, at tage vor ærbødige Begjæring 
tilfølge, 

Ærbødigst og forbindtligst 
C. N. Rosenkilde. N. P. Nielsen. 
August Bournonville. 
Kjøbenhavn den 18. October 1850. 

2) Dette gjorde Rahbek til sin Død 1830. 

Et Par Dage efter forsvandt «Titel- 
paraden> for bestandig fra Plakaten. 

To Aar senere fulgte Phisters Ud- 
nævnelse til Ridder og Overskous Pro- 
fessortitel. I den Anledning udkom 
under et Pseudonym en Pjece, der 
strutter af bureaukratisk Tænkemaade 
og Misundelse, og som er karakteristisk 
for den Uvilje, man endnu i mange 
Kredse nærede mod Skuespillerens 
Personlighed. Pjecen fremsætter «at 
en Dekoration i Sandhed maa tabe al 
Betydning for Embedsmanden, naar 
han skal dele den med det flygtige 
Skuespillerlivs Repræsentanter» og den 
konkluderer deri, «at den hæderlige og 
højagtede Professortitels Overførelse 
paa en Sceneinstruktør under alle Om- 
stændigheder er noget upassende og 
er ligesom at røve noget af den aca- 
demiske Lærerstands Anseelse». In- 
struktøren, som i vore Dage er snart 
den vigtigste Mand paa Teatret, var da 
kun betragtet som en overordnet Funk- 
tionær. — Å 

— I 1848 aabnedes Københavns 
første Privatteater, Casino, men 53 Aar 
forløb, inden Folketeatrets Harald Kol- 
ling blev den første Privatteaterskue- 
spiller, der for sin kunstneriske Virk- 
somhed fik Statens officielle Anerken- 
delse; enkelte Teaterdirektører var 
ganske vist gaaet forud, men deres 
Udnævnelse skyldtes deres Virksom- 
hed som Ledere af en arbejdsgivende 
Institution; dog klæbede der endnu 
en lille Rest af gammel Fordom ved 
Kollings Udnævnelse: han modtog først 
sit - Ridderkors som forhenværende 
Skuespiller, idet Christian d. IX. ikke 
førend paa selve Afskedsdagen (d. 14. 
Septbr. 1901) bifaldt Indstillingen. Ved 
sit 50-aarige Jubilæum udnævntes Otto 
Zinck til Ridder, og han blev derved 
den første — og hidtil eneste — Privat- 
teaterskuespiller, der «bar sit Kors», 
endnu medens han virkede. 

Saaledes nedbrydes gamle Skranker 
lidt efter lidt. 


Paa Grund af Paaskehelligdagene 
udkommer Teatrets næste Hefte først 
Fredag den 28. Marts. 

Ellers udkommer Teatrets Hefter 
den første og tredie Fredag i hver 
Sæsonmaaned og den tredie Fredag i 
hver af Sommermaanederne Juni, Juli, 
August og September, ialt med 20 Hef- 
ter om Aaret. 

MARTS 1913 


DET KGL. TEATER: 


Tea] E «dramatiske Digte» er i lige Grad 
| Teatrenes, Scene-Instruktørernes og 
il Bearbejdernes ulykkelige Kærlighed. 
Goethes Faust er ikke alene bleven 
kommenteret i en Uendelighed baade af kaldede 
og ukaldede, men den ene 
Dramaturg efter den anden 
har søgt at tilrettelægge 
Digtet for Scenen. Intet er 
blevet uprøvet — lige fra 
Urfausttilanden Del i Max 
Reinhardts Gendigtning. 
Ægte tysk — at ville 
erobre Scenen for Goethes 
største Digtning. Der er 
noget fristende i dette at 
bøjedetgenstridige Digter- 
værk ind under de strenge 
sceniske Love. Henrik Ib- 
sens Digt Peer Gynt er 
ikke dybsindigt i den For- 
stand, som Faust er det, 
ejheller verdensomspæn- 
dende i sin Tankeflugt, 
men paa samme Maade 
som Faust virker det dra- 
matisk i Enkeltheder uden 
atvære bestemtforScenen. 
Det er derfor ikke til 
at undres over, at For- 
søget paa at vinde dette 
Værk for Teatret gentages 
med Aars Mellemrum. Her er nok, der frister: 
selve det vældige Sceneri, der nærmer Dig- 
tet til de største Opgaver, Teatret overhovedet 
kan sætte sig. Derpaa Hovedrollen, som er 
monumental, rig paa vekslende Stemninger, fø- 
rende et Menneske fra Ynglingealderens Trods 
til den affældige Alderdoms Vej mod Graven. 

Peer Gynt (Johs. Poulsen) Aase (Betty Hennings) 


Peer Gynt: Husk nu paa, at sidde stille. 
Ikke spark og spænd med Benene. 


«Peer Gynt», I. Akt, Ved Kværnhuset 

«PEER GYNT» 


Saa er der Griegs vidunderlige, stemningsfulde, 
dejlige Musik med dens mangfoldige Udtryk for 
Glæde og Sorg, og endelig da Digtet selv, disse 
forunderlig suggestive Vers, funklende af Henrik 
Ibsens Vid og Skepsis, af hans blodige Ironi 
over Menneskenes Smaa- 
lighed og Naragtighed. 
Et mangfoldigt Digt — 
det er maaske ikke mindst 
denne Omstændighed,som 
gør dets sceniske Fremstil- 
ling saa vanskelig. Eventyr 
og Virkelighed, det fjerne 
og det nære er paa en ene- 
staaende Maade blandet i 
Peer Gynt. Oprindelig er 
det Folkeeventyret, som er 
flettet ind i Digtets Traade, 
et baroktogglitrende Even- 
tyr, der aabner Indblik i 
den norske Folkekarakters 
sære Ejendommeligheder. 
Men Digteren «gaar et 
Skridt videre» — Even- 
tyret bliver ham" kun en 
Vehikel: Han vil være 
Tugtemester og Revser — 
han vil skrælle alle de 
usunde Lag i Folkekarak- 
teren bort og med ubarm- 
hjærtig Satire vise, hvilke 
Brøst der har gnavet i dens 
Kærne. Og han udvider Rammen, kaster Strejflys 
ogsaa over andre Nationers Færd, men vender 
dog stadig tilbage til sin egen, for i Maalstræveren 
fra Malebarkysten at tegne en bitter Karikatur, 
der oprindelig har ramt med røde Strimer. Men 
Peer Gynts og Solvejgs Møde bøjer atter det 
skilte sammen og giver ikke alene Digtningen 


Georg Lindstrøm phot. 


zagnr 


Bonden paa Hægstad (Th. Roose) 


Georg Lindstrøm phot. 


Aslak (Vald. Møller) 


Aase (Betty Hennings) Solvejg (Elna Jørgen-Jensen) 


Brudgommen (Hakon Ahnfeldt-Rønne) 

Brudgommen: Han bær” hende, Moer, 
som en bær en Gris, 

en harmonisk-vemodig Afslutning, men ogsaa en 

Forklaring — der staar stadig «Kvinder bag ham». 

Denne Afslutning forøger Muligheden for den 
sceniske Opførelse, og Det kgl. Teaters Frem- 
stilling vilde have vundet ved: en stærkere, mere 
poetisk Accentuering af dette sidste Optrin, der 
nu dog griber langt mere end de blegnede Sce- 
ner i Marokko og Kairo. Det vil sikkert i Frem- 
tiden være en lønnende Opgave for en Littera- 
turhistoriker nøje at granske, hvad Ibsen i det 
enkelte har tænkt sig med sine Tidsallusioner, 
der nu en Menneskealder senere ikke alle er 
lige forstaaelige. Tydeligt er det dog den Ole 
Bull'ske Statsgrundlæggelse, der kom den norske 
Virtuos saa dyrt til at staa, som spiller med ind 
i Peer Gynts Tanker om et «Gyntiana». 

Dog her skal ikke skrives Kommentar — 
kun udtales en Anerkendelse af, hvad Det kgl. 
Teater naaede med denne længe forberedte 
Forestilling, der blev Sæsonens vægtigste og 
rigeste. Et uhyre Arbejde er sat ind paa den, 
og selv om det er let nok at finde Indvendinger 
mod dit og dat, eller komme med Regiean- 
mærkninger, saa er det dog rimeligere her i 
Teatret at pege paa, at Dr. Mantzius nu kort 


«Peer Gynt», I. Akt, Tunet paa Hægstad 


før sin" Afgang har vist, at han formaar at være 
Sceneleder i stor Stil. De tyve Afdelinger, i hvilke 
Forestillingen er delt, afløste hverandre med saa 
sikker Præcision, som overhovedet muligt paa et 
Teater, hvis tekniske Midler ikke er paa Højde 
med Nutidens Krav. Dekorationerne var ud- 
mærkede — særlig i de norske Fjeldformationer 
fik Thorolf Pedersen Lejlighed til at udfolde 
sin maleriske Fantasi og sin Pensels Bredde og 
Linjefasthed — alene som Biliedbog er denne 
Forestilling en af dem, der vil mindes i Teatrets 
Annaler. 

Den er heldigvis mere end en Billedbog. 
Med alle Beskæringer er det dog Henrik Ibsens 
mærkelige, dybsindige Digt fra hans tidlige 
Manddomsalder, som føres forbi Tilskuerne, og 
Optrin, mange maaske kun har kendt som løs- 
revne Brudstykker: Peer Gynts Monolog «Slot 
over Slot sig bygger» eller Aases Dødsscene 
med Kørslen «til Slottet vestenfor Maane og 
Slottet østenfor Sol», vinder nu ved at indføjes 
i Helheden forøget Virkning og ny Betydning. 

Paa en eneste Kunstners Skulder hviler og 
opbygger sig denne Forestilling. Hr. Johannes 
Poulsen har som Peer Gynt faaet ikke alene sin 

En grønklædt Kvinde (Karen Lund) 


Peer Gynt: Paa Ridestellet skal Storfolk kendes! 


Georg Lindstrøm phot. 


Peer Gynt (Johs. Poulsen) 


«Peer Gynt» II. Akt, En Lid 


hidtil største Rolle, men vel overhovedet den 
mest omfattende, det nordiske Teater kender. 
Han har grebet den med Energi, gennemført 
den med ungdommelig Begejstring, og han vil 
rimeligvis, naar han har spillet den nogle Gange, 
kunne gøre Regning paa almindelig og ubetinget 
Anerkendelse. Da disse Linier nedskrives, er 
han paa Grund af sin Sygemelding kun optraadt 
i den ved Førsteopførelsen, da nogen Træthed 
efter de foregaaende lange Prøver sporedes. 
Men den ungdommelige Springskhed, Yng- 
lingens Fantasteri, den bævende og inderligt 
dirrende Følelse baade i Mødet med Solvejg 
og Afskeden med Aase fandt plastiske og be- 
tagende Udtryk — der var Fantasi over denne 
Peer Gynt, som han straks ved Tæppets Op- 
gang skildrede Aase sit Ridt paa Bukkeryggen. 
Enkelte af de følgende Monologer vilde vinde 
ved mere nuanceret Udarbejdelse. Videre var 
den ironiske og skeptiske Peer Gynt tegnet fuldt 
ud i Ibsens Aand. Den hjemvendte Gamling, 
der flakker om i Storskoven, i Kamp med den 
Fortid, som kræver de tabte Skatte, fandt der- 
imod ikke den rette Støtte i Scenearrangementet, 
som utydeliggjorde Figuren. 

Men Johannes Poulsens første Forsøg i det 


Ibsen'ske Repertoire er ikke mindst betydeligt 
derved, at det spænder Forventningerne højt 
om, hvad han vil kunne yde baade som Bisp 
Nicolas og i de moderne Roller. Det vides jo 
OgSaa netop at være et af hans Ønsker at komme 
til at spille sin Faders berømte Glansrolle i 
Kongsemnerne, og tænk, hvilken Interesse, der 


" vilde knytte sig til hans Fremstilling af Figurer 


som Ulrik Brendel, Eilert Løvborg eller selve 
Helmer. 

Som Aase medvirkede Fru Hennings som 
Gæst paa sin gamle Scene. En klog og fin Præ- 
station, der dog i nogen Grad savnede den Bredde 
og Humor, som prægede Ida Aalbergs Spil, da 
hun for mange Aar siden udførte denne Rolle 
paa Dagmarteatret. Om Fru Jørgen-Jensens dra- 
matiske Betingelser er det ikke muligt at dømme 
efter hendes Solvejg-Forsøg, der mere var Atti- 
tude med Replik end gennemarbejdet Kunst. 
Af de øvrige Rollehavende. erindres især Hr 
Reumerts uhyggelige Silhuet i Galeanstalten og 
Hr. Neiiendams intensive Spil som den blinde 
Passager. 

Endelig var Griegs Musik en Stemnings- 
vækker af enestaaende Rang. Netop nu, da 
Griegs Komposition, der i Suiteform indtil Tri- 

Aase (Betty Hennings) 


Peer Gynt: Der ser jeg Slottet sig højne; 
om lidt saa er Kørslen slut! 

Aase: Jeg vil ligge og lukke Øjne 

og lide paa Dig, min Gut! 


Peer Gynt (Johs. Poulsen) 


«Peer Gynt», III. Akt, Aases Stue 


Geor; 

Huhu (Vald. Møller) Begriffenfeldt (Holger Hofman) Peer Gynt (Johs. Poulsen) 


Begriffenfeldt: Herud! Den vordende Tid er forkyndt! 
Fornuften er død. Leve Peer Gynt! 


«Peer Gynt», IV. Akt, Daarekisten i Kairo 


En norsk Skipper (Chr. Zangenberg) Peer Gynt (Johs. Poulsen) 
Peer Gynt: Er vi inde før Daggry? 
«Peer Gynt», V. Akt, Ombord 


Kaptajnen: Saa ved pas, 
ifald ikke Natten bli'r altfor hvas. 


Georg Lindstrem phor. 


Georg Lindstrøm phot 


vialitet er bleven spillet paa Koncerter, er bleven 
anvendt som Mellemaktsmusik ved ligegyldige 
Teaterforestillinger, ja ført ind i Kaféorkestrenes 
banale Atmosfære, fik den Anvendelse, for hvil- 
ken den oprindelig er bestemt og kom for sit 
rette Forum, modtog man for Alvor Indtryk af 
det Mesterskab, med hvilket Grieg har evnet 
musikalsk at illustrere det Ibsen”ske Digt. Straks 
de første Akkorder —— «] Bryllupsgaarden» — væk- 
ker Stemningen, og senere følger disse Klange 
med deres dybe Vemod — «Aases Død» —, 
. barokke Lune — «I Dovregubbens Hal» —, og 
tindrende Livsmod — «Anitras Dans» —, Peer 
Gynt paa hans Tilværelses slyngede Stier. 

Naar Forestillingens Bo skal opgøres, maa 
da Griegs Musik ikke glemmes. Den er for 
Peer Gynt en ligesaa væsentlig Faktor som f. Eks. 
Lange Millers for Der var engang —, uden 
dermed forøvrigt at ville drage nogen Sammen- 
ligning mellem de to Digtninge, der er saa for- 
skellige som to Aarstider. Det kgl. Kapel, som 
ofte paa sine Symfonikoncerter i Johan Svend- 
sens Dage har spillet Suiterne, skænkede Griegs 
Musik en værdig, fint afstemt Gengivelse, der 
tjener Hr. Georg Høeberg som Orkesterchef til 
megen Ære. 


Denne Musik er som en kostelig Indfatning 
af Forestillingen — dristige, farverige, i For- 
aarets lyse Lød og i Efteraarets brogede Farver 
funklende Arabesker, som det ene Geni inspi- 
reredes til af det andet. En Ære for Det kgl. 
Teater paa en Aften at kunne pryde sit Program 
med denne norske Dobbeltstjerne. 

En tungtvæbnet Opførelse, men ikke tung 
i sig selv. Kritikens hurtige Dom Dagen efter 
trænger sikkert paa flere Punkter til en Appel, 
som Publikum ikke vil tøve længe med at yde, 
naar Forestillingen blot er kommen ind paa det 
ugentlige Aften-Repertoire. Men efter Premiéren 
fulgte jo tre Aflysninger Slag i Slag, og Fru 
Tychsens Debut som Solvejg maatte udsættes 
en hel Uge. Med Peer Gynt har Teatret sikkert 
reddet den vanskelige Foraarssæson med Glans. 

Efterskrift. zen Paaskedag fik omsider Fru 
Dagny Tychsen Lejlighed til at udføre Solvejg, 
en i ydre Henseende indtagende Debut. Men 
om den unge Dames Fremtidsmuligheder er 
det for tidligt at spaa. 


Solvejg: Jeg skal vugge Dig, jeg skal vaage; — 
Sov og drøm Du, Gutten min! 


Georg Lindstrøm Phot. 


Peer Gynt (Johs. Poulsen) Solvejg (Elna Jørgen-Jensen) 


«Peer Gynt». V. Akt, Pinsemorgen (Slutningsscenen) 

Solvejg (Dagny Tychsen) 
Solvejg: Kanske vil der gaa baade Vinter og Vaar 
og næste Sommer med, og det hele Aar; — 
men engang vil Du komme, det ved jeg vist; 
og jeg skal nok vente, for det lovte jeg sidst. 


«Peer Gynt», IV. Akt 


MUSIKEN TIL «PEER GYNT» 


Eftertryk forbydes 


W PØRGER man mig, når Peer Gynt-Mu- 
| siken blev til, så ved jeg det ikke. 
: Kig efter i Biografier! 

Meters) — Hvordan den blev til? — Såmange 
rare Ting går for sig i en Kunstnerhjerne, stun- 
dom går det vist som der står i Folkevisen: 
«og denne Vise har gjort seg sjål, ho kom no 
akandes på ei Fjål». Den ydre Aarsag til at 
Grieg kom til at skrive Musik til Peer Gynt 
blev Henrik Ibsen. En skjøn Dag kom der Brev 
fra ham, om Grieg vilde være med til at bringe 
Stykket paa Scenen. Han kvap (studsede), for 
han havde ikke tænkt sig en scenisk Opførelse 
af dette filosofiske, af Ibsen'sk Skepsis så stærkt 
farvede Værk. I flere Dage gik han nervøs og 
urolig omkring, tvivlende og ængstlig for den 
store Opgave, men eftersom han mere og mere 
fordybede sig i det storslagne Digt, gik det op 
for ham, at det netop var hans Sag, dette med 
Troldskab og Vildskab og Jenter og Griser (hans 
Yndlingsdyr!) og Norskhed og Hei, vil du gå! 
Nu blev han begeistret for Opgaven og længtes 
bare efter at tage fat, men hvor skulde han finde 
et Arbejdsrum efter sit Sind! 

Vi boede den Sommer hos mine Svigerfor- 
ældre i en liten Forstad, Sandviken, ved Bergen, 
og havde intet Tilholdssted for os selv. Grieg 
havde for Skik når han på sine Spadserture fik 
Øie på en liten, ensomt beliggende Hytte eller 
Lignende, ofte at udbryde: «den som kunde få 
Lov at arbeide der!» Som vi nu drev omkring 
derude de lange Sommerdage, Grieg stadig 
tumlende med sine trolske Fantasier, så vi en 
Dag en Pavillon med Vinduer til alle Kanter, 
høit oppe på en Houg, vække fra Mennesker og 
med herlig Udsigt mod Havet til den ene og 
langt ind i Fjeldene til den andre Siden. Nu 
havde Grieg ingen Ro mere, der måtte han ar- 
beide, der vilde Trolder og Dovregubber ikke 
skræmmes af Menneskemylr eller «Svartekjolens 
Kjør» og der var store, vide Peer Gynt'ske 
Utsyn. Vi fik opspurgt hvem Pavillonen tilhørte, 
Grieg satte sin Energi ind på Sagen, som han 
altid gjorde når det gjaldt Noget, og inden få 
Dage havde han erhvervet sig Tilladelse til at 
tage Pavillonen i Besiddelse, fik et Klaver derop 


Julie Laurberg & Gad phot. og styrtede sig med glødende Iver og Interesse 


Solvejg (Elna Jørgen-Jensen) over sit Arbeide. 
Solvejg: Gud signe Dit Arbejd. Du faar ikke vrage mig. ag å dg 
Budsendt jeg kommer, og saa faar Du tage mig. Så husker ikke jeg hvormeget af Peer Gynt- 


«Peer Gynt», III. Akt Musiken han skrev den Sommeren, men det 


MORE 


ved jeg, at Solvejgs første Sang var det som 
allerførst så Dagens Lys og derefter Åses Død. 

Når Grieg arbeidet, spurgte jeg ham aldrig 
hvordan det gik, eller hvad han stellet med, men 
ventet til han selv talte, og den lyse Sommer- 
kvelden deroppe på Hougen da vi for første 
Gang spilte og sang sammen Solvejgs Sang, 
glemmer jeg nu ikke da. Selv smilte Grieg 
godmodigt af Sangen og kaldte den en «Publi- 
kumslamp», og for såvidt havde han vel Ret 
som, hvor hans Navn er kjendt er Solvejgs Sang 
(og «jeg elsker dig» naturligvis) i allerførste 
Række hans Repræsentanter. Et slående Bevis 
herpå er, at da vi engang ved Nytårstid boede 
i et Hotel oppe på Semmering og en Kveldstund 
sad i Kaféen, kom en Flok Bønder inde fra 
Fjeldene derind med deres Zither og før vi 
vidste Ord af det spilte de jamen Solvejgs Sang. 
Når Sligt hændte os ude i Verden, — og hvor 
ofte skete det ikke! — berørte det altid Grieg 
så rart, han blev bleg og sagde sagte: «kan du 
forstå det!». Ti han var inderst inde beskeden 
og gjentog så ofte vor norske Måldigter Vinjes 
Ord: «meire eg fik end eg hadde fortent». Også 
Griegs Far, som forholdt sig meget reserveret 
til Sønnens musikalske Retning og mente, det 
var «Fremtidsmusik», kastede sin Elsk på den 
Sangen, og jeg husker at endnu få Dage før han 
døde måtte vi lukke op Dørene til Værelset 
hvor han lå, for at han fra Dagligstuen, hvor 
Klaveret stod, kunde få høre Solvejgs Sang”). 

Høsten kom og Grieg, taknemlig for det 
Husly, han havde fundet for sig og sin Kunst, 
vilde gjerne på en eller anden Måde glæde den 
gamle Mand, som så gjæstfrit var kommen ham 
imøde. Han skrev da til ham om han måtte 
tilegne ham de Ting, som var bleven til deroppe 
på hans Enemærker, men fik en god Spand 
koldt Vand over sig da den Gamle svarte ham, 
at han «dog for Guds Skyld ikke måtte sætte 
ham i Gabestokken». — 

Tiden gik, Kompositionen blev færdig, men 
Instrumenteringen var endnu tilbage. På en af 
vore Sommerudflugter ril Danmark, vor skjønne 
Ungdoms dejlige Land, kom vi til Fredensborg 
for at besøge vore kjære Venner August og 
Clara Winding. De skulde reise, og vi fik Lov 


+) Her må jeg få Lov at sige hvor lei jeg er over at 
jeg dilettantisk og sangerindeagtig har komt til at tale så- 
meget om den Sangen fremfor den øvrige Musik, den 
smøg sig ligesom ind alle Steder. Grieg selv var mest 
glad i Åses Død, Morgenstemning, Solvejgs sidste Sang og 
Optrinet med Nøsterne, Bladene etc., hvilket Sidstnævnte 
desværre slet ikke gjør sig på Scenen. 


Julie Laurberg & Gad phot. 


Solvejg (Dagny Tychsen) 
Solvejg: Gud signe Dit Arbejd. Du faar ikke vrage mig. 
Budsendt jeg kommer, og saa faar Du tage mig. 


«Peer Gynt», III. Akt 


Peer Gynt (Johs. Poulsen) 


Peer: Først vi kløvte Lag af Taager, 
kløvte saa en Flok af Maager, «Peer Gynt» I Akt 
som igennem Luften vigende JN Eg 
fløj til alle Kanter skrigende. 


Julie Laurberg & Gad phot. 


Julie Laurberg & Gad phot. 


Solvejg (Elna Jørgen-Jensen) 


Solvejg: Jeg gik ivaares til Præsten. 


, L Akt 


«Peer Gynt» 


ar 


Ssammel, dansk Veninde af mig, som ofte gik 
forbi Vinduet og så ham stadig bøiet over sit 
Arbeide, sagde ganske naivt til mig: «vær du 
glad, min Unge, for sådan en Mand du har, 
som sidder fra Morgen til Aften ved sit Arbeide 
istedetfor at gå i Klubben og spille Kort». Jeg 
må tilstå at den Side af Sagen var ikke faldet 
mig ind, jeg syntes det lå så forfærdelig langt 
vække, det var for mig så selvfølgelig at Grieg 
sad ved sit Arbeide. 

Så kom den Dag, hvor han ikke sad der 
mere. Men Peer Gynt gik sin Seiersgang og 
nu er den kommen til Teatret på Kongens Ny- 
torv, hvor Johannes Poulsens stolte Ungdom 
river os med på sin geniale, vilde, fantastiske 
Eventyrflugt, og hvor Griegs Musik i Georg 
Høebergs forståelsesfulde, pietetsfulde og inspi- 
rerte Gjengivelse i allerførste Række kommer 
til-:sin Ret. 

Med Tak og Beundring bøier jeg mit Hode. 

Kjøbenhavn 31.—3.—13. 


Julie Laurberg & Gad phot 
Peer Gynt (Johs. Poulsen) 
Peer: Om jeg hamrer eller hamres — 
ligefuldt saa skal der jamres. 


«Peer Gynt», I. Akt 


Julie Laurberg & Gad phot. 


af bo i deres landlige, idylliske Stuer med Ud- Peer (Johs, Poulsen) Aase (Betty Hennings) 
É = då i Aase: Aa, Gud give jeg laa Lig; 
sigt over Esrom Sø. I disse stilfærdige Om- gid jeg sov i svarte Jorden! 
É RS £ Bøn og Graad ej bider paa ham, — 
givelser sad Grieg flittig ved Skrivebordet og Peer, Du er og blir forloren ! 
instrumenterte sin Musik til Peer Gynt. En «Peer Gynt», I. Akt 


— 102 — 


Beaucourt (Johs. Nielsen) 


Beaucourt: Felt, De maa tie, De maa ikke udlevere Dem selv. 


C. Ferslew &Co. phot. 
Oberst Felt (Adam Poulsen) 


«Ildprøven», III. Akt 


FRA TEATRENE 


=zøllansk Dramatik har haft et Par fattige 
if Maaneder. Alexander den Store sam- 
| lede paa Det ny Teater atter Publi- 

= 4] kum, nærmest ved Hr. Peter Fjelstrups 
Genoptræden i den for ham skrevne Rolle, men 
Lystspillet havde ikke vundet i Anskuelighed 
ved Amputationen af en hel Akt. 

Den eneste hjemlige Nyhed fremkom paa 
Folketeatret. Sorteper, der skyldtes et Samar- 
bejde mellem Hjalmar Bergstrøm og Anker 
Larsen, berettede om Farligheden af de i ero- 
tisk Henseende vagabonderende Strømme eller 
af den «løsagtige Elektricitet». Men ikke alene 
var Fablen lidt anstrengt — ogsaa det Lune, 
som prægede Dialogen, syntes mere at være 
konstrueret forstandsmæssig, end at vælde frem 
af en komisk Fantasi. 

Udbyttet af Forestillingen, der næsten gik 
altfor glat, altfor pillent og pænt over Scenen, 
blev derfor hverken stærkt eller varigt. Hvad 
erindrer man efter en Maaneds Forløb stort 
mere, end at Hr. Albrecht Schmidt, der var 
en beleven Ræsonnør, tilsidst fik tegnet en sort 


Streg i Panden, og at Stykket af den Grund hed 
Sorteper samt at Hr. Reenberg talte islandsk. 
Dagmarteatret har imidlertid givet os et lille 
fransk Kursus. Først med Bilhauds og Henne- 
quins Farce eller Lystspil — hvorfor ikke Lyst- 
spil-Farce — Min Mands Ven, hvis Idé var 
kuriøs, hvis Form var ulastelig og hvis Udførelse 
lod Pointerne træde frem med al ønskelig Tyde- 
lighed. Fru Betty Nansen, der allerede i sin 
første Sæson paa Casino viste sit smilende Ta- 
lent i en Farce som Dør om Dør, udfoldede 
som den unge Fru Antoinette en forslagen Ele- 
gance — omkring hende væddekæmpede Lieb- 
man og Malberg om Prisen for burschikost Spil. 
I Paris var Henry Kistemaeckers?” Skuespil 
Ildprøven (La flambée) en af forrige Vinters 
Teaterbegivenheder. Om dets Muligheder paa 
københavnsk Grund udtalte Dr. Edvard Brandes 
i Efteraaret her i Tidsskriftet sine Tvivl. Srtyk- 
kets teologisk-moralske Debat i en Hovedscene 
mellem den katolske Biskop og den unge Hu- 
stru bærer unægtelig et fremmedartet Præg, og 
selve Appellen til Fædrelandets hellige Sag, der har 

Georg Lindstrøm 


phot. 


Mimi (Agnes Thorberg-Sommer) 


Pjetursson (Holger Reenberg) Hertel (Albrecht Schmidt) 


Oda: Ved Du ikke engang, at man kalder Flødeskind for Kærlighed ! 


været truet af det spio- 
nerende Skadedyr, hvis 
Mord er Skuespillets gri- 
bende Pointe, klinger ud 
i det tomme Rum. Men 
netop som Skuespil rum- 
mer alligevel Ildprøven 
ypperlige Enkeltheder — 
en anden Akt som denne 
skriver kun en Mand, der 
kender sin Kunst til dens 
Bund. 


Forestillingen  fængs- 


Pjetursson (Holger Reenberg) 
Oda: Gud, er Du levende; jeg troede, 


Oda (Suzanne Friis) Dr. Bang (Viggo Friderichsen) 


Justitsraadinden (Maria Ring) 


Og Du vil være dannet! 


Oda (Suzanne Friis) 
Du var et Selvportræt. 


Pjetursson (Holger Reenberg) 


Oda (Suzanne Friis) 
Hertel: Hvad er det? 
Oda: Det er Sorteper! 


Hertel (Albrecht Schmidt) 


«Sorteper» 


lede derfor trods alt, og 
dens bærende Optrin blev 
smukt og værdigt spillet 
af Fru Betty Nansen, Adam 
Poulsen og Johannes Niel- 
sen. Folketeatret sluttede 
Marts Maaned med en 
Holbergsk-Hostrupsk Fo- 
restilling: Pernilles korte 
Frøkenstand og Soldater- 
løjer, der faldt i god Traad 
med dette Komediehus? 
Traditioner. 


Mimi (Agnes Thorberg-Sommer) 
Justitsraadinden (Maria Ring) Dr. Bang (Viggo Friderichsen) 

Julie Laurberg &> Gad phot 


Anitra (Ingeborg Larsen) 


Peer Gynt», IV. Akt 


Julie Laurberg & Gad phot. 
Anitra (Ingeborg Larsen) 


«Peer Gynt», IV. Akt 


DANSEN I «PEER GYNT» 


bregerg AN kunde om Peer Gynt, saaledes som 

« | Henrik Ibsens dramatiske Digt nu for 
4 Tiden præsenterer sig paa Det kgl. 
GE =£Så Teater, bruge Betegnelsen: «Gesammt- 
kunstwerk», thi i scenisk Henseende sammen- 
fatter Opførelsen alle tre Kunstarter: Skuespil, 
Opera, Ballet. Scenen i 4de Akt, hvor Anitra 
og hendes Veninder danser, medens Koret syn- 
ger, kunde for den Sags Skyld godt være en 
veritabel Opera-Finale. 

Frk. Ingeborg Larsen viser, hvor perfektibel 
hun er som Kunstnerinde, ved som Anitra baade 
at magte Rollens vokale og koreografiske Side. 
I sidstnævnte Henseende er den vanskelig nok 
— Fremstillerinden skal udføre Solopartiet i en 
Sværddans, som kræver absolute Evner for 
dramatisk Dans. Og den unge Skuespillerinde 
danser baade med Ynde og Karakterfuldhed sine 
vanskelige Pas — bevæger sig smidig og gratiøs 
gennem Dansens vekslende Situationer. 

Man har egentlig vist altfor ringe Anerken- 
delse overfor denne Dans som Komposition 
betragtet. Den skyldes Gustav Uhlendorff, der 
her ligesom i Nattergalen har faaet Lejlighed 
til at dokumentere, at Teatret i ham ejer et be- 
hændigt Arrangementstalent, der forstaar at kom- 
binere Musik og Koreografi til effektfuld Helhed. 

I «Sværddansen» maatte han arbejde paa 
Grundlag af Griegs Musik. Han har i sin Kom- 
position ikke fulgt noget foreliggende Forbillede, 
hvad man kunde fristes til at tro — Tanken 
lededes f. Eks. hen paa Motiver fra gamle franske 
Balletter. Det er interessant at erfare, at det er 
Musikens veklagende Rhytme, som har ført 
Uhlendorff til den Idé, at lade de fire Danser- 
inder, idet Anitra bøjer sig henover Sværd- 
odden, bønfaldende hæve Armene, en rhytmisk 
Bevægelse, der bidrager til den Kolorit, som 
præger Dansen, østerlandsk Kolorit, fremmed- 
artet og elegisk, med et Skær af Grusomhed 
over sig. 

«Sværddansen» bryder paa en lykkelig Maade 
4de Akts Ensartethed — man kunde kalde 
den en Qase i Ørkenscenen. Til det karakter- 
fulde Indtryk, den efterlader, bidrager den gode 
Udførelse. Frk. Ingeborg Larsen er allerede 
nævnt, men ogsaa de fire unge Damer, som 
danner Folien for hendes Dans, har forstaaet 
dens dramatiske Betydning. 


400 — 


Han (Arne Weel) 


Husjomfruen: Nu skal jeg betro Dig noget — 
jeg er selv bleven forlovet igaar. 


FILM 


&ILM — en Kunst, der kan gribe og be- 
| tage fuldt saa vel som Scenens Kunst. 
Skal jeg regne efter de Indtryk, jeg 

4) har modtaget fra Scenen og fra de 
flimrende Figurer paa Kinoteatrenes udspændte 
Lærred, vil de sidste kunne staa Maal med de 
første. — 

Jeg var paa Gennemrejse i Kristiania og saa 
Livet i Skoven med Fru Dybwad. I første Akt 
illuderede hun ikke, i de følgende Akter var 
hun en Blanding af al menneskelig Ynde. Hun 
var fuldkommen: herlig næsvis'som Dreng, yndig 
i Drengeklæder, pudsig naar hun vrælede sine 
Spørgsmaal til den gamle døve Hyrde. Og 
Slutningen: en vidunderlig, erotisk ung, blød 
og bedaarende uskyldig Ungpigedans; en le- 
gende, forelsket Kat, hengivende i hver Bevæ- 
gelse. 

Umuligt at beskrive, og ogsaa unødvendigt, 
for om faa Uger faar det københavnske Publi- 
kum selv Lejlighed til at se hende i denne Rolle. 

I tre Uger var jeg i Paris; hver Aften var 
jeg i Teatrene, og kun et eneste Teaterminde 


tog jeg med mig hjem derfra: Pariserliv paa 
Théåtre des Variétés. 


Georg Lindstrøm phot. 


Husjomfruen (Ragnhild Christensen) Hun (Else Mantzius) 


«De unge Drømme« 


Resten er Taage, en gul uigennemsigtig, lige- 
gyldig Taage. 
Se dette er alt, hvad jeg har oplevet og 


husker fra Teatrene i Aar — og saa, last but 
not least, Yveite Guilbert, hos hvem hver ene- 
ste Sang var en Oplevelse — og endelig: to 


enlige Repliker i Anne Lykke, sagt med saa fin 
og skær en Stemning af Ella Ungermann. 

Men nu Filmen! Ja, hvor har den bragt mig 
uendelig mange kunstneriske Glæder. 

Jeg siger det, uden at skamme mig, naar jeg 
husker først og fremmest alle Asta Nielsen-Film. 
Hver Gang, jeg er gaaet hen for at se dem, har 
jeg været ladet med Københavnernes ondskabs- 
fulde Surheder om Asta Nielsen-Reklame, hendes 
Overvurdering, hendes Skaberi, og hver Gang 
er jeg gaaet derfra med en Lyst til at sige hende 
Tak for de Udtryk for virkelig menneskelig Fø- 
lelse, som hun ved et Blik eller ved sit Mine- 
spil har beriget mig med. 

Og hun er ikke ene. 

I en ikke særlig fremragende Film, Opera- 
branden, har Fru Agnete Blom et saa ægte rø- 
rende Udtryk for menneskelig Lidelse, at ingen 
Skuespillerinde, jeg i lange Tider har set paa 
Scenen, formaaede at gribe mig som hun. 

Ved en Brand i den store Opera mister hun, 

Klin 7 Hede 


Georg Lindstrøm phot. 
Alexander Blume (Adam Poulsen) Agga Holst (Nathalie Krause) Enkefru Bjørn (Antoinette Winding) Winge (Johs. Nielsen) 
Mrs. Patterson (Mathilde Nielsen) Wanda Winge (Ellen Rindom) 
Mrs. Patterson: Jeg skiller aldrig Mand og Kone ad, selv for en Nat. 
«Ægtestand», II. Akt 


Georg Lindstrøm phot. 


Alexander Blume (Adam Poulsen) Winge (Johs. Nielsen) 


Agga Holst (Nathalie Krause) Mrs. Patterson (Mathilde Nielsen) 


Blume: Vi vil gærne forklare Dem... 
Mrs. Patterson: Kære Hr. Blume, Forklaringer er 
der ikke Tid til. 


der er en tilrejsende dansk Turists Hustru, sin 
Forstand og flakker forvildet om i Seinestaden 
med sit lille Barn paa Armen. Hun slaar Følge 
med en Zigeunerdreng, der fører hende hjem 
til Danmark. Og efterhaanden, som de kendte 
Veje og Skove glider forbi hendes Øje, ser vi, 
hvordan de hjemlige Indtryk virker paa hende, 
saa hendes Forstand vender tilbage. Intet kan 
være mere betagende og rørende end Fru Bloms 
fraværende, søgende, omflakkende Blik og hendes 
moderlige, instinktive Omsorg for Barnet. Hun 
kommer i denne Film helt op paa Siden af de 
bedste amerikanske Skuespillerinder, der bør 
staa som Eksempel for alle filmende Kunstnere. 

Miss Dorothy og en tre, fire til, som jeg 
desværre ikke kender Navnene paa, har i Film 
— jeg husker især Den nye Hai — det natur- 
lige, ukunstlede, det som er Modsætning til alt 
«Filmeri» og «Frikadelleri», det lille Moment 
af Barnlighed og Kvindelighed, som rører mit 
Hjerte, og som de hjemlige Film-Ingenuer saa sør- 
geligt savner. 

Ja, jeg tror, at naar vi filmende Skandinaver 
ser amerikanske Film, saa har vi alle en For- 
staaelse af vor egen Brist paa det enkles, det 
naturliges Omraade. 


Wanda Winge (Ellen Rindom) 


«Ægtestand», III. Akt 


Nu tror jeg nok, det vil falde i Øjnene, at 
jeg kun har talt godt og ondt om de sceniske 
og filmende blandt mit eget Køn. 

Og derfor skynder jeg mig at fremhæve 
Robert Dinesen, som blandt vore hjemlige rager 
et Hoved op over de andre ved den Ærlighed 
og Ægthed, hvormed han gaar til sine Opgaver. 
Og saa den franske Prince. 

En straalende, lunefyldt Komiker med den 
Charme, som gør, at hans grimme Ansigt er 
mere bedaarende end den skønneste Ynglings. 
En pragtfuld Skuespiller og en teknisk rutineret 
Filmer til Fuldkommenhed. 

Skal det være nødvendigt for at besvare 
Spørgsmaalet: Er Film Kunst, straks — som 
en æret Samtidig — at udbryde: Ja, hvad er 
Kunst?, og derpaa forsøge en dybsindig Defi- 
nition med Konversationsleksikonet i Haanden, 
eller er disse faa, skitsemæssige Linjer om de 
betydeligste Filmkunstnere nok til at antyde, 
at jeg er overbevist om, at Film er Kunst! 


VESA 

Ellen Juel (Dagny Brincken) 


Josias: Livet er saa kort, Du kære — vent her, 
medens jeg henter Skærveknuseren. 


FRA TEATRENE 


<H|IDLIGERE lokaliseredes i København tyske 
%| Farcer, nu for Tiden er det de franske 
IGDE AD Lystspil, over hvilke der lægges en 
æsæset] original Farvetone ved at Handlingen 
overføres til dansk Grund og Personerne ud- 
styres med danske Navne. 

Men denne Lokalisering er en meget usikker 
Sag. Hvad der lykkes med det ene Stykke — 
Annemaries Giftermaal — slaar fejl med det 
andet: Ungerne. I Népotys Lystspil mærkedes 
det under Opførelsen paa Folketeatret kun alt- 
for tydeligt, at det Milieu, i hvilket Handlingen 
var henlagt, dog vist ikke var saa sjællandsk, 
som det udgav sig for. Og i sin Iver for at 
skænke Dialogen et rigtig hjemligt Præg havde 
Bearbejderen ofte paa en betænkelig Maade nær- 
met sig den grovkornede Slang. 

Nej — det er vist bedst at standse med Lo- 
kaliseringen og enten spilie de franske Lystspil, 
som de er udgaaede fra Forfatterens Haand, eller 
ogsaa helt lade være. Der var fine Iagttagelser 
i Ungerne, men Helhedsindtrykket blev mat, og 
hurtig forsvandt derfor det fransk - sjællandske 
Lystspil atter fra Plakaten for at give Plads for 
et hjemmegjort Gustav Wied'sk, Byens Stolthed. 


Georg Lindstrøm phot. 


Fanny (Agnes Thorberg-Sommer) Josias (Carlo Wieth) 


«Ungerne», I. Akt 


Emma Gads elskværdige Smaalystspil De 
unge Drømme og Ægtestand har beredt Dag- 
marteatret en nem Foraarsforestilling, der ikke 
paa noget Punkt satte Lidenskaberne i Bevægelse, 
men i deres elskværdige Harmløshed og jævne 
Satire formede sig til en underholdende Aften. 
Først en Draabe Lyrik, derpaa en Kaskade af 
ætsende, smældende Repliker, af livfulde Optrin, 
hvor det, der ikke maa siges for at holde en 
Skilsmissehemmelighed skjult for en rig Årve- 
tante, selvfølgelig netop bliver røbet. Der er i 
Spøgen saa megen Sandhed, i Hulspejlet just 
saa megen Virkelighed, at Publikum ikke føler 
sig helt paa gyngende Grund. 

De spillende ofrede deres bedste Humør — 
den ene Aften: Bjærg-Eyvinds islandske Al- 
vor, den næste: københavnsk Malice — hvilken 
Alsidighed og hvilken Udholdenhed! 

Det ny Teater vedbliver med at dyrke de 
gamle Stykker, drager stadig fornyede Veksler 
paa Fortidens Popularitet. Efter Alexander den 
Store fulgte Trilby, som atter vil blive afløst af 
Lykkebarnet. Det ligger nær at forhøre sig om, 
hvad vore Privatteatre — og særlig da Det ny 
Teater, som ogsaa til næste Sæson bebuder adskil- 
lige «gamle Nyheder» — i Fremtiden agter at 
foretage sig, naar alle de navnkundige Reper- 

Georg Lindstrøm phot. 


Ellen Juel (Dagny Brincken) Rigmor (Paula Qvist) Fanny (Agnes Thorberg-Sommer) 
Richard (Holger Reenberg) Harald (Richard Christensen) Josias (Carlo Wieth) 


Ellen: I er nogle søde Unger allesammen ! 


«Ungerne», III. Akt (Slutningsscenen) 


toirestykker er opspiste eller opspillede til sidste 
Smule. Den Dag maa dog komme, da selv den 
opvoksende Slægt kender de Operetter, Folke- 
skuespil, Melodramaer, dramatiserede Rejseeven- 
tyr og Farce-Lystspil, som en Gang morede dens 
Fædre. Man fristes ofte til at spørge, om der da 
ikke ogsaa i vor Tid produceres seværdige 
Arbejder i disse lidet højtidelige Genrer? Og 
Svaret maa lyde bejaende! Selvfølgelig er det 
altid nemmere at tage, hvad der ligger lige for 
og allerede har staaet sin Prøve, men morsom- 
mere eller mere spændende er det absolut ikke, 
navnlig ikke for dem, der allerede har set ved- 
kommende Stykke i dets dramatiske Glanstid 
og som i hver Scene manes af et paatrængende: 
«Kan Du huske?» 

Hvem huskede f. Eks. ikke Anna Larssen i 
hendes 20-aarige Ynde som Trilby. Den unge 
Frk. Zanny Petersen saa tilvisse nydelig ud i 
3die Akt, da hun i en Art hypnotisk Søvn- 
Sængertempo gaar ind i Salen for at synge. Men 
ellers savnede hendes Præstation netop de Egen- 
skaber, som udmærkede Anna Larssen og næ- 
sten forlenede Forestillingen paa Folketeatret 
med kunstnerisk Interesse. Hr. Fjelstrup spiller 
stadig Svengali, og Rollen bliver i hans Gen- 
givelse virkningsfuld Maskekomedie. 


Det er sikkert en forkastelig Vej, Det ny 
Teater er slaaet ind paa ved altid at forkorte de 
gamle Stykker: 4de Akt af Alexander den Store 
og nu 4de Akt af Trilby, Stykkerne bliver paa 
den Maade nemt uden Hoved og Hale. 

God Skuespilkunst har der ellers i de sidste 
Uger været at se i Frederiksberg Teater, hvor 
August Falcks svenske Strindberg-Tourné har 
overvundet Publikums Foraarstræthed ved sine 
gribende Opførelser af den store Digters bitre 
og uhyggelige Problemdramaer. Frøken Julie, 
som i 1888 blev forbudt af den københavnske 
Censur, spilles nu uden Anstød — Jorden staar 
heldigvis ikke helt stille! Og Kreditorer, som 
ogsaa var et Modsigelsens Tegn, da August 
Strindberg nævnte Aar bragte det til Opførelse 
ved sit Forsøgsteaters eneste Forestilling paa 
Dagmarteatret, finder nu lyttende Øren ved sin 
ubønhørlige Optrævling af en Kvindes rænke- 
fulde Sind. 

En fortræffelig Skuespiller er Falck selv — 
klar og koncis i sin Karakteristik, mønsterværdig 
tydelig i sin Replik. Men ogsaa Manda Bjør- 
ling og Anton de Verdier vil erindres — for 
en Gangs Skyld saa man intimt Teater, hvor 
der blev spurgt og svaret i samme Verdens- 
hjørne. 

Peter Cornelius som Siegfried 


DANSKE WAGNER-SANGERE 


SER 1870 opførtes for første Gang en af 
(ØR Wagners Operaer herhjemme. Det var 
| CH Lohengrin. Og med en mærkelig Hur- 
SÆSON tighed og Sans for Musikværdier lyk- 
kedes det allerede to Aar efter, i Foraaret 1872, 
den ligesaa stilfærdige som dygtige Kapelmester 
Paulli at bringe Mestersangerne frem i en an- 
stændig Udførelse — næppe fire Aar efter dens 
første Opførelse i Miinchen. En af de første 
Operaer paa Det kgl. Tea- 
ters ny Scene var Tann- 
håuser i 1875. Men der- 
efter gik en hel Række 
Aar, uden at en Wagnersk 
Tone hørtes. Det blev for- 
beholdt den ny Kapelme- 
ster Johan Svendsen paa 
dette Punkt at bringe en 
Renæssance. Hans første 
Gerning var en Genop- 
førelse af Lohengrin; kort 
efter kom Turen til Den 
flyvende Hollænder, og 
til Trods for Teaterchefen, 
Kammerherre  Fallesens 
Skepsis lykkedes det 
Svendsen i 1891 at bringe 
Valkyrien frem og der- 
med gøre det første Skridt 
til en fuldstændig Opfø- 
relse af Nibelungens Ring, 
som dog først endelig 


Jastrau, Teatrets Heltetenor gennem mange Åar, 
mindes. Skønt han havde faaet sin Uddannelse 
i en helt anden Skole, den italienske, gjorde han 
dog det Kunststykke at lære at synge Lohengrin, 
Walter Stolzing og Tannhåuser. Det var hæder- 
ligt Arbejde, støttet af en usædvanlig musikalsk 
Sans, men ikke meget Wagnersk — thi Jastrau 
var en yderst maadelig Skuespiller, han hjalp 
sig med de traditionelle Gestus, ja hævdede egent- 
lig — hvad endnu er godt 
Latin paa adskillige uden- 
landske Operascener — 
at en Sanger ikke er Skue- 
spiller. Hans Efterfølger 
var den meget musikalske 
Fr. Brun, baade som Lo- 
hengrin og Tannhåuser, 
og han blev Siegmunds 
første Fremstiller; skønt 
Bruns teatralske Evner 
ikke var meget betyde- 
ligere end hans Forgæn- 
gers, vilde det være meget 
uretfærdigt at glemme 
hans Navn, naar Wagner 
mindes i Danmark. Vil- 
helm Herold har kun 
udført Lohengrin og Wal- 
ter Stolzing, og det synes 
som om denne ellers saa 
fremragende dramatiske 
Fremstillers Evner har 


MESSE SDK 


blev gennemført med Rhin- 
guldet under Kapelmester 
Rung, sytten Aar senere. 
Betænkelighedernes Stadium er nu forlængst 
overvundet. Wagner har faaet Plads blandt Klas- 
sikerne. 

I over firti Aar har saaledes Det kgl. Teater 
haft Sangere, som har sunget Wagner — hvilket 
imidlertid ikke vil sige det samme som, at det 
har haft Wagner-Sangere 3: Kunstnere, der har 
forstaaet, at det ikke er gjort med Stemmeudfol- 
delsen alene, men at Wagner kræver af den, 
som vil udløse hans Kunst, at i lige Grad Tonen, 
Ordet og Bevægelsen dækker hinanden. Endnu 
kan man træffe Fremstillere af Wagners Skik- 
kelser, der ikke ret har tilegnet sig den klare og 
tydelige Replik, men de bliver sjældnere og 
sjældnere. 

Med en vis Pietet og Respekt maa afdøde 


The Dover Street Sludios Lid., 
Peter Cornelius som Tristan 


lidt vanskeligere ved at 
finde sig til Rette i Wag- 
ners Pathos og lang- 
somme Stil end i Operaer, der kræver livfuldere 
og hæftigere Bevægelser. Det er i hvert Fald 
ikke hos Wagner, at Herold har hjembaaret sine 
største dramatiske Triumfer. 

Den danske Wagner-Sanger ex professo — 
d. v. s. den, der gennem aarelangt Studium har 
tilegnet sig den særlig Wagnerske Udtryksmaade 
i Foredrag og Gestus, fik vi først i Peter 
Cornelius. Og saa længe endnu ikke nogen 
anden Stjerne er dukket op, er det ikke for 
meget sagt, at Opførelserne af Wagners Musik- 
dramaer i Kjøbenhavn afhænger af Cornelius? 
Medvirkning. Han er Tannhåuser, han er Lohen- 
grin, han er Walter Stolzing, han synger Sieg- 
mund, og han synger Siegfried, Ynglingen, og 
Siegfried, Helten — og han magter den Opgave, 


London W. phot. 


— 114 — 


The Dover Street Studios Ltd. London W. phot. 


PETER CORNELIUS SOM SIEGMUND 


som er den allersværeste af dem alle: Tristan, 
som han for Tiden synger paa Covent Garden 
i London og forhaabentlig ogsaa engang kommer 
til at give herhjemme. Men vor Operascene 
skal skynde sig lidt; thi Cornelius er jo ikke 
nogen hel Aarsunge, og der kommer maaske 
den Dag, da han faar Lyst til at «lægge op» og 
sige Kunsten Farvel, træt af Rejser og rig paa 
Gods og Guld. 

Nu, — saa snart bliver det vel ikke. Thi Cor- 
nelius er et godt Stykke af en Kunstenthusiast, 
og han er et meget stort Stykke af en Patriot, 
der selv om han ikke mener, at man skylder 
sit Fædreland alt, dog mener, at man skylder 
det en hel Del, hvorfor han da ogsaa stiller sig 
til Disposition den overvejende Del af Teater- 
sæsonen (uheldigvis har Teatrets og Cornelius? 
Dispositioner ikke altid svaret til hinanden), skønt 
han vel nok med større Fordel kunde søge uden- 
landske Engagements. Der kan være betydelig 
Forskel paa Cornelius” forskellige Ydelser: hans 
Helte i Nibelungen-Ring er saaledes utvivlsomt 
Walter Stolzing og Tannhåuser overlegne; men 
om ét kan man aldrig være i Tvivl, at Cornelius 
sætter hele sin Kraft ind paa Opgavens Løsning. 
Og ganske forbløffende er denne Mands Per- 
fektibilitet, der til en Begyndelse var en tabula 
rasa og som nu synger Wagner paa Dansk, Tysk 
og Engelsk — ganske som Herskaberne ønsker. 
Men man naaer ikke saa langt uden et dagligt og 
anstrengende Arbejde, og det har Cornelius 
aldrig skyet. 

Men er end Cornelius paa Wagner-Fremstil- 
lingens Omraade vel nok den første i Danmark, 
er han i fremragende Grad bleven støttet af de 
Kammerater, han i det sidste Tiaar har haft at 
arbejde sammen med paa Det kgl. Teater. Ikke 
for intet ytrede Geheimrat Thode, at man vel 
adskillige Steder hørte bedre' og større Sang- 
kunst end paa Operaen i København, men at 
man næppe noget andet Sted traf Operasangere, 
som spillede bedre Komedie. Hvilken Udvik- 
ling fra Niels Juel Simonsens Dage, da denne 
Sanger duperede ved sin Fysik og indtog ved 
sin Stemmes Skønhed og ved sit gennemmusi- 
kalske Instinkt (husk «Holiænderen>»), medens 
han i Virkeligheden kun havde saare mangel- 
fulde Begreber om den Skikkelse, han skulde 
fremstille. Nu kan vi vise en, om maaske fysisk 
lidt spinkel, dog kunstnerisk overordentlig fuld- 
baaren Præstation som Nissens Hans Sachs, 
for ej at nævne hans herlige Wotan. Og naar 
vi taler om Wagner-Fremstillere, mindes vi Albert 


Høebergs fine og poetiske Wolfram, Max Miil- 
lers i Sind og Skind saa uhyggelig fantastiske 
Hunding og Hagen, Agerholms saa elskværdige 
David og hans i Retning af Wagnersk Gesti- 
kulation og Stil udmærkede Loke i Rhinguldet, 
Carl Madsens Beckmesser m. fl. Og tilsvarende 
har en Hærskare af Kunstnerinder kastet sig ud 
i Opgaven med hele deres Energi: sangligt er 
Fru Bruns Sieglinde fremragende, og ikke mindre 
Frk. Krarup-Hansens Valkyrie. Fru Ulrichs Elsa 
og Elisabeth vil saa lidt glemmes, som den ud- 
mærkede Trio af Rhindøtre i Frk. Nørregaard- 
Hansens, Fru Lendrops og Frk. Tenna Frede- 
riksens Lignelse. 

Og endnu flere kunde vel nævnes, som har 
gjort deres til, at det Wagnerske Musikdrama i 
Løbet af de sidste ti å femten Aar her hjemme 
har faaet en saa smuk Udvikling, der meget 
vel kan staa Maal med de største europæiske 
Sceners. Moralen: giv en Kunstner gode Opga- 
ver — han vil vokse derved. Allerede Goethe har 
sagt det: Es wåchst der Mensch mit seinem håhe- 
ren Zweck. 


22, 


RICHARD WAGNER 


AG alle Musikinteresseredes Læber, er jo 
fmsk) | Bøger og Skrifter omtalt og beskrevet 
saa detailleret, at jeg ikke her vil indlade mig 
paa nogen Levnedsbeskrivelse, men kun holde 
mig til det Indtryk, Wagners Musik og drama- 
tiske Tekster har gjort paa mig. 

Jeg har haft den store Lykke at synge i 
Bayreuth, og selv om man der gik til Yderlig- 
heder med Hensyn til Tradition og Deklamation, 
saa var der alligevel det over baade Udførelse 
og Opfattelse, som vel kommer Idealet nærmest. 
Dette skyldtes i første Instans Fru Cosima Wag- 
ner, der har bragt alt direkte fra Mesterens 
Haand. Fra om Morgenen Kl. 7 var den geniale 
«Meisterin», som hun af alle kaldtes, paa Færde 
over alt givende sine gode Raad og Vink. Støttet 
til Sønnen Siegfrieds Arm skred hun med lange 
«Helteskridt» over den berømte Scene, efter- 
seende hver eneste lille Ubetydelighed, der 

Jorunn (Jonna Neiiendam) Sveinungi (Peter Jerndorff) 
Indridi (Robert Schyberg) 


Sveinungi: Du er begyndt at løse op, det var ud- 
mærket. — Her har vi de andre ogsaa. 


skulde medvirke til det store Hele, til Festspil- 
lene i Bayreuth. Aar efter Aar har Mesterens 
Værker her faaet deres glansfulde Opførelser i 
det vidunderligt beliggende « Festspiel- Haus». 
Og Aar efter Aar er den samme forventnings- 
fulde Skare draget til Bayreuth, hvor alt til 
daglig er meget primitivt, og hvor man selv 
under Festspillene er afskaaret fra al Luksus og 
Komfort. Hernede lærte jeg først rigtig at «ar- 
bejde», thi store Fordringer stiller Wagner til 
sine Sangeres og Musikeres Arbejdsevner, og 
meget betegnende i den Retning er en Udtalelse, 
Wagner en Gang brugte til en Kapelmester (der 
ikke var rigtig stiv i Papirerne): «De maa have 
mit Partitur i Hovedet, og ikke Hovedet i mit 
Partitur». Ogsaa til sine Tilhørere stiller Wagner 
Fordringer, og den, der udelukkende kommer 
for at høre hans Musik alene, vil maaske blive 
skuffet. Men dersom man har stillet sig det klart, 
at Wagner først og fremmest er Dramatiker, vil 
vil man finde hans Tanker saa nøje forbundne 
i Musik og Handling, at man stadig længes efter 
at trænge dybere ind i hans geniale Værker. 
Thi har Wagner først faaet et Menneske i sin 
Magt, slipper dette Menneske heller aldrig Wag- 
ner. Saaledes er det i hvert Fald gaaet mig baade 


Helgi (P. Andersen) 

En Faaredreng (Fru Sprange) 
Einar (Vald. Møller) 
Jon (Rasmus Ottesen) 


«Gaarden Hraun», I. Akt 


som Tilhører og som Sanger. Med Begejstring 
har jeg lyttet til hans uimodstaaelige Toner, og 
med Begejstring vil jeg som Sanger tolke hans 
Ord! 


DET KGL. TEATER: 


Gaarden Hraun — Terpsichore 


JET har varet længe, inden Johann SE 
gurjénssons Skuespil Gaarden Hraun 
naaede frem paa Scenen — to Privat- 
teaterdirektører havde antaget det, indtil 
Hær Ryorid og hans Hustru blev den indirekte 
Aarsag til, at den islandske Dramatikers tidligere 
Arbejde pludselig fandt Vejen aaben for sig. 
Sammenlignet med hans senere Værk virker 
dette svagt og ubehændigt, men den Maeter- 
linckske Tone i Skildringen af Angst- og Uhygge- 
fornemmelser, den piblende Poesi i Replikerne 
med deres smukke og følte Billeder forsoner del- 
vis med Handlingens stillestaaende Ubehjælp- 
somhed. 

Naar man ser Gaarden Hraun spillet, kom- 
mer man til at tænke paa Bjørnsons Bonde- 

Jakobina (Bertha Forchhammer) 
Sveinungi: I kan gaa. Jeg skal tale med Dig i Morgen, Ljot (Frk. Lehmann) Helgi (P. Andersen) Jon (Rasmus Ottesen) 


Einar, saa Du kommer til at huske det. 


Sveinungi (Peter Jerndorff) Thora (Fru Glahn) Bjørg (Frk. Dinesen) Indridi (Robert Schyberg) 
Rannveig (Karen Lund) Einar (Vald. Møller) Jorunn (Jonna Neiiendam) 


«Gaarden Hraun», III. Akt 


Ljot (Frk. Lehmann)  Jorunn (Jonna Neiiendam) 


Sveinungi (Peter Jerndorff) 


Jorum: Hvad der end sker, Din Skæbne den skal og- 
saa blive min. 
Sveinungi: Hører I det, hun er ikke angst, min Hustru! 


Georg Lindstrøm phot. 
Einar (Vald. Møller) Helgi (P. Andersen) Bjørg (Karen Lund) 

Thora (Fru Glahn) Jon (Rasmus Ottesen) 
Jakobina (Bertha Forchhammer) 


«Gaarden Hraun», II. Akt 


fortællinger eller — for at gaa adskillige Skridt 
længere ned — dansk Skolelærerlitteratur. Selv 
om Teaterhorisonten er Islands Fjælde, er disse 
Bønders Horisont dog saa begrænset, at det fra 
et dramatisk Synspunkt er vanskeligt at faa Inter- 
esse for dem. Og noget andet Synspunkt kan 
dog vanskelig gælde paa Teatret. Om Ljåt 
vinder sin Geolog eller maa tage til Takke med 
den hende af Faderen udvalgte Bondesøn, er 
et Problem, der ikke formaar at vække større 
Sindsbevægelse hos Tilskuerne. Tilbage bliver 
Jordskælvsstemningen og Folkelivsbilledet, men 
denne Stemning og dette Billede har ikke Evne 
til at forvandle Gaarden Hraun. til Drama. 
Drama var derimod netop Bjærg-Eyvind og 
hans Hustru, og det vil derfor være uretfærdigt 
at bedømme Jéhann Sigurjénsson efter hans 
senest opførte Skuespil, der paa Teatret virkede 
langt mattere end ved Læsningen og endog var 
blevet berøvet en af sine smukkeste og karakter- 
fuldeste Repliker: Einars Fortælling om Ørnens 
og Edderkoppens Besøg i Krateret hos Ilden. 

Gaarden Hraun var sat jævnt op med Deko- 
rationer af uheldigt moderne Silhuet-Snit, og Ud- 
førelsen syntes gennemgaaende lidt for stili- 


seret og afmaalt, hvad det spinkle Emne ikke 
kunde bære. Hr. Jerndorff spillede Gaardens 
Ejer med blødere Tonefald, end denne Hustyran 
vilde anvende, Frk. Lehmann viste atter, at 
hendes Blik er ualmindelig talende og udtryks- 
fuldt, men at hendes Stemme endnu trænger til 
at skoles gennem alle Registre, og Hr. Roose lig- 
nede for lidt et Friluftomenneske som Geologen, 
men var ellers behagelig og ligetil i sin Ageren. 
Stort andet er der ikke at sige om Udførelsen. 

De tre sidste Sæsoner har bragt følgende 
nationale Balletrække: Askepot, Et Bondegilde, 
Hubertusfesten, Paris' Dom og nu Terpsichore, 
og saa har der dog levet en Bournonville i dette 
Land! 

For anden Gang i denne Sæson tonede 
Olympens Guder frem i koreografiske Pas — 
til de tre Gratier fra Paris? Dom sluttede sig 
nu de otte Muser, der inden Tæppets Fald for- 
stærkedes til de obligate ni ved Fru Ellen 
Prices Optagelse i deres Midte som Dansens 
Muse omtrent i samme Nu, denne fortræffelige 
Danserinde for stedse forlader Terpsichores 
Kunst. Det var alene hendes gratiøse og ud- 
tryksfulde Dans, der forsonede en med dette Værk. 

Philyra (Valborg Borchsenius) 
Eryphyle (Fru Beck) 
Aglaia (Ellen Tegner) 


Terpsichore (Ellen Price) Staphylos (Hr. Iversen) 
Thestios (Hans Beck) 


«Terpsichore», I. Akt. Hos Staphylos 


Terpsichore (Elien Price) 


«Terpsichore», II. Akt. Paa Olympen 

Orlando (Adam Poulsen) Rosalinde (Johanne Dybwad) 


Rosalinde: Nu gi'er jeg mig til Jer, for Eders er jeg. 


«Livet i Skoven», IV. Akt 

Hertugen (Aug. Liebman) 

Jacques (Johs. Nielsen) 


Amiens (Arne Weel) Orlando (Adam Poulsen) 
Hertugen: Hvad vil I her? — Husk, Godhed tvinger langt mer, end Tvang bevæger os til Godhed. 


Orlando: Jeg dør af Sult og Tørst, og jeg vil redde Livet. 


«Livet i Skoven», II. Akt 


DAGMARTEATRET: «LIVET I SKOVEN» 


(As You Like It) 


FRE OR den, der er gennemsyret af engelsk 
SM Tradition i Fremstillingen af Shake- 
SÅ speares vidunderlige lyriske Fantasi- 

== skuespil As You Like It, virker det i 
første Øjeblik næsten som et Slag at se Forskel- 
len mellem de Skuespillere, vi er vante til, og 
Fru Dybwad og de af Dagmarteatrets Skuespil- 
lere og Skuespillerinder, som omgiver hende. 
I den engelske Gengivelse er As You Like It 
først og fremmest en Forening af Musik og Ko- 
medie. Det er i sig selv Musik og ikke Melo- 
drama, der tolkes gennem Musik. Det er, som om 
hele den elisabethanske Lidenskab for Madrigalen 
findes rendyrket i dette Skuespil. Det er den 
første engelske Opera, en Opera med meget lidt 
Operamusik i egentlig Forstand, men med mange 
Sangmotiver. Der er smaa lyriske Digte, der 
er Fugaer — som Pippa's, der begynder med 
følgende Ord: 


Kære Sylvius, fortæl denne Yndling 
hvad Kærlighed er — osv. 


og Recitationer som Hertugens Tale: 


Verdens Scene har alle Mænds 
og Kvinders Assistance — osv. 
eller som Jacques” berømte Repliker. 

Det er en Selvfølge, at Shakespeares musi- 
kalsk-lyriske Digtning maa tabe en Del i Over- 
sættelse, undtagen i de ganske enkelte Prosa- 
repliker, og det staar os da ogsaa hurtigt klart, 
at Livet i Skoven ikke er Shakespeares As You 
Like It, men en anden Komedie, opfattet og 
spillet ud fra helt andre Forudsætninger. 

Amerikas tre store Rosalinde-Fremstillere er: 
Adelaide Nielsen, Ada Rehan og Modjeska, for 
saaledes som As You Like It opfattes paa den 
engelske og amerikanske Scene, er det en Ko- 
medie, hvor den eneste store Rolle er Rosalindes, 
og hvor Orlando — forudsat at han ikke er 

Touchstone (Henrik Malberg) Corin (Charles Wilken) 


Touchstone: Gud staa Dig evig bi, Dit elendige Kræ! 


for tyk — trænges helt i Baggrunden. Denne 
Forherligelse af en enkelt Rolle paa engelske og 
amerikanske Teatre er højst uheldig, og det 
tager nogen Tid, før man finder sig til Rette i 
en Gengivelse, hvor Orlando og Celia bliver 
næsten ligesaa betydningsfulde som Rosalinde. 
Noget af det første, som slaar Udlændingen ved 
Dagmarteatrets Opførelse af Livet i Skoven er, 
at hver Rolle udføres med ligesaa stor Omhu, 
som om den var en Hovedrolle, og at f. Eks. 
Celia, der jævnlig behandles meget skødesløst, 
opfattes som en vigtig Del af Ensemblet. 

I samme Øjeblik, som Tæppet gaar op, og 
Orlando, Adam og Oliver har sagt deres før- 
ste Repliker, opdager den blaserede Teatergæn- 
ger, som har set Snese af Rosalinder og ligesaa 
mange Celia'er, alle spillet efter samme Tradi- 
tion, at han befinder sig i en helt ny Verden. 
Det er ikke længere den fantastiske, uvirkelige, 
lyriske Verden, som Shakespeare har skabt i 
sin Ardennerskov, men en Verden, der kunde 
have eksisteret et eller andet Sted, hvorimod 
Shakespeares Ardennerskov ikke kunde have 
eksisteret noget Sted. Shakespeare's As You Like 
It er en Drøm, og det eneste virkelige Moment 
i den er Rosalindes og Orlandos romantiske 

Tille (Ragnhild Christensen) Touchstone (Henrik Malberg) 


Touchstone: Tille, der er nogen her i Skoven, som efterstræber Dig. 

Pippa (Antoinette Winding) Sylvius (Rasmus Christiansen) 


Sylvius: Du drysser Trøstens Blomster paa min Vej, 


men sig dog helt og fuldt Du elsker mig. 


ØR 


Celia (Ellen Rindom) Rosalinde (Johanne Dybwad) Touchstone (H 


Rosalinde: Unge Mand, De har udfordret Bryderen Charles? 
Orlando: Nej, skønne Prinsesse, han gaar selv omkring som en evig Udfordring. « LIVET I S 

enrik Malberg) Le Beau (Svend Rindom) Adam (Aage Blumensaadt) Orlando (Adam Poulsen) 

Sylvius (Rasmus Christiansen) Pippa (Antoinette Winding) Rosalinde (Johanne Dybwad) Orlando (Adam Poulsen) 


Rosalinde: I følges af en trofast Hyrde, se paa ham, elsk ham, gift Jer med ham. Han forguder Eder jo. 


«Livet i Skoven», IV. Akt 


Kærlighed. Maaske vil det forarge danske Læ- 
sere, at jeg siger dette, men i Dagmarteatrets 
Opførelse har moderne Realisme drevet alle 
de lyriske Usandsynligheder paa Flugt, som 
Shakespeare havde tænkt sig. Hele Forestil- 
lingen er meget interessant, fordi den er et 
Eksempel paa en højt udviklet Skuespilkunst, 
anvendt paa et klassisk engelsk Skuespil, der 
saaledes fremtræder set med fremmede Øjne. 
For den, der er vant til Traditionerne fra de 
londonske Teatre, der atter omhyggelig følges 
i Amerika, virker det, som jeg allerede har sagt, 
i Begyndelsen nærmest som et Slag at se nye 
Perspektiver — større og anderledes end de 
tilvante — men bagefter bliver det en stor Glæde. 

Om denne Udførelse af Skuespillet er mere 
shakespearesk end den, vi træffer i vore Teatre, 
er et Spørgsmaal, som det er meget vanskeligt 
at afgøre. Den er ialfald mere direkte, mere 
menneskelig og mindre kunstig, og efter at første 
Akt var forbi, og jeg havde frigjort mig for mine 
Traditioner, var jeg fuldtud i Stand til at nyde 
denne helt nye Fortolkning. Det var usædvanligt 
at finde alle Rollerne saa nøjagtigt afbalancerede, 
at finde Orlando ligesaa betydningsfuld som 
Rosalinde, og selv Oliver, der ellers paa engelsk- 


talende Scener er en umulig Person, som et 
virkeligt, levende Væsen. Det er det fuld- 
komne Ensemble og det vel afbalancerede Spil, 
der gør et saa stærkt Indtryk paa os og faar os 
til at se gennem Fingre med smaa Unøjagtig- 
heder i Detaljerne. Men selve disse Unøjagtig- 
heder er jo netop i Shakespeares Aand, eftersom 
Arkæologi og overdreven Nøjagtighed med Hen- 
syn til smaa Ting ikke var Globe- og Rose- 
Teatrets stærke Side. 

Da jeg halvt ubevidst søgte at finde noget, 
som jeg kunde sammenligne med Fru Dybwads 
Rosalinde, var det Modjeskas Fortolkning af 
samme Rolle, der kom den nærmest, skønt Mod- 
jeska til alle Tider var Prinsessen, medens Fru 
Dybwad glemmer den fornemme Dame i sin 
overvældende Kærlighed til Orlando. Alligevel 
er der i Fru Dybwads Fortolkning den samme 
feberagtige Uro, da hun opdager Dybden af sin 
Kærlighed, som var én af de mest karakteristiske 
Ting ved Modjeskas henrivende Fortolkning af 
Rollen. Hertil kommer yderligere, at Modjeskas 
Accent aldrig helt var som hendes engelske 
Medspilleres, og den samme Virkning gør Fru 
Dybwads Tale mellem Danskernes mindre ud- 
prægede Vokaler. 

Ingen, som har mindste Forstand paa Skue- 
spilkunst, kan undlade i Fru Dybwad at se en 
af Samtidens største, om ikke den største tragiske 
Skuespillerinde, og med den tillærte Tro paa 
Specialisering, som skyldes den Kendsgerning, 
at næsten alle engelsk-talende Skuespillere og 
Skuespillerinder har gjort sig selv til Typer, er 
det vanskeligt at overflytte den uhyggevækkende 
Heltinde fra Anne Pedersdotter til Ardenner- 
skovens bløde Skygger og dæmpede Sollys. 
Man sidder og spekulerer paa, hvorledes Duse, 
udfriet af Francesca da Riminis Rædsler, vilde 
spille Rosalinde, eller hvorledes Ellen Terry 
vilde have sagt Replikken til den tyranniske 
Hertug, og saa i et Nu tvinges man til at kaste 
alle Sammenligninger over Bord og mindes, at 
Johanne Dybwad er Johanne Dybwad — den 
geniale Kvinde, som staar næsten alene i sin 
Kunst, og som påa Scenen bliver ét med den 
Rolle, hun fremstiller. 

Det er muligt at tænke sig en Dreng opnaa 
en vis Virkning i Portias Rolle — Kvinderoller 
blev som bekendt paa Shakespeares Tid udført 
af unge Drenge — men der er i Rosalinde saa 
meget af det evig Kvindelige og af dette evig 
Kvindeliges skiftende Lys og Skygge, at Shakes- 
peares Samtidige aldrig kan have kendt den 
elskelige Ligefremhed, den Adel og tilslørede 
Frimodighed, hvormed Fru Dybwad tolker Ro- 
salindes vidunderlige Rolle. 

Adam Poulsens Orlando er selve den unge, 
første Kærlighed, gennemtrængt af Skovens 
Aand. Han er Inkarnationen af Ungdom, med 
et vist Anstrøg af Faunen, som til Tider gør 
ham til en sand Pan i hin Romantikens og 
Skovlivets Guldalder — hvor alt ender godt og 
lige i det rette Øjeblik, hvor Ungdommens 
Fantasier antager fast Form, hvor intet er umuligt 
uden Skuffelse, og hvor Jacques, den kyniske 
Filosof med det kærlige Hjerte er det eneste 
Pust af Verdslighed. 

Det vilde være at lægge altfor stærkt Beslag 
paa Teatrets Læseres Tid, hvis jeg vilde give 
nærmere Grunde, hvorfor jeg finder dette Skue- 
spil saa fuldkomment afbalanceret. Adam, der 
efter den almindelige Antagelse oprindelig er 
bleven spillet af Shakespeare selv, er beundrings- 
værdig. Den gamle Hyrde spilledes med sjæl- 
den Finhed og Kunst, og selv om Tille (Audrey) 
var mindre idealiseret, end hun i Reglen frem- 
stilles i England, saa er hun til Gengæld langt 
mere naturtro. 

For den, der er vant til Dr. Arnes Temaer 


og den Genoptagelse af Campions Musik, som 
Augustin Daly besørgede med saa stor Omhu, 
er det i Begyndelsen som om Halvorsens Musik 
ikke rigtig er paa sin Plads; men naar man 
i Pastoralen finder en Genklang baade af en 
Jægersang og Musiken til en Bondedans, saa 
kan man kun give sig Aanden i den i Vold, 
Morgenens Aand i det Land, som ikke findes 
noget Sted paa Kloden. 

Med Hensyn til Arrangementet i sidste Akt 
og Dansen, hvori Fru Dybwad — for at bruge 
et af Shakespeares egne Udtryk — bevæger sig 
«som en af Havets Bølger», saa er den en sand 
Fryd for Øjet. Men ingen Oversættelse kan give 
et fuldtud tilfredsstillende Indtryk af Epilogen, 
som maa siges paa Engelsk, hvis den over- 
hovedet skal siges, og som udmærket godt kunde 
have været udeladt til Fordel for det lille 
Maskespil om Hymen, hvormed Komedien ender, 
og hvor vi finder det henrivende lyriske Digt: 

Then there is mirth in heaven 


When earthly things made even 
Atone together. 

Celia (Ellen Rindom) Rosalinde (Johanne Dybwad) 
«Livet i Skoven», IV. Akt 

OPERAENS FORAAR 


Store og gode Gerninger har vor 
Opera ikke øvet i dette lyse Foraar. I al 
Beskedenhed er det ene efter det andet 
af Partierne i det løbende Repertoire 
— i Paa Sicilien, Bajadser, Orpheus 
og Eurydike — blevne dubierede med 
yngre Sangere, samtidig med at unge 
Kræfter fra Operaskolen har debuteret. 
I førstnævnte Opera er tre, i den næste 
to Partier blevne ombesatte, og en ny 
Orpheus har forsøgt sig. Endelig be- 
gyndte den 29de April Kammersanger 
Herold sit Gæstespil i Dalen, Drot og 
Marsk, Carmen, Tosca, idet Publikum 
dog viste, at det nu var træt af stadig 
at faa den gamle Saga om igen og 
næsten demonstrerede ved at udeblive. 

Under disse Omstændigheder op- 
naaede Verdis banale La Traviata en 
Slags Nyhedens Tiltrækning, blot fordi 
den havde hvilet et Par Sæsoner. Rigo- 
letto,den længe bebudede, vilde dog have 
været at foretrække. Meni den herskende 
Dvaletilstand fik man end ikke Bugt 
med dette lette Partitur og slog sig til 
Taals med den endnu lettere, nemt 
opfriskelige La Traviata, denne i Bryst- 
sygens Kvaler tremolerende Kamelia- 
dame og disse i sorte Klæder arie- 
syngende Grever, som Italienerne ikke 
uforstaaelig har foretrukket at udstyre 
med Ridderdragter. 

Vore Korherrer er nu hverken Gre- 
ver eller Riddere at se til, men Hr. 
Herold illuderer og er desuden en 
ypperlig Skuespiller. For Frk. Tenna 
Frederiksen blev Opførelsen betydnings- 
fuld, saa jublende sang hun Titelpar- 
tiet, med en Nuancering og en Styrke 
i de tragiske Accenter, som atter og 
atter henrev Tilhørerne. Ogsaa som 
dramatisk Ydelse besad Præstationen 
Værdi. Navnlig var Dødsscenen beta- 
gende. Ved faa Midler blev her den 
store Virkning opnaaet. Smukt var det 
at være Vidne til, hvor værdigt Hr. 
Albert Høvberg løftede Arven efter 
Simonsen som den gamle Germont. 

Maanedens egentlige Begivenhed 
blev dog Kieler-Operaens Gæstefore- 
stillinger paa Casino, ved hvilke to i 
København hidtil ubekendte Operaer: 
Richard Strausz” Salome og Wolf-Ferra- 
ris Schmuck der Madonna kom til Op- 
førelse. Den af Direktør Alving ledede 
Opera i Kiel sætter sig store Maal og er 
et Mønster paa, hvad et tysk Stadtthea- 
ter i Provinserne med en anselig kom- 
munal Understøttelse formaar at yde. 


Af de to Forestillinger var Salome 
langt den interessanteste og i kunst- 
nerisk Henseende vægtfuldeste. For 
første Gang lærte man i København 
Operakomponisten Richard Strausz at 
kende -— han er foreløbig et Mod- 
sigelsens Tegn, et Udtryk for den de- 
kadente Retning i Nutidens Musik. 
Hans hidsende, nervøst oprivende To- 
ner skænker ikke saa meget musikalske 
som dramatiske Indtryk, og der stilles 
til Sangerne Krav om fysisk Kraft, som 
i Længden vil kunne ødelægge adskil- 
lige gode Stemmer. Paa Udlandets 
Scener, hvor Strausz dyrkes til Stadig- 


Hoffmann & Jursch, Leipzig, phot. 
Aline Sanden som Salome 


hed, mener man netop at kunne paa- 
vise, hvorledes den ene Sanger efter 
den anden forskriger sig paa den mo- 
derne Mester: «Den gamle var slem, 
men den unge er værre» for Menneske- 
hedens vokale Anlæg og for Kunst- 
sangen. I Titelpartiet vakte Aline San- 
den Opmærksomhed,men ogsaa Sangere 
som Recht og Wiedemann bidrog til 
det ejendommelige Indtryk af denne 
Operaopførelse. 

Det kgl. Teater bebuder til næste 
Sæson Jødinden — denne Bebudelse 
har hver af de senere Direktioner gen- 
taget, men Halévys baade virknings- 
fulde og skønne Opera er stadig bleven 
opgivet igen, skønt den i Udlandet har 
oplevet en sand Renæssance. Forhaa- 
bentlig vil Teatret fremtidig holde, hvad 
det lover. 


=== 


FØRSTEOPFØRELSER 1912—13 


15. Januar. FOLKETEATRET: Fædrenes 
Jord, Skuespil i 3 Akter af Martha 
Ottosen. 

19. Januar. DET KGL. TEATER: Hans 
eneste Kone, Lystspil i 3 Akter af 
Hr. Julius Magnussen. 

21. Januar. CASINO: Smuglerens Søn, 
Folkeskuespil med Sange, Kor og 
Dans i 7 Afdelinger efter Carit Etlars 
Roman af samme Navn. Musiken 
komponeret af Emil Juel-Frederik- 
sen. 

8. Februar. CASINO: Hertugen af 

Sachsen, Romantisk Lystspil i 3 
Akter af Funch-Brentano, Lorde og 
Marséle, frit oversat af P. A. Rosen- 
berg. 

. Februar. DET NY TEATER: Anne 
Lykke, Folkekomedie i 3 Akter (2. 
Akti 2 Afdelinger) og et Forspil af 
Rose Bruhn og P. Fristrup. 

27. Februar. DAGMARTEATRET: Min 
Mands Ven, Lystspil i 3 Akter af 
Paul Bilhaud og Maurice Hennequin. 

9. Marts. FOLKETEATRET: Sorteper, 
Lystspil i 3 Akter af Hjalmar Berg- 
strøm og Anker Larsen. 

15. Marts. CASINO: Dybbøl, Historisk 
Skuespil i 5 Akter af Hr. Valdemar 
Galster. 

29. Marts. DAGMARTEATRET: Ildprø- 
ven, Skuespil i 3 Akter af Henry 
Kistemaeckers, Oversættelsen ved 
Professorinde Anna Poulsen. 

9. April. FOLKETEATRET: Ungerne, 
Lystspil i 3 Akter af L. NÉpoty, over- 
sat og lokaliseret af Paul Sarauw. 

16. April. DAGMARTEATRET: De unge 
Drømme, Præludium til Ægtestand, 
Lille Treakter af Emma Gad. 

3. Maj. DET KGL. TEATER: Gaarden 
Hraun, Skuespil i 3 Akter af Hr. 
Johann Sigurjénsson. 

3. Maj. DET KGL. TEATER: Terpsi- 
chore, Ballet i 2 Akter af Fru Sophie 
Walleen. Musiken af Hr. Vilhelm 
Rosenberg. Dans og Mimik af Hr. 
Gustav Uhlendorff. 

6. Maj. CASINO: Bomuldskongen, Børs- 
komedie i 5 Akter af Algot Sandberg, 
Oversat af Moth Lund. 


o 


Abonnenternes Opmærksomhed hen- 
ledes paa, at Tidsskriftet TEATRET's 
næste Hefte udkommer Fredag d. 20. Juni. 

I Midten af Juli, August og Sep- 
tember udkommer ligeledes et Hefte af 
TEATRET. 

Ludvig (Adam Poulsen) 
«Sancthansaftens-Spil» 

Pryssing (Lars Knudsen) 
Viva (Astrid Zangenberg) 


Georg Lindstrøm phot. 


«Recensenten og Dyret» 


FRILUFTSTEATRET: 


WTEDET, hvor Friluftsteatret er opført, 
ÆY kunde ikke være valgt med sikrere 
| Skøn. Sceneriet er dejligt. Den aabne 
Nød Skovbund, indrammet af mægtige Træ- 
grupper, stigende op mod Baggrunden i smukke 
Bølger, er en ideal Skueplads. Og selve denne 
Baggrund af Stammer med rigt Løvværk, og 
Træerne, der begrænser Scenen til højre og 
venstre, afgiver den klædeligste Ramme. Alle 
den klassiske Oldtids Teatre var jo Frilufts- 
teatre, i Reglen skønt beliggende i henrivende 
Naturomgivelser, saaledes alene paa Sicilien 
Teatrene i Syracusa, i Catania, i Taormina, der 
alle staar endnu. Men skønt man i Oldtiden byg- 
gede Teatrene, som i Middelalderen Klostrene, 
paa de smukkeste Steder, har man dog intet- 
steds som hos os i Dyrehaven hjulpet sig uden 
Arkitektur, anvendt selve Naturomgivelserne som 
Scene og Kulisser. Hos os har derfor Frilufts- 
teatret, som i sin Tid i Frankrig Friluftsmaleriet, 
brudt med en teknisk Tradition. Det er vel 


«DYREHAVSSPIL» 


nærmest sket af Armod; men de Love, Nøden 
her har brudt, har hidtil vist sig overflødige. 
Det maatte paa Forhaand synes et betænkeligt 
Vovestykke at fremføre en Heibergsk Vaudeville 
i en Indfatning af Oehlenschlågerske Vers. Stil- 
forskellen mellem Oehlenschlåger og Heiberg er 
saare stor. Sancthansaftens-Spil og Recensenten 
har kun Lokaliteterne tilfælles. Men i Virkelig- 
heden er Sancthansaftens-Spil blevet ofret. Det 
har vist sig umuligt at opføre det som Helhed, 
og de indledende og afsluttende Monologer, 
Stykket har afgivet, virkede i Forening med Carl 
Nielsens fyldige Musik og de tiltalende Kor 
stemningsvækkende som en Art ubestemt Guds- 
tjeneste i det Fri eller nøjere som en from og 
ildfuld Naturdyrkelse. Der var med god Smag 
stillet en Smule om paa de Oehlenschlågerske 
Vers, der fremsagdes; men alt smeltede sammen 
i Naturandagt, Hr. Adam Poulsens og Hr. Neiien- 
dams klare og tonende Recitation som den unge 
Elsker og som Skytten, og den nydeligt arran- 

Pryssing (Lars Knudsen) 

Trop (Peter Jerndorff) 


«Recensenten og Dyret» 

Ledermann (Hakon Ahnfelt-Rønne) 


«Recensenten og Dyret» 


gerede Scene, i hvilken Fru Bodil Ipsen som 
Sancta Kirsten og Frk. Skov som Ellepigen 
legemliggjorde Skovensomhedens Hemmelighe- 
der. Maaden, hvorpaa Frk. Skov svævede frem, 
var poetisk. Fru Ipsen fremsagde med den rette 
Mystik de smukke, kun altfor faa, Verslinjer, 
der er lagte hende i Munden. Frk. Brincken 
tog sig godt ud som Maria, men hendes Stemme 
lød noget spæd, saa hun var vanskelig at følge. 
Hr. Johannes Nielsen talte, uset, myndigt som 
den gamle Eg. Alligevel føltes det her, hvor 
uspilleligt Sancthansaftens-Spil er; thi man maa 
forud kende Teksten godt for at kunne forstaa, 
det er en Eg, som taler. Er Oehlenschlåger end 
i dette sit Ungdomsarbejde stærkt afhængig af 
et Forbillede, Goethes Jahrmarktsfest zu Plun- 
dersweilern, saa er han dog i de Scener, her 
opføres, fuldt original, og hans Vers svarer her 
paa den mest harmoniske Maade til den Natur, 
de omfatter og gengiver, og hvori de nu klinger. 
Heibergs Vaudeville faar en ny Friskhed, 
hvortil den vel kan trænge, ved fra Det kgl. 
Teaters Brædder at forplantes til Dyrehaven, faa 
Skridt fra den Bakke, hvor den foregaar. 
Dens altfor braadløse Skæmt er svært for- 
ældet. Trop har vel i sin Tid været ment som 

Klatterup (Olaf Poulsen) 


«Recensenten og Dyret« 

Rose (Anna Bloch) 


«Recensenten og Dyret» 

Keiser (Gerhard Jessen) Viva (Astrid Zangenberg) Pryssing (Lars Knudsen) Trop (Peter Jerndorff) 


Trop: Ih se god Dag! Velkommen hid! Rose (Anna Bloch) 
Pryssing: Hvad skriver han, Hr. Trop? 
| Trop: Jeg sidder her i kritisk Slid «Recensenten og Dyret» 


Til begge Øren op. 


en Satire over Teaterkritiken; men ingen og 
intet kan i vore Dage føle sig truffet af dette 
godmodige Vrøvl om Dyr og Recensioner. Saa- 
vel de Scener, hvor Døvhed og Stammen skal 
more, som de lige saa uskyldige, hvor ingen 
kan finde det Dyr, der skulde forevises, virker 
som Komedie for Børn. 

Imidlertid tager Komedien sig ud. Dens 
Repliker er jo blevne Ordsprog, dens Melo- 
dier, saa naive de er, virker paa Publikum, 
fordi det kan dem udenad, og den spilles aller- 
kæreste. 

Naar Frk. Zangenbergs Kjole undtages, hvis 
Farve ikke staar godt til den grønne Skov, 
smelter Opførelsen sammen med Terrænet. Hr. 
Gerhard Jessen og Frk. Zangenberg klæder hin- 
anden. 

Man kunde maaske indvende, at Fru Neiien- 
dams Madame Voltisubito er mere lagt an paa 
det Burleske end paa det Elskværdige og Ynde- 
fulde, men hun skiller sig med Bravur ved sit 


Parti. 
Fru Bloch virkede overordentlig indtagende 
Georg Lindstrøm phot, som Rose, og man hørte hvert Ord. Hr. /ohannes 
Viva (Astrid Zangenberg) Keiser (Gerhard Jessen) Poul h 8 i d å I: g 
Viva ee re Eee Te eee SEE oulsen har, maaske med to Forbilleder for Øje, 
I Enrum at mødes fortrolig og øm. en uimodstaaelig Førsteskuespiller og en uimod- 
«Recensenten og Dyret» staaelig Orkesterdirigent, skabt sin ikke min- 

Maria (Dagny Brincken) 


«Sancthansaftens-Spil» 


Mn SERSER 


Madame Voltisubito (Jonna Neiiendam) 


dre uimodstaaelige Non- 
pareil i Tricot med kulsort, 
velplejet Spytkrølle. 

Litteraturen er,som be- 
kendt, i Vaudevillen sat 
ud for fire Stemmer, Bog- 
trykker, Bogbinder, For- 
fatter og Recensent. Det 
behøver ingen Fremhæ- 
velse, at Hr. Olaf Poulsen 
har den første Stemme. 
Medens Hr. Jerndorff med 
alt sit fine Maadehold 
mangler den Gave at faa 
Folk til at le, slipper Hr. 
Poulsen Gækken løs og 
er morsom. 

Jeg tror, Friluftsteatret 
har en stor Fremtid. Det 
var et godt Greb, i Dyre- 
haven at opføre Scener, 
som foregaar i Dyrehaven. 
Men der er jo ikke mange 
af dem, og Forholdet her 
er jo et ret udvortes. 

<Recensenten og Dyret» 

Ellepigen (Ingeborg Skov) 
«Sancthansaftens-Spil» 

Nonpareil (Johs. Poulsen) 


Hvad det for Frilufts- 
teatret vil gælde om, er 
at finde Skuespil med sto- 
re, simple Linjer, mæg- 
tige, enfoldige Situationer 
som dem i Friluftstrage- 
dien Antigone, der jo og- 
saa tog sig ud. Skuespil- 
lets Aand maatte dog helst 
være moderne. Det vilde 
være en Opgave for vore 
unge Digtere at finde og 
at behandle Æmner uden 
Smaatteri, lægge dem til 
Rette i stor Stil og lade 
dem bæres af et langt 
Aandedrag, et frit Pust, 
som kunde svare til den 
aabne Himmel, den vel- 
lugtende Skov og det nære 

Jomfru Kirstines Pige (Dagny Brincken) Kirstine (Bodil Ipsen). 


Kirstines Pige: Min Jomfru, Duggen falder . . . . saa hed er Eders Kind — 
Kirstine: Javist, min gode Pige! — Ret nu gaar vi ind. 


«Dansen paa Koldinghus», I. Akt. 

Palle Galt (Johs. Andresen) Sten Lunge (Gerh. Jessen) 


Georg Li 
Dyre Fris (Johs. Nielsen) 


Narren (Wm. Bewer) 


Dyre Fris: Hvad saa du? — — . 


Narren: At hun kyssede og favnede den unge Strange — ham Billedsnideren, som bærer Kappe og gaar med Kaarde — ligervis som en af 
de tre Riddersmænd — kun at han er langt kønnere — det Bæst! 


«Dansen paa Koldinghus», I. Akt. 


DRACHMANN 


ET burde Drachmann have oplevet!»— 
«Det er Syndthan ikkeer hers i 
| Aften!» Saaledes lød det fra Mund 
SS til Mund blandt Drachmanns Venner 
hin Sommeraften forleden, da Dansen paa Kol- 
dinghus for første Gang opførtes paa Frilufts- 
teatret i Dyrehaven. 

Hvor savnede man ikke «den hvide Skjald», 
hans lange Odin-Skikkelse med Kappen og den 
side Hat, paa Træbænkene i Ulvebakkerne — 
som Midtpunkt, som Manden for det hele. Han 
vilde have frydet sig og følt sig stolt over den 
prægtige, varme Klang, hans skønne Vers fandt 
her under de gamle Bøges tætte Løvtag, han 
vilde have følt sig grebet i sit inderste af den 
Storhed og Majestæt, den Myndighed og Vold- 
somhed, ja Vildskab, hans tætte, faste Melo- 
drama voksede op til her under Guds frie 
Himmel. Alt, hvad han forgæves havde forlangt 
paa en lukket Indendørs-Scene, men oprindelig 
tænkt sig, og som han kun med et dybt resig- 


I DYREHAVEN 


neret Suk havde opgivet, alt det viste sig nu for 
hans Blik, tonede for hans Øre, endnu skøn- 
nere, endnu stærkere, end han nogensinde havde 
tænkt sig det muligt ved en Opførelse. 

Og hvor voksede ikke Skuespillerne med 
Opgaverne og Sceneriet herude i samme Maale- 
stok: Neiiendams Lensmand, Adam Poulsens og 
Wilkens unge og gamle Strange, de tre bejlende 
Riddere, men først og sidst Fru Bodil Ipsen, 
hvis Jomfru lyste af den skønneste Kvindelighed 
og Forelskelse. 

Dansen paa Koldinghus blev den største 
Succes, Friluftsteatret har haft — den fortjente 
det. Om Drachmann endnu havde levet, han 
havde paa Stedet sat sig ned og skrevet den store 
nye Frilufts-Komedie, vi alle venter paa. 

Han havde kunnet det! Kan nogen anden det? 

Kirstine (Bodil Ipsen) Unge Strange (Adam Poulsen) 


Unge Strange: Kirstine — hvor er du forunderlig smuk! 
ej Løvet dit Ansigt faar dølge — 
her vil vi vandre... . 


«Dansen paa Koldinghus», I. Akt. 

Esther Lillie som Lola. 

Ellen Ræder som Santuzza. 


DEBUTANTER 


&IJEBUTANTENS Vej er tung og trang — som 
i| Regel da, og det er denne, der her tales 
? Å| om. Der hører for de fleste lang Tids 
SEE Kamp og Udholdenhed til, førend de 
skraa Brædder aabner sig for dem, og der kræves 
det Mod: ikke at lade sig skræmme af den 
ubønhørlige Intrige, som nu en Gang er en Effekt 
mere paa Teatret. Næsten værre end alle disse 
Vanskeligheder er for Debutanten, naar endelig 
vedkommende har naaet sine Ønskers Maal, den 
knugende Følelse af den uhyre Overproduktion, 
der — som paa alle andre kunstneriske Omraader 
— ikke mindst gør sig gældende paa Teatret. 
Hvad skal vor Opera saaledes stille op med 
de utallige unge Kræfter, der melder sig under 
Fanerne, denne Opera, som ingen Opera er, men 
kun en af de tre Genrer, som et eneste Teater 
har den uoverkommelige Forpligtelse til at skulle 
dyrke. Hvert Aar kan man antegne nye lovende 
og virkelystne unge Kræfter, som debuterer og 
derefter fordømmes til den store Stilhed, hvis 
da ikke Udlandet tager dem. Hvad der f. Eks. 
synes at være Tilfældet med Frk. Esther Lillie. 
Den unge Dame, der har et indtagende scenisk 
Ydre, saas i Vinter paa Scenen som en af Lære- 


drengene i Mestersangerne i Niirnberg og som 
en af Valkyrierne i Valkyrien, men sin egentlige 
Debut fik hun i Sæsonens yderste Time som 
Lola i Paa Sicilien. Hun sang den lille Vise om 
den bly Verbene udtryksfuldt og accentueret og 
havde en illuderende sydlandsk Profil. Samtidig 
sang Fru Ellen Ræder, der tidligere havde været 
en af Sæterjenterne i Per Gynt, Santuzza —- 
det var en vel udformet Præstation, som dog 
savnede det bredere, lidenskabelige Sving. Fru 
Ræders Grevinde i Figaros Bryllup ved en 
Operaskole-Opførelse paa Casino i Fjor gav 
gennemgaaende større Løfter. 

Skuespillets Vej er forøvrigt ikke mindre 
langsommelig — end ikke, naar man er enga- 
geret Skuespillerinde. Hvor ofte naaede i Vinter 
Fru Forchammer paa Scenen, og Fru Betty 
Kirkeby kunde udelukkende takke en Sygemel- 
ding for, at hun kom til at udføre den unge 
Pige i Hvo som elsker sin Fader — et Par 
Gange. Hun spillede saa djærvt og friskt, at 
Teatret sikkert vil kunne faa Glæde af hende. 

Betty Høxbro Kirkeby 


Julie Laurberg & Gad phot. 


som Edith i «Hvo som elsker sin Fader>. 


Primerose (Berthe Leconte) 


Le Cardinal: Je suis charmé de vous connaitre, ma chére file... . 


«Primerose», II. Akt. 


Bert, Paris, phot 
Mme. de Sermaize (Mme. Pierson) Donatienne (Berthe Bovy) 
Le Cardinal de Mérance (De Féraudy) 


TRE PARISISKE TEATERAFTENER 


ARISER - SÆSONENS største Succes 

blev Primerose af de Caillavet og 
de Flers paa Thédtre Frangcais. 

Jeg saa Stykket. Det foregaar i 
høje Samfundskredse, rummer mange 
nydelige Træk og er meget underhol- 
dende. Men dets Trolighed forekom- 
mer ikke altid lige uomtvistelig. Og 
det Held, der har fulgt det, beror 
maaske navnlig paa dets glimrende 
Scenevirkninger. 

Grundet paa et pludseligt Formue- 
tab erklærer Pierre de Lancrey til 
Primerose, en purung rig Kvinde, der 
just naiv har røbet ham sin Kærlighed, 
at han aldrig har elsket hende, for- 
nægter sine Følelser, fordi han mener 
hans Ære byder ham at gøre alt for, 
at hun skal glemme ham....(!) Prime- 
rose vil gaa i Kloster og bliver Novice. 
Men da Pierre saa imidlertid hurtig 
genvinder sin Formue(!), og da Staten 
i det samme lukker hendes Kloster, 
forenes de to. 

Som Primerose var Mademoiselle 
Leconte frisk og naturlig. Monsieur 
Georges Grand var Pierre. Den ud- 
mærkede Skuespiller syntes mig her 


vel rutineret. Naa, Stykket har jo 
ogsaa gaaet i det uendelige. En Kardi- 
nal spilledes med megen Finhed af 
Monsieur Bernard, forøvrig den samme 
Skuespiller, der i Filmen De ulykke- 
lige som den gamle Præst yder saa 
gribende Kunst. Pudsig og sød var som 
en lille landlig Novice den smukke 
Mademoiselle Bovy. Og ganske over- 
ordentlig morsom og dygtig i en ældre 
Dames Rolle er Madame Pierson. 

Nogle Aftener senere blev det mig 
beskaaret at overvære Florise paa 
VOdéon. 

Og —detvaruforglemmeligt! Hvilken 
ægte Digter og tillige hvilken fin Men- 
neskekender er det dog ikke, der har 
skrevet disse dejlige Vers. Intet Under, 
at Théodore de Banville i Frankrig 
sættes højt. 

Vi er i det sekstende Aarhundrede. 
I Ensomheden paa Slottet Ahys i Blois 
hos en Tante, der har været ham i 
Forældres Sted, gaar den tyveaarige 
Grev Olivier og drømmer. Snart er 
det om Krig og Sejre, snart om al den 
Kærlighed, der endnu ikke er kommet 
ind i hans Liv. 

En skønne Dag indtræffer saa en 
omrejsende Skuespillertrup til Slottet 
og beder om Husly, medens et søndret 
Hjul paa dens Vogn kan blive helet. 
Truppen har til Fører Digteren Alex- 
andre Hardy, og til Primadonna selve 
den skønne, højtbegavede Skuespiller- 
inde Florise, hvis Ry er gaaet over det 
ganske Frankrig. 

I samme Nu den unge Greve ser 
Florise, forelsker han sig lidenskabeligt 
i hende. Hardy har i aarevis haabløst 
holdt af Florise, hans Poesis vidunder- 
lige Fortolkerinde, og aner med For- 
tvivlelse, at hun ikke synes ligegyldig 
for Grev Oliviers unge, heftige Tilbe- 
delse, 

Og hun gribes mere og mere af 
Oliviers Lidenskab. Hun, der hidtil 
udelukkende har levet for sin Kunst, 
forelsker sig. Heftigere og heftigere 
banker hendes Hjerte for Grev Olivier. 
Under en Vandring i Haven lover 
hun ham at forlade Truppen, opgive 
sin Rolle i Hardys nye Stykke og blive 
paa Slottet. 

Da Hardy erfarer dette, bønfalder 
han Florise om at betænke sig. Hun 


smiler blot. Ogsaa han elsker hende 
jo! Hun har ingen Trøst til ham. Ved 
hun da ikke, at hendes Bortgang be- 
tyder Fattigdom for Truppen, hvis Bæ- 
rer hun har været? Hans Ord naar 
hende ikke. Hun elsker, elsker for 
første Gang i sit Liv. 

Fortvivlelsen gør Hardy opfindsom. 
Han udtænker en List og beder sine 
Værtsfolk om til Tak for deres Gæst- 
frihed at maatte lade sit nye Stykke 
opføre for dem, inden han forlader 
Slottet med sin Trup. 

Florises Rolle er overgivet til en 
Skuespillerinde ved Navn Lucinde, og 
Florise selv er kommet til Stede for 
at overvære Forestillingen. Smilende 
sidder hun ved Grev Oliviers Side, 
lysende af Lykke. Og ude fra det store 
aabne Land under Terrassen kommer 
Skumringen sagte vandrende. 

Forventningsfuld, helt nyfigen ser 
hun Skuespillerne stille sig op —- — — 
Men Madame Lucinde spiller tungt og 
slet. Florise bliver urolig, rejser sig op, 
giver nogle Fingerpeg — — — Og da 
Lucinde ikke formaar at følge disse, 
kaster hun sig uvilkaarlig ind i Rollen. 
Hun gribes af den, erobres tilbage af 
sin Kunst og staar saa, som Hardy har 
haabet det, vakt af sin Kærlighedsdrøm, 
fabtforsdent 


(Jean Worms) 
(Berthe Leconte) 


(Mlle. Maille) (Berthe Cerny) 


Og hun drager af Sted med den 
henrykte Trup. 

Florises Rolle spilledes med be- 
aandet Skønhed af Mademoiselle Ven- 
tura. Hele hendes Væsen, ikke alene 
hendes Ydre, var i Begyndelsen præget 
af en vis Træthed. Det var virkelig en 
lidt overanstrengt Kunstnerinde, man 
her havde for sig, et Menneske, der 
kunde trænge til Hvile og til at ryste 
Landevejsstøvet af sig. Derfor var det 
dobbelt rørende at se, hvorledes hendes 
Væsen efterhaanden ligesom foldede 
sig ud under Oliviers flammende Kær- 
lighedsord. I Havescenen i anden Akt 
var hun tilsidst ganske ung og aldeles 
bedaarende. 

Den unge Greves Rolle var givet 
til Monsieur Maupré. Jeg har set ham 
være en meget indtagende Cléante i 
Den indbildt Syge, en anden af POdé- 
ons Mønsterforestillinger, men her spil- 
lede han for drenget, virkede til Tider 
næsten som et kaadt Føl. Navnlig ved 
Siden af Monsieur Desjardins mægtige 
Hardy blev han til alt for lidt. 

Endnu en Forestilling paa Comédie 
Frangaise faldt det i min Lod at se,nemlig 
Bagatelle. Jeg fik al mulig Grund til 
at fortryde mit Valg af Aftenen. Paul 
Hervieus Stykke, der behandler en Æg- 
teskabskonflikt, en krænket Hustrus 


«Bagatelle». 


== 


flove, usmagelige Hævn over en utro 
Ægtefælle, det hele paa Baggrund af 
Slottet. Bagatelles øvrige Letfærdig- 
hed, virkede ligefrem forstemmende 
ikke alene ved sin Kedsomhed, ved 
sine mange dræbende Samtaler paa 
Tomandshaand, men navnlig ved sin 
fuldkomne Mangel paa Takt, Skuespil- 
lerne ødslede saa underlig til ingen 
Nytte deres udmærkede Kunst paa det. 
En mislykket Farce af grumset Ind- 
hold burde ikke spilles, endsige tages 
højtideligt. Ja, en meget vanskelig Rolle, 
der let kunde være bleven ufrivillig 
latterlig, reddede dog Monsieur Georges 
Grand ved sit mesterlige Spil! Hustruen 
i Stykket var den endnu den Dag i Dag 
smukke Madame Bartet. Hendes Med- 
bejlerske Mademoiselle Berthe Cerny. 
Da den sidstnævnte virkede tilstræk- 
kelig grov, maa det vel siges, at ogsaa 
hun var god. 

Alt i alt var man glad, da Aftenen 
var forbi. 

Man havde været i forgiftet Luft 
paa Lystslottet ,,Bagatelle". Saa var 
der rarere at færdes i Primeroses Hjem. 
Men kunstnerisk set aandede man bedst 
i Parken paa Ahys i Blois. 


JOHANNE MADSEN 


(Mme. Pierson) (Mlle. Gemiat) 


(Albert Lambert fils) 


DE DE ERE Manner: 
Er kk me 


DANSKE DRAMATIKERE 
I UDLANDET 


Den forløbne Sæson har for Tysk- 
land, Rusland og Skandinaviens Ved- 
kommende bragt nye danske Stykker til 
Opførelse, og der er Tegn til, at den 
kommende Sæson yderligere vil fæstne 
danske Skuespils Ry. 

Den største Interesse vakte Henri 
Nathansens Indenfor Murene, der blev 
spillet i Wien, Frankfurt og Køln, alle 
Steder modtager med stort Bifald og 
begejstrede Anmeldelser. I Miinchen 
og Hamborg spilledes Sigurjénssons 
Bjærg-Eyvind og hans Hustru. 

I Moskva havde det kejserlige Teater 
Premiére paa Edgard Høyers Frk. Venus 
og ogsaa Indenfor Murene bragtes til 
Opførelse i Rusland. Det var ogsaa 
detteSkuespil,derrepræsenterede dansk 
Drama paa Kungl. dramatiska Teatern 
i Stockholm, og der, som overalt, op- 
førtes det Aften efter Aften, støttet ved 
en forstaaelsesfuld Udførelse af de 
svenske Skuespillere med Gustav Frede- 
rikson i Spidsen. 

Interessen i næste Sæson vil vel 
nok samle sig om Julius Magnussen, 
hvis Lystspil Hans eneste Kone skal 
op paa de ledende Scener i Wien, Ber- 
lin, Minchen, Stockholm og Kristiania. 
Men desuden arbejdes der for at faa 
indført Gustav Wied og Otto Benzon 
i England og Julius Magnussen i Hol- 
land og Ungarn. Naar hertil kommer, 
at Hjalmar Bergstrøm og Anker Larsen 
skal have Sorteper op paa Burgtheater 
i Wien, og at tyske Scener til Stadig- 
hed holder Navnene Peter Nansen og 
Henri Nathansen paa Plakaterne, vil 
det være indlysende, at Kendskabet til 
vor dramatiske Kultur i de kommende 
Aar vil spredes ud over Evropa sam- 
men med vore Romaner og de — ak 
saa eftertragtede — «Danske Film>. 


FORAARSSÆSONEN I PARIS 


har været præget af et Skuespil og en 
Opera. Skuespillet er Gabriele d”Annun- 
zios meget omtalte, stærkt oprekla- 
merede Den parfumerede Død, et mid- 
delalderligt Drama, som krævede stor 
Udfoldelse afSceneri, men hvis skruede 
Handling ikke vakte videre Interesse. 
Hovedrollen blev spillet af den fransk- 
russiske Skuespillerinde Ida Rubinstein, 
som har fanatiske Tilhængere. 
Stærkere Diskussion end dette ita- 
lienske Drama har Gustave Charpen- 


tiers nye musikalske Værk /ullien, der 
opføres paa Opéra comique, dog vakt. 
Charpentier er en langsom Arbejder. 
Der ligger 13 Aar mellem Jullien og 
Louise,dervar en afPariserudstillingens 
store teatralske Begivenheder, denne 
extatiske Besyngelse af det gamle Mont- 
martres Herligheder, denne udprægede 
parisiske Opera, der i den mesterlige 
Carré'ske Iscenesættelse og med Mlle 
Garden i Titelpartiet gjorde et saa uud- 
sletteligt Indtryk paa alle fremmede. 

Charpentiers nye Opera synes des- 
værre — til Trods baade for Udførel- 
sens Fortræffelighed og Iscenesættel- 
sens illuderende Gennemførthed — at 
have været meget af en Skuffelse. Kom- 
ponisten, der i Louise havde arbejdet 
paa Virkelighedens Grund med en egen 
Tekst, hvis Prosarepliker paalagde ham 
ganske. bestemte Hensyn, har i Jullien 
vovet sig ind i Abstraktionernes Taage- 
rige, hvad der ikke har klædt hans 
musikalske Personlighed. Nu sætter 
hans Venner deres Lid til hans nye 
Værk, der allerede skal være fuldendt, 
og som man altsaa ikke behøver at 
vente paa i 13 samfulde Aar. 


TYSK-ØSTRIGSK 
TEATERSOMMER 


i tyske Teaterkredse har den store 
Sommerbombe været Forbudet mod 
Gerhart Hauptmanns Aarhundred-Fest- 
spil i Breslau. Skønt Hauptmanns nye 
Digtning gennemgaaende er bleven ret 
skarpt bedømt, har der i litterære og 
kunstneriskt frisindet politiske Kredse 
dog kun været en Mening om For- 
budets Urimelighed. 

Friluftsteatrene staar i Flor som 
ingensinde — et nyt: Josef Kainztheater 
er blevet aabnet i Nærheden af Berlin. 
Paa Goethetheater i Lauchstedt bragte 
Lauchstedter-Theaterverein denne Gang 
en Opførelse af det nylig fundne Sopho- 
kleiske Satyrspil Sporhundene, som Ar- 
kæologen Professor Carl Robert i Halle 
havde oversat, bearbejdet og iscenesat, 
og hvis Gengivelse af Studenter fra 
Halle skal have frembudt adskillige 
underholdende Momenter. 

I Berlin forbereder nu Max Rein- 
hardt sin nye Sæson i Haab om en 
kommunal Understøttelse til sine klas- 
siske Cirkusforestillinger. Dog synes 
der ikke at herske Enighed mellem 
Magistrat og Borgerrepræsentation om 
Bevillingens Formaalstjenlighed. Sam- 
tidig ruster Reinhardts Konkurrenter 
sig. Barnowski har allerede overtaget 
Lessingtheater, som han agter at aabne 
ide første Dage af September med Per 

Gynt, og paa det nye Kinstlertheater, 
som de fra Lessingtheater udvandrede, 
gamle Otto Brahm'ske Kærnetropper 
har grundlagt som Societaire-Scene, vil 
Schillers Wilhelm Tell,iscenesat af selve 
Gerhart Hauptmann, indlede den nye 
Æra i Kurfiirsten-Oper, der saa hurtig 
strandede. 


I Wien taler man om Harry Waldens 
Engagement ved Burgtheater og har- 
cellerer samtidig over, at dette Teater 
aldrig faar en ny Direktør. Det Hugo 
Thimig'ske Provisorium synes at skulle 
vare for Tid og Evighed. 


Teatre 


Danske 
Skuespil 
Danske 
Balletter 
Uden). 
Skuespil 


Det køl.-Teater:. 


Dagmarteatret .. 


De danske Nyheder var: Den gamle 
Skov, Paris Dom, Nattergalen, Hans 
eneste Kone, Gaarden Hraun, Terpsi- 
chore, Hævnen, Fru Majas Hævn, Vid- 
underbarnet, Pressen, De unge Drømme, 
Ægtestand, Sommervarme, Peter Pip og 
hans Søster, Fædrenes Jord, Sorteper, 
Spionen fra Kronstadt, Smuglerens Søn, 
Dybbøl, Mellem Himmel og Jord, Skov- 
fogdens Grethe, Anne Lykke. 

De danske Forfattere var: P. A. Ro- 
senberg, Julius Magnussen, Johann Si- 
gurjønsson, Agnes Henningsen, Sven 
Lange, Gustav Wied, Emma Gad, Poul 
Nielsen, Edgard Høyer, Martha Ottosen 
(Debut), Hjalmar Bergstrøm, Anker Lar- 
sen, Valdemar Galster (Debut), Palle 
Rosenkrantz, Albert Gnudtzmann, Rose 
Bruhn (Debut), Peter Fristrup, en Pseu- 
donym (Ellinor Kent) og en Anonym; 
Operaen var af August Enna Ballet- 
terne af Emilie Walbom og Georg Høe- 
berg samt af Sophie Walleen og Vil- 
helm Rosenberg. 


Næste Hæfte udkommer Fredag den 
22. August 1913. 

BETTY NANSEN 


VIS der er en Adskillelse, en afgørende, 
| ke andet udelukkende Forskel mellem 
| den store Kunst og den ringere, eller 

So mellem Kunsten og alt det, der trods 
alle Anstrengelserne aldrig bliver til Menneske- 
fremstilling, saa maa den findes deri, at al sand 
menneskelig Kunst til alle Tider har været et 
Udtryk for sin Tid og et Billede af det Sam- 
fund, som den tilhører og hvoraf den er vokset. 
Der er her en Forbindelse, der binder Kunstne- 
ren paa een Gang til hans Publikum og til Sand- 
heden. Hvad er Kunstens Sandhed andet end 
vort eget Liv: 

Maaske er det alene af denne Grund, at disse 
Sandheder synes saa ubarmhjertige. Hvad der 
i al Simpelhed slet ikke er andet end vore egne 
Iagttagelser og undertiden vore møjsommeligt 
skjulte Erfaringer, det bliver i Kunstnerens Gen- 
givelse saa skræmmende og uafrysteligt, fordi 
vi dér ser det mod en Baggrund af de mere 
tamme Vedtægter, som Publikum, længe efter 
at det selv til privat Brug har forkastet dem, 
ynder fastholdte i Litteraturen og paa Teatret. 
Eller er Kunstens Sandhed bleven saa vanske- 


lig at forstaa, fordi Tiden er bleven saa sammen- 
Sat og saa meget paatværs af den Enkelte, saa 
overfyldt af Modsætninger, at intet mere formaar 
at samle den i et alt omfattende Billede? Det 
er i ethvert Tilfælde sandt, at de Kunstnere, i 
hvem Tiden er bleven levende, synes at samle 
en hel Tidsalders Smerte i deres Kunst. 

Det gælder for Teatrets Vedkommende de 
Skuespillere, hvis Navne er naaede ud over deres 
By og deres Hjemland: Joseph Kainz, Eleo- 
nora Duse, Sarah Bernhardt og i Norden Betty 
Nansen. Naar denne tragiske Kunst uvilkaar- 
ligt griber ethvert Publikums Opmærksomhed, 
er Grunden mindre den, at deres Kunst er Tea- 
trets letfattelige og populære. Det har vel haft 
sin Betydning for deres Ry, det har øget deres 
Gloire, at de samtidig har kunnet henvende sig 
til Parkettet og til Galeriet. Men inderst inde 
har det Baand, som disse faa Kunstnere over- 
alt har knyttet mellem sig og deres Tilskuere, 
lidet at gøre med Teaterinteresse. Deres Betyd- 
ning er en dybere og langt videre rækkende. 
De har ikke fremstillet Teatret, men os selv. I 
dette Samfund, der er saa uensartet sammensat, 

og i hvilket Kløfterne er saa brede, har de rørt 
ved et ømt Punkt, ved hvis Berøring hele Sam- 
fundet skælver, den fælles Ensomhed, som for- 
ener os alle og gør hver enkelt isoleret. Det er 
i Fru Nansens Kunst denne Ensomhed, der er 
bleven hendes Fremstillings Særkende. 

Jo mere sammensatte vi bliver, jo mere Raa- 
derum der gives alle Muligheder for vore Evner, 
alle Modsætninger og 


fra sin egen og ud fra en hel Tidsalders Erfa- 
ring. Det er en Tidsperiodes Ensomhed, der 
særmærker hendes Kunst. 

Det er derfor i Fru Nansens Roller fremfor 
alt andet Kærlighedens Ensomhed, hun helst 
har fremstillet. Er det ikke i Kærligheden, i 
Elskoven, den sidste Prøve maa gøres? 

Fru Nansen har fremstillet denne Prøve i 

alle dens Grader. Alle- 


Modsigelser, jo mere 
ensomme bliver vi og- 
saa. Ingen Ensomhed 
er større end den, man 
lærer at kende i det 
store moderne Bysam- 
fund. I Naturen er der 
ingen Ensomhed; med 
Naturen vokser vi sam- 
men, vi bliver selv en 
Del af den. Selv den 
paniske Skræk, Skov- 
ensomhedens, hvad er 
den andet end vor Sam- 
mensmeltning med de 
Tusinder af oprindelige 
og sky Dyreinstinkter, 
der fra Skovens eget 
Liv omgiver os paa alle 
Kanter. Men paa Ga- 
den i den store By er 
der kun et Mylder, som 
ikke kommer os ved: 
man bliver aldrig en 
Delafandre Mennesker. 
Der har man kun sig 
selv. Det har Civilisa- 
tionen sørget for. 
Det er dette dobbelte 
Spil, dramatisk i selve 
sit Udspring, der er Bag- 
grunden for Fru Betty 
Nansens Kunst, den En- 
somhed, der for altid synes at afskære vort Liv 
fra alle de andres, samtidig med at den atter 
nærmer os til dem, fordi den er vor fælles 
Skæbne. Det er ind mod denne Erfaring, Fru 
Nansen gennem alle sine Skikkelser har stræbt, 
indtil de har frigjort og givet Form til en Læng- 
sel, som hendes Publikum genkender fra sit eget 
Sind. Ved et Blik, ved at løfte sine Øjenlaag, 
der synes saa store og tunge, fordi Øjnene er saa 
overstrømmende rige af Liv, kan Fru Nansen aabne 
sine Skikkelsers Indre, fordi hun forstaar dem ud 


Betty Nansen. 


Filmen: «Bristet Lykke» 


rede i Magda, i Hjem- 
met, en af hendes tid- 
ligste Roller, lagde de 
første Erfaringer herom 
deres Skygge over hen- 
des Ord. Man husker, 
der er en Scene, da 
Magda kommer hjem, 
hvor hendes lille Søster 
glædestraalende fortæl- 
ler hende om sin For- 
lovelse med Løjtnant 
Max. — «Max!», siger 
Magda og ser paa hende 
og kysser hende. Fru 
Nansen sagde dette ene 
Ord med et vemodigt 
Smil over sin egen Ung- 
doms syttenaarige Tro 
paa alle Max'er. Se- 
nere, da hun engang 
tager en anden af sine 
første Roller op igen, 
Marguerite i Kamelia- 
damen, er Ensomheden 
bleven haardere, bitre- 
re, men ogsaa mere om- 
fattende. Nu forlader 
hun ikke Armand som 
den, der blot ofrer ud 
af sin Kærlighed, men 
som den, der ved, hvor 
sørgmodig langt der al- 
tid vil vedblive at være fra Menneske til Menne- 
ske. Ensomheden er Menneskets Skæbne. I Lady 
Macbeth, som Fru Nansen fremstiller hende, 
bliver denne Skæbne til Gru, til den fuldkomne 
Ligegyldighed: er der overhovedet andre end 
os selv? Kan Afstanden imellem os i det hele 
blive større, end den altid har været? Fru Nan- 
sens Lady Macbeth slaar sine Øjne op over 
en Kulde, der er en Ørkens iskolde Øde. 
Men som i al menneskelig Kunst er dette 
Udtryk hos Fru Nansen netop saa rigt og saa 

overbevisende i Kraft af sin egen Modsætning. 
Naar Fru Nansen Gang paa Gang fornyer denne 
Ensomhedens Prøve, saa er det, fordi hun ikke 
vil tro paa Ensomheden, den maa ikke være 
der, hun fornægter den, den er ikke til. Derfor 
bliver Agnete i Amalie Skrams Skuespil hendes 
Største og skønneste Skikkelse, dér kan hun 
gøre Prøven med hele sin Kunsts og alt sit Væ- 
sens inderste Drift. 

Agnete har stjaalet, lumpent, til sig selv, til 
alle sine smaa Fornødenheder. Hun behøver 
ikke at sige det til den Elskede, nu han vil gøre 
hende til sin Hustru og alt det onde er forbi. 
Men hun vil netop ikke tie: Kærligheden skal 
overvinde alt og den skal kunne vinde den sid- 
ste Tilgivelse. I denne Rolle strider, som Her- 
man Bang har udtrykt det, Betty Nansen for 
Kærligheden som en Martyrinde for sin Tro. 
Da det glipper, faar Ensomheden sin endelige 
Besegling. Fru Nansen anvender for at udtrykke 


dette ingen store Fagter, ingen moduleret Skala, 
det er ikke fornødent. Uden Gestus, uden Ord, 
blot ved det slukkede Lys i hendes Øjne bliver 
hendes Kunst her et stort og simpelt Billede: 
Livets sidste Smerte, udtrykt i et Hoveds Bøj- 
ning og i to Kvindehænder i et Skød. 

Det er denne Simpelhed i Udtrykket, denne 
Ligegyldighed for Teatrets Gestus, der gør Fru 
Nansen til den store tragiske Skuespillerinde. 
Og det er Styrken i hendes Kunst, at hun, der 
saa virtuost behandler alle Scenens Midler, 
igennem sit Arbejdes Inderliggørelse har lagt 
dem alle tilside som ubrugelige og utilstrække- 
lige. I Modsætning til. den Skuespilkunst, der 
ustandselig er i Vildrede med de hundrede Ud- 
tryk, som intet siger, søger hun altid det ene 
Udtryk, det enkelte, anskuelige Billede, Gen- 
tagelsens Rigdom. 

Det er dette, der er saa karakteristisk for 
Fru Nansens Kunst, at den saaledes, paa een 
Gang ved hendes Udvikling af selve Skuespil- 
kunstens Udtryksmidler og ved hendes menne- 
skelige Sammenhæng med hendes Tids inderste 
Karakter, viser op mod en Række Højdepunkter, 
hvor hun i et Øjebliks Tavshed lægger sine 
Skikkelsers hele Indre aabent frem. Man kunde 
lægge et Tværsnit gennem hendes Roller, og 
man vilde i dem alle finde et saadant Øje- 
blik, hvor hun, uden Gestus og uden Ord, blot 
ved sit Ansigts Liv, ved sit Smil, ved sine Øjnes 
Blik, gav den Forklaring, som sagde alt om den 
Skikkelse, hun vil give Liv. 

Man kan tage et Eksempel som Helene i 
Dr. Edvard Brandes” Skuespil Under Loven. 
Der er heri en Scene, hvor Helene staar alene 
i sin Stue, pakkende en Haandtaske og ventende 
påa den, der skal hente hende. Da Pigen 
kommer ind med den Besked, at nu vil han 
komme, vender hun sit Ansigt om mod den Dør, 
ad hvilken han om et Øjeblik skal træde ind. 
Og andet er der ikke. Men i Fru Nansens Frem- 
stilling blev dette Øjeblik et Hovedpunkt, om 
hvilket hun samlede den hele Skikkelse. Dette 
var Kærlighedens Jubel og Forventning; det var 
den faste Baggrund, mod hvilken Skuffelsen, 
Smerten, Ensomheden bagefter fik sin rette 
Silhouet. Var det ikke Skæbnen selv, der her 
fik sagt hende, at netop Glæden havde hun været 
ene om. Det er selve Ensomhedens Overmaal. 

Det er da meget ejendommeligt, dette, og 
kan blive overmaade lærerigt: at Fru Betty Nan- 
sen, naar hun nu nogle Maaneder vil forsøge 
det stumme Teater, netop dér vil faa Anvendelse 

for en af Hovedegenskaberne indenfor hendes 
Kunst, den enkelte, klart tegnede Situation, hvor 
Digteren har givet Antydningen, men hvor 
alt kommer an paa Fremstilleren. Det blev Fru 
Nansens kunstneriske Erfaring, at i et Menne- 
skelivs afgørende Øjeblikke, til Bunden bevæ- 
gede af Sorgen eller af Lykken, dér har vi 
ingen Ord, kun vort Væsens tavse Udtryk. Hen- 
des Forsøg paa Film-Scenen, der ellers er saa 
forskellig fra Teatrets som Romanens Teknik 
fra Dramaets, vil kunne blive noget af en Prøve 
"paa, om det Tidspunkt endelig skulde være 
naaet, hvor Scenekunstens egen naturlige Tavs- 
hed kan føres sammen med de levende Bille- 
ders nødtvungne Stumhed. 

Det kan blive Filmens Betydning for Kun- 
sten, at den gengiver Billedet af Mennesket, 
ikke gennem dets Ord, ders Jargon, dets Frase, 


dets Glossarium, men gennem dets Handlinger, 
dets Gerning, dets Livsførelse. Ikke alene Ordet 
særtegner os, men ikke mindre den Situation, 
i hvilken vi anbringer os eller i hvilken Skæb- 
nen hensætter os. Det er Fremstillingen heraf, 
der en Gang vil blive det stumme Teaters 
egentlige Opgave, det er ad denne Vej, dets Psyko- 
logi vil blive til og dets Love dannede. 

Hver Gang denne Vej krydses af en Kunst, 
der af sin Form og sit eget inderste Væsen 
altid tilsidst henvises til Menneskets Ansigt og 
til Hændernes tavse og stumme Spil som sit 
yderste Udtryksmiddel, rykkes den nogle Skridt 
nærmere sit Maal. Det er dette, der er Betyd- 
ningen af Fru Betty Nansens Films-Spil. 


ENE 


FRA STOCKHOLMS TEATRE 


JES UNGSTRÅDGÅRDENS gamle 
Linde bader sig i Solen, der 
DÅ kd EJ lyser hvidgul over Målar- 
Szmkebd) stadens Pladser og Kajer. 
Teatersæsonen er ved at ebbe ud. 
Aftenerne er vel kølige, men mod 
Lyset — det ved Teatertid endnu 
kraftige Dagslys —kan Scenens Kunst 
ikke kæmpe. Besøget i Stockholms 
mange Teatre er derfor ikke meget 
talrigt. De glade Hovedstadsbeboere 
foretrækker de mange aabne Musik- 
templer, hvorimod den tilrejsende er 
tilfreds med at kunne nyde den sven- 
ske Skuespilkunst efter Dagen igen- 
nem at have mættet sig med Natur- 
indtryk i dette «Nordens Venedig» og 
dens eventyrlig skønne Omgivelser. 

Dog, Teatrenes Repertoire lyser 
jo ikke — paa et Par Undtagelser 
nær —omkap med Vaarsolen. Kungl. 
Dramatiska Teatern — den smukke- 
ste og eleganteste Teatersalon, man 
kan se, med dens rene Stil og fint af- 
stemte Farver — helliger Hr. Oscar 
Båckstrøms Gæstespil sine sidste 
Sæsonaftener. Denne dygtige Kunst- 
ner, der hernede hos os i Vinter 
hentede sig et eklatant Nederlag som 
Falstaff i Henrik IV, optraadte dels i 


Jeppe paa Bjerget — hans Jeppe var Vera Fokina i 


en omhyggelig, men ikke særlig frem- 
ragende Præstation — dels i det 
gamle franske Lystspil Fregatkap- 
tainen,det barnligste af alle barnlige 
Stykker — ogsaa kendt i sin Tid 
fra Folketeatret i København med 
Harald Kolling i Titelrollen. Som 
den godhjertede og naive Emigrant 
og Tobakshandler, der ved Skæb- 
nens og Forfatterens Lune bliver 
Chef paa et Orlogsskib, fik Oscar 
Båckstråm rig Lejlighed til at vise 
sin lige saa diskrete som elskvær- 
dige Komik. Men, som sagt, Stykket 
er rædsomt! Skade, at Henri Nathan- 
sens virkningsfulde Skuespil Inden- 
for Murene, som blev en afgjort Suc- 
ces paa «Dramaten», ikke mere var 
paa Repertoiret. Det havde været 
højst interessant at sammenligne den 
svenske med den danske Fremstil- 
ling.…— 

Hvad de øvrige Teatre angaar, 
saa spillede af disse Oscarsteatern 
en umulig tysk Operette Min 6gon- 
sten («Puppchen»), der efter Pre- 
miéren formelig blev skalperet af 
Stockholmerpressen. En enkelt af 
dens Melodier blev dog umaadelig 
populær og gaar ogsaa igen hos os i 


phot. 


. Kleopatra> Aarets Sømmerrevuer. Vasateatern 

Atelier Javger, Stockholm, phot. 
Michel Fokine i «Kleopatra» 


gav Som man år klådd… en Oversættelse af det 
tyske Der gutsitzende Frack af Gabriel Drégely, 
et drevent Rutinearbejde, bygget over en sinds- 
svag Ide: en Skræddersvend, der i Løbet af et 
Aar bliver Handelsminister (!!) i Budapest, endda 
uden Bistand af overnaturlige Magter, saaledes 
som vor hjemlige Peter Ravn i «Spurven». Den 
unge Skuespiller Olof Winnerstrand, vivace 
og elskværdig, fik dog disse tyske Klumper til 
at glide ned i det godmodige Publikum. Paa Sven- 
ska teatern stred man for Udkommet ved Hjælp 
af en Hennequinsk Farce Larmtrumman og paa 
Djurgårdens luftige Sommerscene boltrede Char- 
leys bedagede Tante sig for Gud ved hvilken 
Gang! 

Det blev Den russiske Ballet paa Kungl. tea- 
lern (Operaen) og Sådra teaterns Opførelse af 
Selma Lagerlåfs og Berndt Fredgrens Folke- 
skuespil Stormyrtåsen, som skaffede Tilskueren 
det varigste kunstneriske Udbytte. 


Hvor lever dog den danske Ballet hernede 
under tarvelige Fattigmandskaar, trods vor dyg- 
tige og populære Balletmester Hans Becks ihær- 
dige Stræben! Al Ære. og Respekt for salig 
Bournonvilles Tradition, saa føler man dog, at 
den tiltrænger en kraftig Fornyelse, naar man 
sidder overfor Udlandets moderne, mimiske 
Kunst. Den unge, russiske Balletmester Michel 
Fokine og hans temperamentsfulde Hustru Vera 
Fokina pustede et Liv i Stockholmeroperaens faste 
Corps de ballet, der hensatte Publikum i en per- 
manent Henrykkelsestilstand. Først i Sylfidarne, 
en legende, foraarsduftende Dansecyklus til Cho- 
pinsk Musik, med yndefulde og linjeskønne 
Grupperinger, hvori Søstrene Strandin og Jenny 
Hasselquist, en slank gennemsigtig Skønhed, 
aabenbarede den mest henrivende Gratie. Stær- 
kest og mest overraskende virkede dog det 
mimiske Enaktsdrama Kleopatra. Det er næsten 
haabløst at forsøge paa at give Læseren en overbe- 
visende Redegørelse af denne Ballets Farverigdom 
og dramatiske Kraft, rent ud Vildskab var ud- 
bredt over dette tavse Scenebillede fra den 
ægyptiske Oldtid. 

Alene den fantasifulde Dekoration: Templet 
med de mægtighøje, dybtblaa Søjler, hvor man 
gennem den smalle Indgang har Udsigt over et 
guldgyldent Palmelandskab, tager næsten Vejret 
fra En, men ogsaa de imponerende, historisk 
korrekt arrangerede Optog og den lidenskabelige 
Ageren og Dans overrumplede og bedøvede. 
Dertil kom at Tricotet var bortkastet, Arme, Ben 
og Fødder var hos alle optrædende blottede 
og nøgne, uden dog at Skønhedsgrænsen blev 
overskreden. Michel Fokine som Ynglingen Am- 
mon, Vera Fokina som hans glødende, skinsyge 
Elskede, Prinsesse Tabor, og endelig Viktoria 
Strandin kold og dog begærende, som selve 
Ægypterdronningen Kleopatra, gav Prøver paa 
en ny mimisk Kunst, som — skønt den til Tider 
strejfede Perversiteten — dog virkede erobrende 
ved sin potenserede Lidenskab og Hengivelse. 
Man sammenligne denne skønne, stumme Kunst 
med Filmsprodukternes Dilettanteri! 

Sådra, Stockholms ældste Teater, ligger højt 
oppe paa Sødermalms Fjeldgrund, næsten util- 
gængeligt, om ikke «Hissan» og de mange Biler 
hjalp de Teaterbesøgende derop. Her stod for 
første Gang Selma Lagerløfs berømte Forfatter- 
navn paa en Teaterplakat. Stormyrtåsen, lagt 
tilrette for Scenen af den anerkendte Dramaturg 
Berndt Fredgren men besjælet i Karakterer og 
Replikker af Selma Lagerlåfs ejendommelige, 

Sara Levin (Thecla Ålander) Gamle Levin (August Lindberg) 


Gamle Levin: Jeg har læst et Sted, Sara, at hvis vi Mennesker kunde enes om Livets Goder, 
saa var der nok til os allesammen. Lad os haabe, at den Tid maa komme. 


«Indenfor Murene», IV. Akt (Slutningsscenen) 


stemningsfyldte Poesi, fik en saa enstemmig 
hædrende Omtale af alle Stockholms Teater- 
anmeldere, som kun faa Stykker er bleven til 
Del. Dertil kom, at Stykket fremførtes som 
Gæstespil af Direktør Hjalmar Selander med 
Personale fra Nya teatern i Gåteborg, hvor 
Stykket først havde haft Premiére, et Ensemble, 
som i Hovedsagen var nyt for Stockholmerne 
og som af denne Grund saa meget mere over- 
raskede ved sin Friskhed og det kunstneriske 
Sammenspil. I Hovedrollen vandt Frøken Elsa 
Carlsson en stor Sejr. Typisk svensk, gav hun 
i Sorg og Glæde et indtagende Billede af den 
stakkels Husmandstøs, og Erik Rosén var som 
den kønne og brave Gaardmandsøn Gudmund 
Erlandsson saa naturlig og sympatisk, at man nød 
hans Spil med Glæde. Direktør Hjalmar Selan- 
der selv havde faaet en fortræffelig svensk 
Bondetype ud af Faderen, den kloge, ordknappe 
Erland, og Fru Concordia Selander viste sig 
som en intelligent og behersket Kunstnerinde 
som den diplomatiske Mor Inga. I Spillemandens 


lille Rolle overraskede en ung Skuespiller Øberg 
baade ved Fantasi og Maadehold. — 

Adskillige af Teatrets Læsere kender sik- 
kert i dansk Oversættelse Selma Lagerlåfs røren- 
de lille Fortælling, over hvilken Skuespillet er 
bygget, om den fattige, men hjertensgode Helga 
fra Stormosen, der stævner sit Barns Fader for 
Retten til at betale Underholdingsbidraget, men 
lader Sagen falde, for at hindre, at den gifte 
Barnefader aflægger falsk Ed i Tingsalen. 

Ogsaa paa en københavnsk Scene vil Stor- 
myrtåsen kunne fremkalde Taarer og Smil. 

Tæppet er faldet, Stormyrtåsen har faaet sin 
fortjente Oprejsning og i Bil suser Tilskuerne 
med livsfarlig Hurtighed ned til Staden, hvor 
de elektriske Lys kaster Guld ned i Norrstrom- 
men og Saltsj6en. 

Olga Rinman, Gøteborg, phot. 
Erland (Hjalmar Selander) Stormyrtåsen (Elsa Carlsson) Gudmund (Erik Rosén) 


Gudmund: Ja, man kan ogsaa se paa Dig, at Du trives godt her. Hvem kan genkende i Dig den stakkels Husmandstøs, der stod og græd i Retssalen? 


«Stormyrtåsen», II. Akt 


SOMMERREVYEN OG FREDERIK JENSEN 


<a Frederiksberg Teater har atter i Som- 
ie mer alle de mange sat hinanden Stævne, 
' Te som forstaar at vurdere den moderne 
SESGE> SES SN Form for aristofanisk Komedie, der 
kaldes Sommerrevy. 

Denne har til Tider i sine forskellige Skik- 
kelser og Faser — især naar den viste sig 
paa Provinsbyernes Sommerteatre — kunnet ud- 
arte og nedkalde Censurens Tordenkile. I Kø- 
benhavn havde den i Systemskiftets første Aar 
større Vanskeligheder end selv under Estrupia- 
tets Tvangsregimente. Nu er derimod Revy- 
himlen radikal-himmelblaa, og ingen Smagløs- 
heder kan forbitre Tilskuerne deres Nydeise af 
Frederik Jensens eminente Koupletforedrag og 
blodige Parodi af Filmens Overdrivelser. Han 
er — hvor ofte er det nu ikke allerede sagt, 
men det kan godt gentages her — «en Kraft af 
første Rang», en Mester paa sit Felt — en Be- 
grænsningens Mester, ogsaa i den Forstand, at 
hans Ærgerrighed aldrig har drevet ham inden- 
for den gamle Voldlinie. Han hersker uind- 
skrænket: om Sommeren paa Frederiksberg, om 


i C. Ferslew & Co. phot. 
Vinteren paa Nørrebro. Frederik Jensen i <Sommerrevuen 1913» 

DET KGL. TEATER: «FAUST» 


HE AA stilledes man da paany Ansigt til 
VRE " Ansigt med det hvælvede og trange g0- 
ga tiske Kammer, hvor den gamle, berømte 
heresiå| Dr. Faust sidder i sin højryggede Stol, 
søgende, grublende, tvivlende. Ikke Goethes, 
men Gounods Faust, thi det er ikke ved samme 
Universitet, de to Herrer Doktorer har taget 
Graden. Tilbage af Vismanden, Grubleren og 
Tvivleren blev hos Gounod kun Teaterrekvi- 
sittet: det lange, hvide Skæg. 

Og som Helten Operaen selv. Gounods 
Faust er og bliver kun en Dekoration i Toner 
til det gamle, skønne Sagn; det ejer vel dets 
Skelet, men ikke dets Aand. Hvor forstaaeligt, 
at gallisk og germansk Blod, naar det formæles, 
føder en Bastard. 

Men som den er, er den alligevel et Lykke- 
barn, og det er med Rette, at der for denne 
smeltende Tenor-Doktors Fødder er strøet saa 
megen Virak, og at det Primadonna-Nummer, 
som hedder Margarethe, har udløst saa mange 
og ægte Taarer. Operaen Faust er jo netop for 
den brave musikelskende Menigmand alt, hvad 
der er dejligt. Først og fremmest de «yndige> 
Melodier, der smigrer sig ind i Øret ved deres 
Følsomhed og Sangbarhed. Er vel nogensinde 
«Evig Elskov» sat mere bedaarende og mere 
letfatteligt op end i de berømte «Tertser» og 
«Secunder» i Havescenen, hvor Faust og Mar- 
garethes Røster gaar op i en højere, ja højeste 
Enhed. Eller er nogensinde en Operaskurk 
mere malerisk eller muntrere udstafferet end 
dette slange-smidige, røde Silketrikot Mefisto, 
der ringler med Dukaterne og siger «Ha!» 
Hvor meget mere populær og ligetil er han ikke 
end f. Eks. Leporello, som ogsaa er den skin- 
barlige Satan, dog ikke bare i Skindet. Eller man 
tænke paa Siebel og hans Blomsterkælenskab, 


som kun kan kæles rigtig frem af Kvinderøst. 
— Lykkelige Gounod, som saaledes forstod at 
føle en Verden paa Pulsen. Han er i Pagt 
med netop det, vi alle kan forstaa. Og hans 
Maade at sige det paa er saadan, at vi synes, 
vi selv vilde have sagt det paa akkurat samme 


Maade — hvis vi bare kunde. Gounod har, 
saaledes defineret, i Grunden et almindeligt 
«Øre» — ikke det «Mozartøre» som hans 


Landsmand Bizet, der hvert Øjeblik bringer En 
i Ekstase ved sin harmoniske Finhed og Dristig- 
hed. Alligevel er «Faust»s Komponist god, som 
han er, thi som alle store Kunstnere musicerer 
han just saa bramfrit — enfoldigt, om man vil, 
at man føler, det slet ikke kan være anderledes. 

Det er nu snart mange Aar siden, Herold 
kom hjem fra Paris og ved sin ædle Sang, sin 
Ungdom og Dejlighed gjorde København svim- 
mel af Henrykkelse og Tenorbetagelse. Den 
Gang var det især hans Skyld, at der gik Sen- 
sation i den gamle «Traver», i Sang som i Spil 
var hans Faust det kunstneriske Tyngdepunkt. 
Nu er dette ligesom forskudt ad Mefistofeles til. 
Det er gaaet med Hr. Helge Nissens Djævel 
som med hans Leporello: med Aarene er den 
bleven stadig frodigere, mere mejslet, tæt og 
dristig, og hans Elegance og diabolske Kynisme 
faar overalt det rette Relief ved selve Stemmens 
lyriske Malm. Hr. Niels Hansen var bleven sat 
paa Uriasposten som Herolds Efterfølger. Som 
altid maatte man beundre hans gyldne Røst, 
der er saa mættet af Vellyd, og som svulmer 
af Fylde og Kraft, men den Tenor-Helt, en hel 
Storby sværger til, blev han ikke, dertil var han 
for ubevægelig baade dramatisk og musikalsk. 

Først var Frøken Tenna Frederiksen Mar- 
garethe og efter hende Fru Lilly Lamprecht. 
Hvem var den mest fuldkomne? Frøken Tenna 

Martha (Jonna Neiiendam) 
Mefistofeles (Helge Nissen) 


Martha: Mens det endnu er Tid, 0, tænk derpaa, Faust: Hvordan? Altid ene? 


de skønne Dage er snart forsvundne. Margarethe: Min Broder er Soldat, 
Ja, gode Herre, før Aarene gaa Jeg har mistet min Moder, 
tænk vel derpaa. en bittrere Sorg mig traf, 


Mefistofeles: Vist vil jeg saa, 
Jeg vil tænke derpaa. 


«Faust», IM. Akt 


min lille Søster gik ogsaa bort. 


Georg Lindstrøm phot. 


Faust (Niels Hansen) Margarethe (Tenna Frederiksen) 


Frederiksen med sin herlige, klokkerene Røst, 
sin uforfalskede «Tro» og ægte Følelse? Eller 
Fru Lamprecht med den spinkle, fine Krystal- 
klang — Goethes Gretchen, der sang? I Sand- 


hed un embarras de richesse! Skønt det var de 
samme Noder, de sang, lignede de kun hinanden 
i et eneste: den blonde Fletning. 


Via Sig uran 


TEATERSÆSONENS BEGYNDELSE 


ere" Begyndelse er svær — ikke mindst, 
VØAVN naar Skuespillerne mødes efter Som- 
ORD Qt merfilmens Kraftproduktioner, og det 
HS > il levende Ord atter kræver sin gode Ret. 

Maskineriet knirker stygt, inden det kommer 
i Gang, og til at smøre det har Teaterdirektørerne 
i Reglen valgt det Repertoire, som de gærne vil 
have ekspederet, inden Hovedsæsonen kræver de 
interessante Vovestykker, som bliver afgørende 
for hele Aarets Gevinst — dette baade i kunst- 
nerisk og økonomisk Henseende. 

Det kgl. Teater indfriede paa Sæsonens første 
Aften en Forpligtelse overfor den nys afdøde 
Forfatterinde Christine Mønster og spillede hen- 
des efterladte Skuespil Lille Veronika — et 
smukt og fint, stilfærdigt og vemodigt Arbejde, 
som ikke ejer nogen egentlig dramatisk Nerve, 
men fængsler ved Dialogens mange kloge Ord 
om Forhold, Mennesker imellem. 

Svagest var Skuespillets indiske Lokalkolorit 
— den virkede egentlig overflødig, og hver Gang 
Ordet Holstebro blev nævnt, syntes man, at i 
en saadan jævn, lille dansk Købstad vilde den 
erotiske Konflikt mellem Skuespillets Hoved- 
personer have taget sig ganske anderledes natur- 
lig ud end i den indiske pestsvangre Luft, mellem 
Slanger og andet Kryb. 

Nu blev Indtrykket af Skuespillet lidt til- 
fældigt og vaklende —- det greb mere ved Sym- 
patiens Magt, end ved den dramatiske Konflikts 
Menneskelighed.. Den Haand, som havde ned- 
skrevet disse følte Repliker, var forlængst bleven 
stiv og kold — disse Ord var en Røst fra Graven. 
Var det da ikke smukkest at lade Kritiken hvile 
og Anerkendelsen tale? 

Den kom derfor højlydt til Orde paa Første- 
opførelsens Aften, selv om Spillet savnede den 
Poesiens Alterlue, som maaske vilde have for- 
maaet at give Forestillingen mere end ephemer 
Betydning. En ung Anna Larssen eller Betty 
Hennings i Titelrollen kunde have forvandlet 
Aftenen til en af dem, der mindes. Nu saa man 
kun, at Frk. Rigmor Dinesen har lært alt, hvad 
der kan læres paa en Elevskole, og at den unge 


Dame ejer et nydeligt scenisk Ydre. Det øvrige 
maa Tiden og Udviklingen om, hvis Evnerne 
da er ægte og bærekraftige. 

Ingeniøren og Lægen spilledes solidt og sobert 
af Hr. Poul Reumert og Hr. N. Neiiendam, me- 
dens Fru Augusta Blad som Hustruen havde 
faaet en Rolle, hvis hysteriske Tone misklædte 
hende. 

Opførelsen var en Pietetshandling, efter hvil- 
ken Teatret gaar over til en mere dramatisk 
Dagsorden med August Strindbergs Gustav 
Vasa. 

Medens Casino har svælget i Dollarprin- 
sesse-Rhytmer og Natkafé-Damer og -Danse, 
har Det ny Teater plejet Folkekomedien med 
En Vesterbrodreng, der — sat op med Omhu 
under Anker Larsens Ægide — har indbragt de 
to Forfattere Gerløv og Schubart Anerkendelse 
gennem en uventet Række Opførelser. Der ér 
et godt Teaterblik i disse Optrin fra Bundfaldets 
Verden. Menneskelig Medfølelse har dikteret 
den Fortælling, som ligger til Grund for Drama- 
tiseringen, men paa Scenen virker alt mere paa- 
tageligt end ved Læsningen, og her savner man 
derfor en befriende Humor under Stykkets lave 
Horisont. Det er den knugende Hverdag, der 
slaar En i Møde. 

Dygtigt Spil — Hr, Jessen i Titelrollen, Fru 
Sonne som Moderen —… forsonede med de 
skrigende Disharmonier, som nu skal opløses i 
de romantiske Akkorder fra Hauchs Søstrene 
paa Kinnekullen. Modsætningerne mødes! Kan 
Skuespillerne forene dem? 

Palle Rosenkrantz bevæger sig med lige 
Lethed gennem Romanens brede Udviklinger 
og Komediens ene fornødne, koncentrerede Hand- 
ling — han kan som en anden Tryllekunstner 
lade Romanen foretage Metamorfosen til dra- 
matisk Arbejde, som nys med Baldrian, der i 
Foraaret var en Roman og nu i Efteraaret 
pludselig er bleven til den Komedie, med hvil- 
ken Dagmarteatret har aabnet sin Sæson. 

Ideén er god nok; en Fusentasts, en Idealists 
og Retfærdighedsmonomans Kamp mod en ind- 

Helga (Augusta Blad) Erik (Poul Reumert) Veronika (Rigmor Dinesen) 


Georg Lindstrom pho!, 


Haagen (Nic. Neiiendam) 


Erik: Hils paa Din Onkel Haagen, Veronika! 


Veronika: Nej — ikke Onkel! maa jeg sige Haagen? g Lille Veronika», I: Akt 


Haagen: Og maa jeg kalde Dem Veronika? 


bildt Forurettelse, som dog ikke er hans egen. Men 
noget egentlig Stykke er der ikke kommet ud 
af Romanen, fraregnet Retsakten, der er brillant 
formet, med det Knald og Fald, som stemmer 
Tilskueren for Brystet og faar ham et Øjeblik 
til at glemme, at han sidder i Teatret. I denne 
Akt — den tredie af de fire — spillede Hr. Peter 
Nielsen ganske fortræffeligt som den forhutlede 
Sagfører Søndergaard, der er den virkelige Op- 
havsmand til Posttyveriet. Der er Stof i ham 
til en Karakterskuespiller — han mener det al- 
vorligt med sin Kunst. 

Som Baldrian, der farer gennem Stykket som 
et Herrens Vejr, springer op som en Løve og 
falder ned som et Lam, havde Hr. Malberg 
gode og vittige Momenter, men de samlede sig 
ikke rigtig til Helhed. 

Tyskerne kan ofte være forbavsende smag- 
løse som Lystspilforfattere. I deres stundesløse 
Iver for at producere det muntre Repertorie, 
deres Teatre saa haardt savner, lader de staa 
til og tidt haant om Rimelighed og Fornuft. Den 
store Tenor af Victor Léon, der er bedst kendt 
som en af den moderne østrigske Operettes 
Librettoforfattere, er et Eksemplar af den Art 


moderne tyske Lystspil: Karikatur og end ikke 
Forsøg paa Menneskeskildring. Der kunde jo 
skrives en værdifuld Komedie om den moderne 
Sangertype — Frank Wedekind har forsøgt sig 
i den Retning med den ubarmhjertige Satire 
Der Kammersånger —, men Léon har taget sig 
sin Opgave med en saa ubegribelig Lethed og 
Overfladiskhed, at der ikke var nogen Grund 
til at overføre hans Stykke, som end ikke ejer 
Fugls Føde, til dansk Scene. Ikke en Gang den, 
at skaffe en Rolle til Hr. Ring, der nu i 25 Aar 
har tjent Folketeatret med en Trofasthed, som 
i vor urolige Teaterverden, hvor man ved hver 
eneste Sæsons Begyndelse møjsommelig maa 
sætte sig ind i, hvilke Skuespillere der har holdt 
Flyttedag siden sidst, virker som en Overleve- 
ring fra en fjern Fortid. Hr. Ring var vel dis- 
poneret efter Sommerens friske Sejlsport, som 
han ogsaa dyrker paa gammel Kunstnervis, men 
Stykke og Forestilling formaaede han trods al 
Navigeringsevne ikke at holde oven Vande. 
Saa kom allerede Ugedagen derefter Nyhed 
Nr. 2 — denne Gang et dansk Lystspil: Gam- 
mel Kærlighed af Rindom og Rostrup. Her er 
Lunet elskværdigt, hvor det hos Wieneren var 

Georg Lindstrøm phot. 


Haagen (Nic. Neiiendam) Erik (Poul Reumert) Helga (Augusta Blad) Mrs. Ridley (Jonna Neiiendam) 
Veronika (Rigmor Dinesen) 


Erik: Veronika skal selv bestemme. Min lille Pige — 
Du er jo hvid i Kinderne! 
Mrs. Ridley: Det er vi allesammen her i Maanelyset 


Helga: Ja, Veronika — Du skal ikke tvinges. Hvad vil Du? 


Veronika (til Haagen): Hvad skal jeg? 
Haagen: Rejs! 


«Lille Veronika», IV. Akt 


plumpt, her er Tilløb til Menneskeskildring, 
men heller ikke mere. Forfatterne har slaaet 
sig til Taals med Skitsen, i Stedet for at ud- 
arbejde den til et rigtigt Lystspil. De har mere 


. antydet en Handling end gennemført den i faste 


Træk og støbt den i sikker Form. Men der er 
Humør i adskillige Repliker, teatralske Indfald, 
som underholder Publikum, og just saamegen 
Sentimentalitet, som hører sig til, for at Øjnene 
kan dugges lidt. Og Rørelse maa nu en Gang 
regnes med til Teaternydelse efter de manges 
Mening — den, Scenelederne bøjer sig for. 
Damerne spillede bedst — især Fruerne 
Dinesen og Friis, samt Frk. Brincken. Hr. Hel- 
sengreens specielle Omraade er nu en Gang 
ikke det rørende, men han tog dog fornuftigt 
paa sin Rolle og forcerede ikke den «hjemkomne 
Fader» ud i sukkersød Overdrivelse, hvad Rollen 
nemt kunde indbyde til. Det var hyggeligt atter 
at se Hr. Hellemann paa Scenen — han hører 
saa absolut til den gamle Stab og til den levende 
Tradition paa Nørregade. Hr. /ohs. Meyer, der 
otte Dage forinden var mimrende Teaterchef, 
havde nu ommaskeret sig til ung og lyksalig 
Elsker — denne Skuespiller har et stort Felt, 
indenfor hvilket han snart maa gøre sit specielle 


Valg — og Hr. Richard Christensen tegnede 
som «Læsehesten» en pudsig provinsiel Figur, 
der i al sin Umenneskelighed morede. Der var 
noget af den rette Folketeaterstemning over 
denne Aften, selv om den ikke kommer til at 
tælle blandt dem, der præger sig fast i Bevidst- 
heden eller bidrager til at fæstne denne Scenes 
moderne Fysiognomi. 

Men nu maa der voves paa alle vore Teatre 
— faites vos jeux, messieurs! Det københavnske 
Teaterliv er nu engang Hasard og kræver sin 
Indsats. Men den kan komme mangedobbelt 
igen, hvis den sker med Klogskab og — Talent. 
Navnlig det sidste! 


mm 
SSL STEL TET 


Med dette Hefte følger til Abonnenterne en Reproduktion 
efter en Tegning af Fru Gerda Ploug Sørensen. Hermed 
slutter «Teatret>s XII. Aargang. 

XIII. Aargangs 1. Hefte udkommer Fredag d. 3. Oktober. 

Line (Suzanne Friis) Hanne Krog (Marie Dinesen) Johanne (Dagny Brincken) 
Hanne: Skynd Jer nu at blive færdige, saa at vi kan gaa os en Tur før Aften. 
«Gammel Kærlighed», I. Akt 

Georg Lindstram phot 
Johanne (Dagny Brincken) Jeppe Krog (Emil Helsengreen) 
Ole Mogensen (Hallander Hellemann) Line (Suzanne Friis) 
Hanne Krog (Marie Dinesen) Otto (Johannes Meyer) 


Ole Mogensen: Ja, hvad sagde jeg, lille Hanne Krog: Gammel Kærlighed — 
Jeppe: — den ruster ikke! 


«Gammel Kærlighed», III. Akt (Slutningsscenen) 

Frida (Ella Ungermann) 


Frederik (Gerhard Jessen) 


Frida: Du siger ikke meget. Kan Du ikke engang sige god Dag? 


KRONPRINS FREDERIK 
(FREDERIK VII) OG 
SKUESPILLERNE. 


Træk af Skuespilleres Livsvilkaar i det 
attende og nittende Aarhundrede ved 
Robert Neiiendam. 

vv: 

Det var sandsynligvis gennem Figu- 
rantinden Jensine Weiner og hendes 
Kollega Louise Rasmussen, der blev 
hendes Efterfølgerske i den kongelige 
Gunst, at Kronprins Frederik lærte Tea- 
terfolket at kende. Indtrængende anbe- 
falede han i 1840 Louises Stedfader, 
Kontrollør Jensen, til Stillingen som 
Billetkasserer, men Teaterchef Levetzau 
var standhaftig og undlod at opfylde 
det kongelige Ønske ,,da Jensen var 
grebet i Mislighed ved at indlade Ud- 
vedkommende i Logen, og der ofte 
havde været Klager over ham fra de 
Skuespilbesøgende”", Samme Aar anbe- 
falede Kronprinsen ogsaa Louise Ras- 
mussens Veninde, Henriette Andersens") 
Ansøgning om at blive kongelig ansat; 
»hendes agtværdige og moralske Cha- 
racteer er mig bekjendt”, skrev han. 


1) Anna Henriette Petrine Andersen f. 1818, 
kgl. Skuespillerinde fra 1842—1881. 


«En Vesterbrodreng», II. Akt 


I 1841, da han som Guvernør boede 
paa Slottet i Odense med sin anden 
Hustru, Prinsesse Caroline Charlotte 
Mariane af Meklenborg-Strelitz,ønskede 
nogle af Det kgl. Teaters Skuespillere 
med N. P. Nielsen som Leder at give 
Sommerforestillinger paa Odense Tea- 
ter. De bad den kgl. Teaterdirektion 
om at udiaane Dragterne, hvilket den 
nægtede dem i bestemte Udtryk. Men 
Kronprinsen antog sig deres Sag. Han 
forandrede Direktionens Holdning ved 
en høflig Ordre. «Ene Ønsket om at 
efterkomme Deres Kgl. Højheds Op- 
fordring", skrev den i Svaret, ,i For- 
bindelse med det naadigst meddelte 
mundtlige Tilsagn om at ville sikkre 
Directionen for, at de paagieldende 
Gienstande ikke skulde vorde udsatte 
for Beskadigelse, har kunnet bevæge 
Direktionen til at indrømme et Udlaan, 
der gjør Brud paa de ved det kgl. 
Theater gieldende Bestemmelser». 

Flere Gange overværede Kronprin- 
sen Selskabets Forestillinger, og at han 
ogsaa ønskede at se Skuespillerne i 
sit Hjem fremgaar af følgende egen- 
hændige Brev: 


Gode Nielsen. 


Jeg har havt Bud hos Dem for at 
høre om det var Dem beleiligt med 

C. Ferslew & Co. phot. 
Jette (Petrine Sonne) 


Kone og Jomfrue Petersen,') Holst og 
Kone, at komme en lille '/» Time her 
op paa Slottet for at besee det, men 
man traf ingen hjemme;jeg har derfor 
taget min Pend (!) for at spørge Dem, 
om De endnu har Tid at komme, da hav 
den Godhed at sige dette Bud Be- 
skeed. — Jeg bliver hjemme og hven- 
ter (!) Dem, hvis det for deres Forret- 
ninger gaaer an, da ønsker jeg det 
snarest muligt. — 


velvilligst 
Frederik 
K:P: 
Odense d. 31. Juli 1841. 


— Som Konge udstedte han i 1848 
det sidste kongelige Magtsprog i Ene- 
vældens Dage til Teatret, idet han 
uden Indstilling gav Ordre til Kristian 
Mantzius” Ansættelse. Ogsaa Casinos 
og Folketeatrets første Direktør, Kam- 
meraad Lange, der i sin Ungdom var 
samtidig med Louise Rasmussen ved 
Teatret, nød godt af Kongens Bevaa- 
genhed, da Hofteaterprivilegiet blev ud- 
stedt. Men ingen blandt Teatrets Kunst- 
nere forstod dog bedre end Kammer- 
sanger Christian Hansen gennem Aar 
at bevare Kongens Yndest. Han var 
hans Farinelli. 


1) Den endnu levende Professerinde Louise 
Phister født Petersen. 

